
Ο ΟΠ.Ε. ΚΑΙ Η ΟΡΘΟΔΟΞΟΣ ΕΛΛΗΝΙΚΗ ΕΚΚΛΗΣΙΑ 


Ὃ κατωτέρω δημοσιευόμενος λόγος ἐξεφωνήϑη ὑπὸ τοῦ Σου ἁγίου Σάμου κ. Εἰρηναίου, κατὰ τὴν 
ἐπέτειον ἑορτὴν τοῦ Ο.Η.Ε, καϑ᾽ ἣν οὗτος παρέστη, ἀντιπροσωπεύσας τὸν Μακαριώτατον ᾿4ρχιεπίσκοπον 
᾽Αϑηνῶν καὶ πάσης “Ελλάδος κ. Δωρόϑεον. 


Τὰ ἁδρὰ νοήματά του καὶ αἱ μὲ τόσην ἔξαρσιν καὶ ἐνάργειαν διατυπωϑεῖσαι ἀπόψεις του ἐνεποίησαν, 
ὧς εἰκός, ἐξαιρετικὴν ἐντύπωσιν εἷς πάντας. 

Αἱ σημεριναὶ δὲ ἀγωνιώδεις ἀληϑῶς στιγμαὶ τὰς ὁποίας διέρχεται ἡ ἀνϑρωπότης, ποῦ ὅ ϑδρογο- 
γικὸς ϑάνατος ἀπειλεῖ ν᾽’ ἁπλώσῃ τὰς ἐξοντωτικὰς πτέρυγάς του ἐπάνω της, καταδεικνύουν πασιφανῶς, 
ὅτι νοσεῖ ὄντως ἠϑικῶς ὃ κόσμος καὶ ὅτι μόνον ἡ δριστικὴ ἐπικράτησις εἰς τὰς συνειδήσεις τοῦ [ὐαγ- 
γελικοῦ νόμου καὶ τῶν “Ελληνοχριστιανικῶν ἀρχῶν, εἶναι δυνατὸν ν᾽ ἀναστείλῃ τὴν ἀποσυνϑετικὴν περαι- 


τέρω πορείαν του, καὶ νὰ τὸν σώσῃ ἀπὸ τὴν ἐπαπειλουμένην καταστροφήν του. 


Κύριε []ρόεδρε τῆς Γενικῆς Συνελεύσεως 
τοῦ ᾿Οργανισμοῦ τῶν Ηνωμένων ᾿Εϑνῶν, κύ- 
ριοι ΠΙρεσβευταί, κυρίαι καὶ κύριοι, 


Εἶμαι ἐξουσιοδοτημένος νὰ ἀντιπροσωπεύσω 
τὴν ᾿Ορϑόδοξον ᾿Εκκλησίαν τῆς “Ελλάδος καὶ 
νὰ διερμηνεύσω τὰς εὐχὰς καὶ εὐλογίας της εἰς 
τὴν συγκέντρωσίν σας καὶ δι’ αὐτῆς εἰς τὸν Ὃρ- 
γανισμὸν τῶν “Ηνωμένων ᾿Εϑνῶν, τοῦ ὁποίου 
ἑορτάζομεν σήμερον τὴν ἐπέτειον. Ὁ Ο.Η.Ε. 
στηρίζεται εἰς ἠϑικὰς ἀρχὰς διεϑνοῦς κύρους. 
“Η αὐτοδιάϑεσις τῶν λαῶν, ἡ ἀναγνώρισις τῶν 
ἐλευϑεριῶν των καὶ τῶν ἀνθρωπίνων δικαιωμά- 
των εἶναι, ὡς τόσον σαφῶς ἡρμήνευσαν οἱ προ- 
λαλήσαντες, αἳ μεγάλαι ἀρχαὶ ἐπὶ τῶν ὁποίων 
ἐστηοίχϑη ἡ ϑεμελίωσίς του. ᾿Απὸ τῆς πλευρᾶς 
αὐτῆς δὲν εἶναι ἀντίϑετος πρὸς τὸ πνεῦμα καὶ 
τὰς ἀρχὰς τῆς Χριστιανικῆς Θρησκείας. Πρὸ 
παντὸς ἡ ᾿Ορϑόδοξος ᾿Ανατολικὴ ᾿Εκκλησία, 
ἢ ὁποία εἶναι σύνϑεσις τοῦ ἀρχαίου ᾿Ελληνικοῦ 
πολιτισμοῦ, ὡς πολιτισμοῦ ὡραιότητος καὶ σο- 
φίας καὶ γνώσεως, καὶ τῆς ζωῆς τοῦ Χριστοῦ 
ὡς πνευματικοῦ βάϑους, βεβαιώνει τὴν ἐλευϑε- 
οίαν τοῦ ἀνϑρώπου ὣς ὑπερτάτην ἀξίαν. “Ὁ ἀρ- 
χαῖος "Ελληνικὸς κόσμος ὡς πολιτισμὸς μέτρου 
κατενόησεν, ὅτι ὁ ἄνϑρωπος καὶ μετὰ τὸ προπα- 
τορικὸν ἁμάρτημα δὲν ἔσβυσεν ὡς πνευματικὴ 


ἀξία, ὡς πρεσβεύουν ἄλλα σχήματα Χριστιανι- 
σμοῦ, ἀλλ᾽ ἡ ἐλευϑερία τοῦ ἀνϑρώπου διέσωσε 
τὴν δημιουργικήν της δύναμιν, ὡς μαρτυρεῖ ἡ 
λαμπρὰ ἄνϑησις τοῦ ἀρχαίου ᾿Ελληνικοῦ πνεύ- 
ματος, συμπράττει ἐντὸς τῆς ᾿Εκκλησίας μετὰ 
τοῦ Χριστοῦ, ἢ ὅπερ τ᾽ αὐτὸν μετὰ τοῦ "Αγίου 
[Ινεύματος, διὰ νὰ ἐπικρατήσῃ ἡ βασιλεία τοῦ 
Χριστοῦ εἰς τὸν κόσμον. Μία ἐκπολιτιστικὴ πο- 
ρεία τῆς “ἱστορίας χαράσσεται ἀπὸ τὴν ᾿Ορϑόδο- 
ξον μορφὴν τῆς Χριστιανικῆς Θρησκείας. “Η 
ἐλευθερία ἐκχέεται εἰς δημιουργίας εἰς ὅλους 
τοὺς τομεῖς τῆς ζωῆς, βιοῦται ὡς δικαιοσύνη, 
ὡς σεβασμὸς πρὸς τὸν ἄνϑρωπον οἱασδήποτε 
φυλῆς καὶ Ὁρησκείας, βιοῦται ἀκόμη ὡς ἀγάπη, 
ὡς ἑκουσία Ὁυσία τοῦ ἕνὸς χάριν τῶν πολλῶν 
καὶ ὡς Ὁυσία τῶν πολλῶν χάριν τοῦ ἑνός. Τὰ 
βιώματα τοῦ πνεύματος τούτου, τὰ ὁποῖα συν- 
εσωρεύϑησαν εἰς τὸ ὑποσυνείδητον τοῦ λαοῦ 
ἔγιναν παράδοσις ᾿Ελληνοχριστιανική, ἀπὸ τὴν 
ὁποίαν ἐγεννήθησαν ἥρωες καὶ μάρτυρες, προ- 
ῆλϑε νομοθεσία Χριστιανική, ποῦ ἐξύψωσε τὴν 
γυναῖκα εἰς τὴν ἀξιοπρέπειάν της, καὶ ἤνϑισεν ἡ 
τέχνη εἰς ὅλας τῆς τὰς μορφάς. Τὸ πνεῦμα τοῦ 
Χριστοῦ φέρει οἰκουμενικὸν χαρακτῆρα καὶ ἀν- 
ταποκρίνεται εἷς τοὺς παλμοὺς πάσης ἀνϑρωπί- 
νης ψυχῆς. ᾿Εὰν ἐμφανίζεται εἰς ᾿Εκκλησίας 
διῃοημένας, τοῦτο προέρχεται ἀπὸ τὸ ἀνϑρώπι- 

γον στοιχεῖον, τὸ ὁποῖον εἷς τὴν υἱοϑέτησιν τοῦ 
Χριστιανισμοῦ τὸν διετύπωσεν εἰς σχήματα τῆς 
ψυχῆς του, ποὺ εἶναι σφραγισμένη ἀπὸ τὸ γεω- 
γραφικὸν περιβάλλον καὶ τὴν ἱστορικήν του πα- 
ράδοσιν. 


Ι]άντως αἱ ἀρχαὶ τοῦ Ο. Η. ΚΙ. δὲν εἶναι ᾱ- 
συμβίβαστοι πρὸς τὰς Χριστιανικὰς ἀρχάς. “Η 
μόνη διαφορὰ ἔγκειται εἷς τοῦτο, ὅτι αἱ ἀρχαὶ 
τοῦ Ο. Η. Β. εἶναι προβολαὶ τῶν παλμῶν 
τῆς ἐλευϑερίας, εἶναι ἰδέαι αἱ ὁποῖαι ὅμως 
δὲν βιοῦνται ἀπὸ τοὺς ἀντιπροσώπους 
τῶν Κρατῶν Μελῶν. Εἰς τὴν ζωὴν πολ- 
λάκις ἄλλο εἶναι ἡ γνῶσις καὶ ἄλλο ἡ πρᾶξις. 
ὋὉ ᾿Απόστολος Ι]αῦλος εἰς ἕνα τόνον. μελαγχο- 
λίας ἀναφωνεῖ «ὃ οὐ ϑέλω κακὸν τοῦτο πράσσω» 
(Ρωμ. Τ,19} καὶ ὁ φιλοσοφῶν ἀπὸ σκηνῆς τρα- 
γικὸς ποιητὴς Εὐριπίδης διαπιστώνει τὸ αὐτὸ 
«λέληϑεν οὐδὲν τῶν δε μ᾽ ὧν σὺ νουϑετεῖς γνώ- 
μήν ἔχοντά µε ἡ φύσις βιάξεταιν (ἀποσπασμ. 
δ91}). Αὐτὴ ἡ ἀντινομία κυριαρχεῖ εἰς τὰς ψυ- 
χὰς τῶν ἀνϑρώπων. Διὰ νὰ ϑριαμβεύσῃ δὲ ἡ 
ἀλήϑεια, ἀπαιτεῖται ἐσωτερικὴ ϑεία δύναμις διὰ 
νὰ ὑπερνικηϑοῦν οἳ. ἐγωϊσμοὶ καὶ οἱ συμφερον- 
τολογικοὶ Ὁπολογισμοὶ τῶν ἀνϑρώπων καὶ τῶν 
᾿Εϑνῶν. ᾿Εντεῦϑεν καὶ ἡ πλημμελὴς ἀπόδοσις 
τῆς λειτουργίας τοῦ Ο.Η.Ε. ᾿Εντεῦϑεν αἳ πρά- 
ξεις καὶ ἀποφάσεις του δὲν. ἀνταποκρίνονται 
πλήρως πρὸς τὰς προσδοκίας τῆς παγκοσμίου 
συνειδήσεως. Τοῦτο ὅμως δὲν σημαίνει ὅτι δὲν 
εἶναι ἀναγκαία ἡ λειτουργία του. Ὁ Ο.Η... ϑὰ 
παραμείνῃ πάντοτε ὡς ἡ πολιτικὴ ἐλπὶς τοῦ κό- 
σμου. Θὰ εἶναι τὸ βῆμα τῆς παγκοσμίου συνει- 
δήσεως, ἀπὸ τὸ ὁποῖον ϑὰ προσδοκᾶται νὰ ἄκου. 
σϑῇ ἡ φωνὴ τοῦ δικαίου δι’ ὅλους τοὺς λαοις 
τῆς γῆς. “Η αὐτοδιάϑεσις τῶν λαῶν, αἳ ἐλευϑε- 
οίαι των καὶ τὰ ἀνϑρώπινα δικαιώματα ϑὰ εἶναι 
πάντοτε τὰ μέτρα μὲ τὰ. ὁποῖα ϑὰ σταϑμίζων- 
ται αἱ ἀποφάσεις τῶν δυνέδρων τῶν διασκέψεων 
τοῦ ᾿ὈΟργανισμοῦ καὶ ϑὰ δημιουργοῦν τὰ κριτή- 
ρια τῆς ἀξίας τοῦ πολιτισμοῦ τῶν Κρατῶν Με- 
λῶν. ᾿Ενώπιον τῆς παγκοσμίου συνειδήσεως 
προβάλλεται τὸ Κυπριακὸν ζήτημα. Τὸ ζήτημα 
τοῦτο δὲν εἶναι ὑπόθεσις μόνον τῆς μητρὸς 
“Βλλάδος, ἀλλ᾽ ὑπόϑεσις ἀπὸ τὴν διευϑέτησιν 
τῆς ὁποίας ϑὰ κριϑῇ ἢ ἀξία τοῦ πολιτισμοῦ τῶν 
Εὐρωπαϊκῶν ᾿Εϑνῶν. Δὲν εἶναι ὅμως ἡ βία καὶ 
ἡ ὠμὴ χρῆσις τῶν ὅπλων ποὺ δύνανται σήμερον 
νὰ εἶναι ἡ ῥυϑμιστικὴ δύναμις τῆς ζωῆς τοῦ 


κόσμου. “Η ἐλευϑερία, ἡ ἀξιοπρέπεια τοῦ ἄν- 
ϑρώπου καὶ τῶν ᾿Εϑνῶν προβάλλεται σήμερον 
ὡς αἴτημα παγκόσμιον καὶ ὀφείλουν ὅλοι οἱ ἡγέ- 
ται τὼν ᾿Εϑνῶν νὰ ἐκτιμήσουν τὴν σπουδαιό- 
τήτα τοῦ αἰτήματος τούτου, ἐὰν ϑέλουν νὰ ϑε- 
μελιώσουν τὴν εἰρήνην εἷς τὸν κόσμον. 


"Αλλως τε ἡ "Ιστορία, χάρις εἰς τὴν Χρι- 
στιανικὴν Θρησκείαν, τὴν κατ᾽ ἐξοχὴν Θρησκείαν 
τῆς ᾿ἐλευϑερίας ἠκολούϑησε πνευματικὴν πο- 
ρείαν εἰς τὴν ἐξέλιξίν της. Ὅλαι αἱ κατὰ δια- 
φόρους χρόνους ἐπαναστάσεις τῶν λαῶν εἶναι. 
ἐξεγέρσεις πρὸς ἀπόκτησιν τῆς ἐλευϑερίας των, 
τῶν ἀνϑρωπίνων δικαιωμάτων των. Δὲν δύνα- 
ται νὰ ἀναστραφῇ ἡ πορεία τῆς “Ιστορίας καὶ 
νὰ ἀναζητῆται ἡ διεϑνὴς τάξις καὶ εἰρήνη τοῦ 
κόσμου μὲ τὴν ἐπιβολὴν καὶ τὴν κατίσχυσιν 
ὑλικῶν καὶ πολιτικῶν συμφερόντων ὡρισμένων 
᾿Εϑνῶν. 'Η εἰρήνη δὲν ἐπιβάλλεται σήμερον μὲ 
τὰ τρομερὰ ὅπλα τὰ ὁποῖα ἔφερε εἰς τὸ μέσον ἡ 
πρόοδος τῶν ϑετικῶν ἐπιστημῶν καὶ ὁ ἐξ αὖ- 
τῶν προελϑὼν ϑαυμαστὸς καὶ περίπλοκος τεχνι- 
κὸς πολιτισμός. Δὲν ἐκαλλιεργήϑη παραλλήλως 
πρὸς τὰς ϑετικὰς ἐπιστήμας καὶ ὁ ἄνϑρωπος ὡς 
ὑπερτάτη ἀξία ἐντὸς τῆς συνειδήσεως τοῦ κό- 
σμου. Καὶ ἐντεῦϑεν ἢ διαταραχὴ τῶν συνειδή- 
σεων καὶ ἡ ἀγωνία ποὺ συνέχει τὰς ψυχὰς ἀφοῦ 
δὲν εἶναι δυνατὸν νὰ κατισχύσῃ ἡ ἀλληλεγγύη 
τῶν ἀνϑρώπων καὶ τῶν ᾿Εϑνῶν. "Άνευ ὅμως 
τῆς ἐλευθερίας τοῦ ἀνϑρώπου ἢ “Ιστορία καὶ ἡ 
κοινωνικὴ ζωὴ τῶν λαῶν στερεῖται νοήματος. 
᾿Κὰν ᾿ εἶναι τραγικὴ ἡ πορεία τῆς “Ιστορίας, 
τοῦτο προέρχεται ἀπὸ τὴν ἐμπλοκὴν τῆς ἐλευ- 
Ὁερίας ἐντὸς τῶν μεγάλων ἱστορικῶν γεγονότων. 


«Σήμερον τὰ πολιτικὰ καὶ κοινωνικὰ σχή- 
ματα τῶν λαῶν δὲν ἀνταποκρίνονται εἰς τὰς 
ἀπαιτήσεις τῆς ἐλευϑερίας των. ᾿Η κοινωνία 
δὲν εἶναι σύνϑεσις ἀνϑρώπων ϑεωρουμένων μό- 
νον ὡς οἰκονομικῶν καὶ πολιτικῶν μονάδων, 
ἀλλὰ τὸ σημερινὸν πολιτικὸν κλῖμα ἀξιοῖ νὰ 
ἀποβῇ ἡ κοινωνία καὶ σύνϑεσις ἐλευϑέρων προ- 
σωπικοτήτων. Τὰ σημερινὰ πολιτικὰ καὶ κοινω- 
νικὰ σχήματα διαφόρων λαῶν διατείνονται ὅτι 
ἀναζητοῦν νὰ ἀναστηλώσουν τὴν κοινωνικὴν 
δικαιοδύνην, διὰ νὰ δικαιοῦται ὁ μόχϑος τῶν ἐρ- 
γαζομένων, διὰ νὰ ὑψωϑῇ τὸ βιοτικὸν ἐπίπεδον 
αὐτῶν. Τοῦτο ὅμως δὲν εἶναι ἀντίϑετον πρὸς 
τὰ διδάγματα τοῦ Χριστιανισμοῦ. Ὁ Χριστια- 
νισμὸς δέχεται τὰ πολιτικοκοινωνικὰ αὐτὰ σχή- 

ΛΑ“ 

Εἰς τὸ ἐπίσημον ὄργανον τοῦ Βατικανοῦ «Οββοτ- 
Υ8ΐοτ6 Ποτ18π0» τῆς θης Αὐγούστου 1955 ἐδη- 
μοσιεύθη ἐπιστολὴ ἀπὸ 890. ᾿Ιουνίου 1955 τῆς Α. Α. 
τοῦ Πάπα Ρώμης Πίου 1Β’ πρὸς τὸν ἡγούμενον τῆς 
ἐν ᾿Ιταλίᾳ ᾿Ελληνορρύθμου Μονῆς Γκροτταφεράτα, ἧς 
᾿;Αγγλωτὴν μὲν μετάφρασιν ἔχομεν ἐνώπιον: ἡμῶν ἐν 
τῷ «Ταδρ]ού» τοῦ Λονδίνου τῆς Ίϑης Αὐγούστου 
(σ. 151), Γερμανυκὴν δὲ ἐν τῇ «ΗοτἽοτ Κοττοβροη- 
ἆθηΖζ» τοῦ Σεπτεμβρίου 1955 (σ. 585). 

Ἔν αὐτῇ ἢ Α. Α., ἀφοῦ ἐν ἀρχῇ παρέχει ἄδειαν 
ἑορτασμοῦ τῆς 900ῆς ἐπετείου ἀπὸ τοῦ θανάτου τοῦ 
ἡγουμένου τῆς Μονῆς ταύτης Βαρθολομαίου, ἀναφέ- 
ρεται ἐν συνεχείᾳ εἰς «τὴν ἀρχαίαν ἑνότητα, ὅτε οἱ 
Ἓλληνες δὲν ἦσαν κεχωρισμένοι ἀπὸ τὴς Ῥωμαϊκῆς 
᾿Εκκλησίας, ἀλλ᾽ ἦσαν ὁμοῦ ἐν μιᾷ χαὶ μόνῃ μάνδρᾳ, 
ὑπὸ τὴν χυριαρχίαν καὶ διακυβέρνησιν τοῦ βικαρίου 
τοῦ Χριστοῦ» |! Εἶτα ἡ Α. Α. ἐκφράζει τὴν ἐλπίδα ὅτι 
«βαθμηδόν, μὲ τὴν βοήθειαν τοῦ Θεοῦ, θὰ ὑποχωρή- 
σωσι πρὸ τῆς ἀληθείας αἱ προκαταλήψεις, αἵτινες 
ἐπὶ τόσον μακρὸν χρόνον ἐκράτησαν μακρὰν τῶν 
κόλπων τῆς μητρὸς ᾿Εκκλησίας ἀναρρίθμητα τέκνα 
αὐτῆς. Καὶ ὅμως, συνεχίζει, οἱ λαοὶ τῆς ᾿Ανατολῆς 
οὐδὲν ἐν τῇ πραγματικότητι ἔχουσι νὰ φοβηθῶσιν ἐκ 
τῆς ἀποκαταστάσεως τῆς ἑνότητος μετὰ τῆς 'Ρωμαῖ- 
κῆς ᾿Εκκλησίας καὶ ἐκ τῆς λίαν ἐπιθυμητὴς καὶ ἀναγ- 
καίας ἐπιστροφῆς αὐτῶν πρὸς αὐτήν" ἐπίσης οὐδὲν 

Ἐ Τὰ παρόντα ἄρθρα τοῦ διαπρεποῦς καθηγητοῦ χ. Ι. ἴζαρ- 
μίρη ἐδημοσιεύθησαν χατὰ πρῶτον εἰς τὸ ἐπίσημον ὄργανον 
τοῦ Οἰκουμενικοῦ Πατριαρχείου «᾿Απόστολος ᾿Δνδρέας». 
᾽Αναδημοσιεύονται δὲ κατ᾽ ἐξαίρεσιν εἰς τὴν «᾿Ἐκκλησίαν» 
καὶ διὰ τὴν ἐπιστημονικήν των περιωπήν, ἀλλὰ καὶ διότι 
εἶναι ἐπίκαιρα, ὡς ἀποτελοῦντα ἀπάντησιν εἰς πρόσφατον 


ἐπιστολὴν τοῦ Πάπα Πίου τοῦ 12ου πρὸς τοὺς Οὐνίτας 
τῆς Ρωσίας. 


ματα, ἀλλ᾽ ὡς μεταβατικὰς καταστάσεις καὶ δια- 
κηρύττει ὅτι τότε εἶναι δυνατὸν νὰ μονιμοποιή- 
ϑοῦν αὐταὶ αἱ πολιτικαὶ καὶ κοινωνικαὶ μορφαὶ 
τῆς ξωῆς τῶν λαῶν, ὅταν ἀποβοῦν προϊόντα καὶ 
ἀνϑίσματα τῆς ἐλευϑερίας των. 


᾿Εφ’ ὅσον δὲ ὃ ᾿Οργανισμὸς τῶν Ηνωμένων 
᾿Εϑνῶν διακηρύττει ὅτι στηρίζεται εἰς τὰς ἄρ- 
χὰς τῆς αὐτοδιαϑέσεως καὶ τῆς ἐλευϑερίας τῶν 
λαῶν καὶ εἰς τὰ ἀνϑρώπινα δικαιώματα, ἡ ᾿Επ- 
κλησία δὲν δύναται νὰ παραϑεωρήσῃ τὰς ἀρχὰς 
αὐτάς, ἀφοῦ εἶναι γεννήματα τῆς ὑψηλῆς της 
διδασκαλίας. Διὰ τοῦτο εὔχεται ὅπως ὁ Κύριος 
εὐλογῇ καὶ φωτίζῃ τὰς ψυχὰς τῶν Συνέδρων 
τοῦ παγκοσμίου τούτου ᾿Οργανισμοῦ καὶ καϑο- 
δηγῇ αὐτοὺς εἰς τὴν λύσιν τῶν διεϑνῶν προβλη- 
μάτων, κατὰ τρόπον ὥστε νὰ ἱκανοποιῆται ἡ 
ἀγωνιώδης προσδοκία ὅλων τῶν λαῶν τῆς γῆς. 


Ἔ Ὁ Σάμου καὶ ᾿Ικαρίας ΕΙΡΗΝΑΙΟΣ 


ἔχουσι νὰ ἀπολέσωσιν ἀπὸ τῆς μεγαλοπρεπείας καὶ 
τῆς λαμπρότητος τῆς θείας λατρείας των, ἢ ἀπὸ τὴς 
σεβασμίας χληῤονομίας τοῦ πολιτεύματος, τὸ ὁποῖον 
παρέλαβον ἀπὸ τοὺς πατέρας των: τοὐναντίον θὰ 
ἀποκτήσωσιν ἐπηυξημένην προστασίαν καὶ δόξαν» | 

Πρὶν σχολιάσωμεν τὰ ἀνωτέρω, πρέπει νὰ πα- 
ρατηρήσωμεν, ὅτι ἡμεῖς οἱ ᾿Ορθόδοξοι δὲν εἴμεθα 
ἀσυνήθιστοι ἀπὸ τοιαύτας προπαγανδιστικὰς ἐκδηλώ- 
σεις καὶ ὑποσχέσεις καὶ ἔτι ἐπισημοτέρας καὶ κατ᾽ 
εὐθεῖαν προσκλήσεις τῶν Παπῶν τῆς Ρώμης, καὶ 
διὰ τοῦτο οὐδεμίαν ἀπολύτως ἐντύπωσιν δύναται νὰ 
προκαλέσῃ εἰς ἡμᾶς καὶ ἢ παροῦσα ἔμμεσος καὶ λα- 
κωνυκὴ πρόσκλησις μὲ τοὺς προσφιλεῖς εἰς τὴν Ρό- 
μην ὑπαινιγμούς της καὶ τὴν προσφιλεστέραν εἰς αὐ- 
τὴν συνήθη ἐπῳδόν της. Πράγματι, ἐνῷ νῦν εὑρισκό- 
μεθα πρὸ μιᾶς ἐπιμόνου καὶ ἧττον ἐπισήμου καὶ 
σοβαρᾶς ἐκδηλώσεως τοῦ νῦν Πάπα, ἀντιθέτως κατὰ 
τὸ παρελθὸν ἔσχομεν σοβαρώτατα διαβήματα ᾿Παπῶν, 
οἵτινες δὲν ἐδίστασαν νὰ ἀποταθῶσιν ἐπισημότατα 
καὶ ἀπ᾽ εὐθείας πρὸς τὴν ᾿Ορθόδοξον Καθολικὴν ᾿Ἔκ- 
κλησίαν καὶ νὰ προσκαλέσωσιν αὐτὴν πρὸς «ἕν ω- 
σιν», (λέξιν ἀποβαλοῦσαν ἀτυχῶς ἐν τῷ “Ῥωμαϊκῷ 
λεξιλογίῳ τὴν ἀληθῆ καὶ πραγματικὴν ἔννοιαν αὐτῆς 
καὶ σημαίνουσαν ὑποταγὴν ὑπὸ τὸ λεγόμενον᾽ 
Παπικὸν πρωτεῖον ἐξουσίας μεθ’ ὅλων τῶν παρεπο- 
μένων αὐτοῦ). 

Οὕτως, ἐκτὸς τῶν ἄλλων, ἀπηύθυναν κατὰ τὸν 
παρελθόντα αἰῶνα πρὸς τοὺς ᾿Ορθοδόξους δύο ἐπισή- 
μους ἐγκυκλίους οἱ Πάπαι Πίος Θ’ τῷ 1848 καὶ 
Λέων 1Τ' τῷ 1804, πρὸς τοὺς ὁποίους ἠναγκάσθη- 
σαν νὰ ἀπαντήσωσιν, ὁμοίως ἐπισήμως οἱ ᾿Ορθόδο- 
ἕξοι Ι]ατριάρχαι τῆς ᾿Ανατολῆς δι᾽ ἰσαρίθμων ὀρθοδό- 
ἕων ἐγκυκλίων!,. Ἔν αὐταῖς ἀναιροῦνται τὰ ἐν 
ταῖς παπικαῖς ἐγκυκλίοις φερόμενα καὶ ἐπὶ αἰῶνας 
ἐπαναλαμβανόμενα γνωστὰ ἐπιχειρήματα τῶν ῬΡω- 
μαιοκαθολικῶν πρὸς ὑποστήριξιν τῶν ἀγνώστων εἰς 
τὴν ᾿Αγίαν Γραφὴν καὶ τὴν ἐκκλησιαστικὴν ἀρχαιό- 
τητα παπικῶν ἀξιώσεων καὶ λατινικῶν δογμάτων, 
οἷα κυρίως μὲν τὸ παπικὸν πρωτεῖον χαὶ ἀλάθητον 
καὶ τὸ ΠΙΊοάα6, δευτερευόντως δὲ τὸ «ράντισμα 
ἀντὶ τοῦ βαπτίσματος», «τὰ βαπτιζόμενα βρέφη μὴ 
χρίεσθαι», «μήτε μεταλαμβάνειν (αὐτὰ) τῶν ἀχράν- 
των μυστηρίων), ἣ «ἀπάρνησις τοῦ θείου ποτηρίου 
εἰς τοὺς λαϊκούς», «τὸ ἄζυμον ἀντὶ ἄρτου», «τοὺς 
ἐγγάμους μὴ ἱερᾶσθαι», ἢ «ἀφαίρεσις ἀπὸ τῶν λει- 
τουργιῶν τῆς εὐλογίας, ἤτοι τῆς θείας ἐπικλήσεως 
τοῦ Παναγίου καὶ Τελεταρχικοῦ ἨΠνεύματος», τὸ 
«καθαρτήριον πῦρ», αἱ «περισσεύουσαι ἀξιομισθίαι 
τῶν ἁγίων καὶ αἱ ἀφέσεις», Ὦ πλήρης ἀνταπόδοσις 
καὶ μακαριότης τῶν ἁγίων καὶ δικαίων εὐθὺς μετὰ 
τὸν θάνατον καὶ πρὸ τῆς κοινῆς ἀναστάσεως, ἣ ἄσπι- 
λος σύλληψις τῆς (Θεοτόκου καὶ ἡ ἀθέτησις διαφόρων 
ἐκκλησιαστικῶν παραδόσεων καὶ ἐθίμων. 

;Ακολούθως πρὸς μὲν τοὺς ᾿Ορθοδόξους ἀπευθύ- 


1. Βλέπε τὰ χείμενα αὐτῶν παρὰ ᾿Ιω. Καρμίρη, «Τὰ 
Δογματικὰ καὶ Συμβολικὰ Μνημεῖα τῆς ᾿Ορθοδόξου Ιαθολι- 
κῆς ᾿Ενοζλησίας», ᾿Αθῆναι 1959, τ. Β΄, σ. 902 ἑξ. καὶ 980 ἑξ. 

νεται ἐκ μέρους τῶν ᾿Ορθοδόξων Πατριαρχῶν καὶ 
λοιπῶν ὑπογραφόντων τὰς ἐγκυκλίους “Ἱεραρχῶν ἡ 
προτροπή, ὅπως ἐμμένωσι σταθεροὶ καὶ ἀκλόνητοι 
ἐν τῇ ᾿Ορθοδοξίᾳ, ἐν τῇ πεποιθήσει, ὅτι ἢ ᾿Ορθόδο- 
ἕος «ἰ[ίστις ἡμῶν οὐκ. ἐξ ἀνθρώπων, οὐδὲ δι᾽ ἀν- 
θρώπου, ἀλλὰ δι᾽ ἀποκαλύψεως ᾿]ησοῦ Χριστοῦ, ἣν 
ἐκήρυξαν οἱ θεῖοι ᾿Απόστολοι, ἐκράτυναν αἱ ἱεραὶ 
Οἰκουμενικαὶ Σύνοδοι, παρέδωκαν ἐκ διδαχῆς οἱ μέ- 
γιστοι σοφοὶ. Διδάσκαλοι τὴς Οἰκουμένης καὶ ἐπε- 
κύρωσαν τὰ ἐχκχυθέντα αἵματα τῶν ᾿Αγίων Μαρτύ- 
ρων’ «κρατῶμεν τῆς ὁμολογίας», ἣν παρελάβομεν ἄ- 
δολον παρὰ τηλικούτων ἀνδρῶν, ἀποστρεφόμενοι πάντα 
νεωτερισμὀν ὡς ὑπαγόρευμα τοῦ διαβόλου» . []ρὸς 
δὲ τοὺς Ι|άπας καὶ ὅλους τοὺς Ρωμαιοχαθολικοὺς 
διαχηρύσσεται, ὅτι ἢ ᾿Ορθόδοξος Καθολικὴ ᾿Εκκλη- 
σία, ἥτις εἶναι «ἡ ᾿Εκκλησία τῶν ἑπτὰ Οἰκουμενι- 
κῶν Συνόδων καὶ τῶν ἐννέα πρώτων αἰώνων τοῦ 
Χριστιανισμοῦ, ἑπομένως ἡ μία, ἁγία, χαθολυκὴ καὶ 
ἀποστολικὴ ᾿Εχκλησία, στῦλος καὶ. ἑδραίωμα τῆς 
ἀληθείας», «διακαῶς ἐπιποθεῖ τὴν ἕνωσιν τῶν ᾿Εἰκ- 
κλησιῶν», ἀλλὰ ταύτην ἐννοεῖ ὡς δυνατὴν μόνον «ἐν 
τῷ ἑνὶ κανόνι τῆς πίστεως καὶ ἐπὶ τοῦ θεμελίου τῆς 
ἀποστολικῆς καὶ πατροπαραδότου διδασκαλίας, ὄντος 
ἀκρογωνιαίου λίθου αὐτοῦ τοῦ ᾿ησοῦ Χριστοῦ». “Ὁ- 
θεν «συμφώνως πρὸς τὸν ἱερὸν τοῦτον πόθον ἡ καθ’ 
ἡμᾶς ᾿Ορθόδοξος τοῦ Χριστοῦ ᾿Εκκλησία πάντοτε 
ἑτοίμως ἔχει ἀποδέξασθαι πᾶσαν περὶ ἑνώσεως πρό- 
τασιν, ἐὰν μόνον ὁ τῆς Ρώμης ἐπίσκοπος ἀποτινάξῃ 
ἅπαξ διὰ παντὸς τὸν ὁρμαθὸν τῶν εἰς τὴν ᾿Εἰκκλη- 
σίαν αὐτοῦ παρεισαχθέντων πολλῶν καὶ ποικίλων 
ἀντευαγγελικῶν νεωτερισμῶν, τῶν προκαλεσάντων 
τὴν λυπηρὰν διαίρεσιν τῶν ᾿Εκκλησιῶν ᾿Ανατολῆς 
καὶ Δύσεως, καὶ ἐπανέλθῃ εἰς τὸ ἔδαφος τῶν ἁγίων 
ἑπτὰ Οἰκουμενικῶν Συνόδων, αἵτινες ἔχουσι χῦρος 
καθολικὸν καὶ ἀΐδιον ἐν τῇ ᾿Εκκλησίᾳ τοῦ Χριστοῦ» 2. 

᾿Επὶ τῆς αὐτῆς βάσεως ἐτοποθετήσαμεν τὸ ζή- 
τημα. τῆς ποθητῆς ἐπανενώσεως τῆς Χριστιανοσύνης 
καὶ ἡμεῖς, κατὰ τὸ παρελθὸν ἔτος, ἐν διαλέξει ἐπ᾽ 
εὐκαιρίᾳ τῆς θ00ῆς ἐπετείου ἀπὸ τῆς ὁλοκληρώσεως 
τοῦ ἐκκλησιαστικοῦ σχίσματος μεταξὺ ᾿Ανατολῆς καὶ 
Δύσεως, κατὰ τὸ ἔτος 1054» ἐκφράσαντες τὴν πε- 
ποίθησιν, ὅτι εἶναι δυνατὴ «ἡ προσέγγισις καὶ συνεν- 


νόησις καὶ κατ᾽ οἰκονομίαν διευθέτησις τῶν διαφο-. 


ρῶν μεταξὺ τῶν δύο ἀδελφῶν Ιαθολικῶν ᾿Εκκλη- 
σιῶν Ορθοδόξου καὶ Ῥωμαϊκῆς, ἀρκεῖ μόνον νὰ γίνῃ 
αὕτη ἐπὶ ἴσοις ὅροις καὶ μακρὰν τῶν περὶ πρωτείου, 
ἀλαθήτου καὶ λοιπῶν ἐκκλησιολογικῶν ἀντιλήψεων, ἢ 
τῶν γνωστῶν ἑνωτωκῶν μεθόδων (οὐνιτισμοῦ κ. τ. ὅ.) 
τῆς Ρώμης, ἀλλὰ μόνον διὰ σοβαρᾶς καὶ ἀπροκατα- 


1. Αὐτόθι σ. 923. 

92. Λὐτόθι σ. 98874. 

8. Ἡ διάλεξις ἡμῶν αὕτη ἐδημοσιεύθη͵ ἑλληνιστὶ μὲν 
ἐν τῇ «᾿Ὀρθοδοξίᾳ» τοῦ Πατριαρχείου Κων)πόλεως, 929 
(1954) ἀ68 ἑξ., ὑπὸ τὴν ἐπιγραφήν : «Ἡ διαίρεσις τῆς 
Χριστιανοσύνης καὶ δυνατότης ἐπανενώσεως αὐτῆς. ᾿Επὶ τῇ 
900ῃ ἐπετείῳ τοῦ Σχίσματος, 10δ4--1954», ἀγγλιστὶ δὲ ἐν 
τῷ «Οτεεῖς Οτίποάοχκ Τπεο]ορίςα] Κενίενν», τῆς ᾿Ορθο- 
δόξου 'Ελληνυκῆς ᾿Αρχιεπισκοπῆς ᾿Αμερικῆς, 1 (1955) 160 
ἑξ. ὑπὸ τὴν ἐπιγραφὴν «Τε ἀἰνίθίοη οἳ (Πτίθίεπάοη απὰᾶ 
Ῥοθοϊρί”(εβ οἳ τεππίοη». 

λήπτου ἐπιστημονικῆς μελέτης τῶν χωριζουσῶν τὰς 
δύο ᾿Εκκλησίας διαφορῶν, ἐν ἀγάπῃ, ὑπομονῇ καὶ 
[ταπεινοφροσύνῃ, ὑπὸ τὸ φῶς δὲ τῆς “Αγίας Γραφῆς 
καὶ τῆς ἀρχαίας γνησίας “Ἱερᾶς Παραδόσεως, καὶ 
μετὰ μακρὰν προπαρασκευὴν τῶν πνευμάτων καὶ τῶν 
καρδιῶν τοῦ Κλήρου καὶ τοῦ λαοῦ ἑκατέρωθεν». 
᾿Εκαλέσαμεν δὲ τὸ Βατιιανόν, ὅπως ἐπ’ εὐκαιρίᾳ τῆς 
θλιβερᾶς ἐπετείου τῆς ἐκκλησιαστικῆς διαιρέσεως, ἣν 
ὁ Παπισμὸς προὐκάλεσε, προβῇ εἰς σύμφωνον πρὸς 
τ᾽ ἀνωτέρω σοβαρὰν καὶ εἰλικρινῆ «φιλενωτυωκὴν χει- 
ρονομίαν, οὐχὶ δὲ εἰς τὰς γνωστὰς τύπου Οὐνίας 1, ἢ 
ἐγκυκλίων καὶ ἐπιστολῶν παπικῶν περὶ ὑποταγῆς, 
αἵτινες εἶναι πλέον ἀναχρονιστικαὶ χαὶ οὐτοπιστι- 
καί». Δυστυχῶς ὅμως τὸ Βατικανὸν οὐκ ἠβουλήθη 
συνιέναι, ἀλλὰ τοὐναντίον φαίνεται, ἐκ τῆς ὑπ᾽ ὄψιν 
παπικῆς ἐπιστολῆς, ὅτι συνεχίζει τὴν παλαιὰν γνώ- 
ριμον αὐτῷ ἐσφαλμένην τακτικὴν καὶ στάσιν ἔναντι 
τῆς ᾿Ορθοδόξου ᾿Εκκλησίας δι᾽ ὅσων γράφει περὶ 
βικαρίου τοῦ Χριστοῦ, παπικῆς μάνδρας καὶ ἐπιστρο- 
φῆς εἰς αὐτὴν τῶν ᾿Ορθοδόξων κτλ. ᾿Αλλὰ τοὺς ἆσυ- 
στάτους τούτους «παλαιοὺς λατινικοὺς ἰσχυρισμοὺς 
ἀπέκρουσαν διὰ μακρῶν οἱ ᾿Ορθόδοξοι ᾿ Πατριάρχαι, 
διὰ τῶν δύο μνημονευθεισῶν ἀπαντήσεων αὐτῶν, καὶ 
διὰ τοῦτο δὲν χρήζει, νομίζομεν, νέας ἐπισήμου ἐκ 
μέρους τῆς ᾿Ορθοδόξου ᾿Εκκλήσίας ἀπαντήσεως ἡ 
ἄλλως τε μὴ΄ ἀπευθυνομένη πρὸς αὐτὴν ἀμέσως καὶ 
ἐπισήμως καὶ οὐδὲν νέον προσθέτουσα εἰρημένη πα- 
πικὴ ἐπιστολή. Διὰ τοὺς αὐτοὺς ὁμοίως λόγους δὲν 
χρήζει αὕτη καὶ διεξοδυοὴς ἐκ μέρους ἡμῶν ἰδιωτι- 
κῆς ἀνασχευῆς. Οὐχ ἧττον ὅμως καθῆκον ἡμῶν ὑπο- 
λαμβάνομεν, ὅπως --- χάριν τῆς ἀληθείας καὶ αὐτῆς 
ἔτι τῆς πολυποθήτου ἐπανενῶσεως τῶν δύο ἀδελ- 
φῶν ᾿Εκκλησιῶν --- προσθέσωμεν ὀλίγα τινὰ εἰς τ᾽ 
ἀνωτέρω τῶν Πατριαρχικῶν ἀπαντήσεων, ἐξ αὐτῶν 
καὶ δι᾽ αὐτῶν πάλιν τὸν λόγον ποιούμενοι, οὕτως 
ὥστε ἐμμέσως νὰ ὁμιλῇ ἡ ᾿Ὀρθόδοξος ἡμῶν Ἔκ- 
κλησία. 


ΙΩΑΝΝΗΣ ΚΑΡΜΙΡΗ͂Σ 
Καθηγητὴς τοῦ Πανεπιστημὶου ᾿Αθηνῶν 


(Συνεχίζεται) 


1. Περὶ τῆς Οὐνίας προσφάτως ἔγραψε λίαν χαρακτη- 
ριστικῶς ὁ ἐπιφανὴς Ρωμαιοκαθολικὸς θεολόγος γ᾽. (Ωοπφα;, 
ὅτι, «]᾿1Τπἰα αρραταἰϊ σοπιπιε έζαπί 14 σατἰσαίπτε εἴ 14 
εοπίγτααἱςίοη ταῦπις ἧς 1ππ|{έ». Ἔν ΕΒαϊζίουα «Ἰτεπὶ- 
Κοπ»: 1054--1954, Τ,᾽Εσ]15ε εἰ 166 Ἐο]ίθεο. Νειιὲ οἰξοῖες 
ἀοκβονοπαοἽθα βέραταΏοη επίτε 1᾽Οτἰεπί εἶ 1᾽Οσεἰάεπῖ, 
Τη; 1. σι 


ο, ποσηφες., .......-.- 
ἜκεΕ«ΕιΞ. 


Πολλάκις δοκεῖ, τὸ φυλάξαι τἀγαϑὰ τοῦ κτήσασϑαι χα- 
λεπώτερον εἶναι. Τῶν γὰρ ἀνϑρώπων οἱ πλεῖστοι κτῶνται 
μὲν τἀγαϑά, φυλάττειν δὲ οὐκ ἐϑέλουσι, τῷ καλῶς βουλεύε- 
σϑαι. (4ημοσϑένης) 


Κάλλιστον ἡ εἰρήνη. ᾿Αλλὰ πολλάκις αἱρετώτερον πόλο: 
μος ἐἱρήνης χωριζούσης Θεοῦ. Οὐ γὰρ χρὴ εἰρηνεύειν κατὰ 
τοῦ λόγου τῆς ἀληϑείας. 

(Γρηγόριος Ναζιανζηνὸς) 
ὶ ᾽Εκοιμήϑην καὶ ὠνθιρεύϑην, ὅτι ἢ ξωὴ εἶναι τὸ ὡραῖον. 
4φυπνίσϑην καὶ εἶδον ὅτι ἡ ζωὴ εἶναι τὸ καϑῆκον. Ώ 


(Κάντιος) 

κπούκοῶς πρ. 


ΟΙ ΑΓΙΟΓΡΑΦΙΚΘΙ ΧΑΡΑΚΤΗΡΕΣ ΑΓΙΩΝ 
ΕΟΡΤΑΖΟΜΕΝΩ͂Ν ΚΑΤΑ ΤΟΝ ΜΗ͂ΝΑ ΝΟΕΜΒΡΙΟΝ 


ΓΤ Ματθαῖος ὁ Εὐαγγελιστής. Παρίστα- 
ται ἐν γεροντικῇ ἡλικίᾳ, μακροδιχαλογένειος, οὐχὶ 
φαλακρός, ὀλίγον γερακομύτης, μὲ ὀφρῦς δασείας. 


Κρατεῖ εἰς τὴν δε- 
ξιὰν πτερόν, διὰ 
τοῦ ὁποίου γράφει 
τὸ Εὐαγγέλιόν του 
«Βίβλος γενέσε- 
ῶς...», ἐρειδόμενος 
ἐπὶ γραφείου ἢ ἐπὶ 
τοῦ γόνατος. Ἔμ- 
προσθεν αὐτοῦ εἰ- 
κονίζεται ἀναλό- 
γιον, ἐφ᾽ οὗ φαίνε- 
ται μεμβράνη μὲ 
Ἑβραϊκοὺς χαρα- 
κτῆρας, ἐκ τῆς δ- 
ποίας μεταφράζει 
ὃ Εὐαγγελιστὴς τὸ 
Εὐαγγέλιον εἰς τὴν 
Ἑλληνικήν. 

Ὃ Εὐαγγελιστὴς 
Ματθαῖος ζωγραφί- 
ζεται πάντοτε μετὰ 
τῶν λοιπῶν τριῶν 
Εὐαγγελιστῶν ἐπὶ 
τῶν λοφίων ἢ τρι- 
γωνικῶν τόξων, τὰ 
ὁποῖα εὑρίσκονται 
κάτωθεν τοῦτρούλ- 


λου. Ὁ Ματθαῖος ζωγραφίζεταιἱπάντοτε εἰς τὸ βο- 
ρειοανατολικὸν λοφίον, ἐστραμμένος πρὸς τὸ ἔἐσωτε- 
ρικὸν τοῦ ναοῦ, καὶ ἀντικρύζων τὸν ἅγιον Ἰωάννην 


τὸν Θεολόγον. 


ΤΓρηγόριος ὁ Δεκα- 
πολίτης. Ὁ ἅγιος οὗτος, ὁμο- 
λογητὴς καὶ ὑπέρμαχος τῆςπροσ- 
κυνήσεως τῶν ἁγίων Εἰκόνων, 
παρίσταται μεσῆλιξ, μὲ βραχὺ 
μέλαν γένειον καὶ βραχεῖαν κό- 
μην, ρῖνα ὀλίγον πλατεῖαν καὶ 
μῆλα προέχοντα. Εἶναι ἠμφιε- 
σμένος ἱερατικὴν στολὴν καὶ 
κρατεῖ Εὐαγγέλιον δι᾽ ἀμφοτέ- 
ρῶν τῶν χειρῶν. 

Ἥ ἱερὰ αὑτοῦ εἰκὼν εὕρη- 
ται ἐν τῷ σεβασμίῳ ναῷ τοῦ 
Πρωτάτου τῶν Καρυῶν ἐν ᾿Αγίῳ 
"Ὄρει, πόνημα τοῦ πεφημισμένου 
ἁγιογράφου Πανσελήνου. 


τ. μοι Ε1/σὀόϊδινα, πῆ!ς ΘΊε- 
οτόκου. Ἡ ἁγιογραφικὴ αὕτη 
«ὑπόθεσις» εἶναι ἀπὸ τὰς πλέον 
εὐφροσύνους παραστάσεις, αἵτι- 
νες κοσμοῦσι τὸν ναόν, συγκερ- 
νῶσα τὸ κατανυκτικὸν μετὰ τοῦ 
τερπνοῦ καὶ ἑορταστικοῦ. 

Παρίσταται ὁ ναὸς τοῦ Σο- 
λομῶντος. Καὶ κατὰ τὸ ἀριστε- 
ρὸν μέρος ὁ ἱερεὺς Ζαχαρίας 
ἱστάμενος ἐπὶ τῆς κλίμακος τοῦ 
ἄμβωνος, ἠμφιεσμένος τὴν ἱερα- 
τικὴν αὐτοῦ στολήν, ὑποδέχεται 
τὴν τριετῆ Θεοτόκον, ἥτις προσ- 
έρχεται κρατῶσα λαμπάδα. "Ὁ- 
πισθεν δὲ αὐτῆς εἰκονίζονται, 
συνοδεύοντες τὴν Παναγίαν, οἱ 


Β’ 


γονεῖς αὐτῆς5]ωακεὶμ καὶ 


“Αγιος "Ανδρέας (χεὶρ Φ, Κόντογλου). 


Τοιχογραφία Ναοῦ ἁγίου ᾿Ανδρέου (Φιλοθέης) Τ 


"Αννα, χαίροντες, καὶ 


ἀκολουθοῦσι νεάνιδες, ἑορταστικῶς ἐνδεδυμέναι καὶ 
κρατοῦσαι λαμπάδας. 


Εἷς τὸ ἐπάνω 
μέρος τῆς εἰκόνος 
φαίνεται κουβού- 
κλιον, ἐντὸς τοῦ 
ὁποίου κάθηται ἡ 
Παναγία, δεχομένη 
τροφὴν παρ᾽ ᾿Αγγέ: 
λου, ὅστις ὕπερ- 
ἵπταται Αὐτῆς. 

Ἥ σπουδαιοτέρα 
ἐκ τῶν σωζομένων 
εἰκόνων τῶν Εἰἶσο- 
δίων εἶναι τὸ ἀρι- 
στούργημα τοῦ να- 
οῦ τοῦ Πρωτάτου 
ἐν Καρυαῖς ᾿Αγίου 
Ὄρους, ἔργον ἐξ- 
αίσιον καὶ μοναδι- 
κὸν τοῦ μεγάλου 
ἁγιογράφου Παν- 
σελήνου, τοῦ ὁποί- 
ου φΦωτογραφίαν 
δημοσιεύομεν ἐν- 
ταῦθα. 


Αἰκατερί- 


νη", ἢ ΠΠΙΘΝΙΣΙΟΙ 


φος. Ζωγραφίζεται ὡς νεάνις, μὲ τὴν ἁγνότητα, τῆς 
παρθενίας ἐπὶ τοῦ χαρακτῆρος τοῦ προσώπου της, 
ἐνδεδυμένη χρυσοποίκιλτον ἐσθῆτα, 


καὶ φέρουσα 


στέμμα ἐπὶ τῆς κεφαλῆς. 


Νεάνιδες. Τμῆμα,ἐκ τῶν Εἰσοδίων τῆς Θεοτόκου. 


ᾗ 


(Ἔκ τοιχο 
διασήμου 


ραφίας τοῦ 
ανσελήνου) 


Εἰς μεταγενεστέρας εἰκόνας 
εἰκονίζεται καθημένη ἐπὶ θρόνου, 
καὶ ἔχουσα εἰς τὴν δεξιὰν σταυ- 
ρόν, τὴν δὲ ἀριστερὰν ἐρείδου- 
σα ἐπὶ τοῦ τροχοῦ τοῦ μαρτυ- 
ρίου. Παρ᾽ αὐτὴν κεῖνται βιβλία 
καὶ μαθηματικὰ καὶ ἀστρονομι- 
κὰ ὄργανα, ὥς οὐράνιος σφαῖρα, 
διαβήτης κ. ἄ., συμβολίζοντα τὴν 
εἰς τὰ γράμματα καὶ τὴν ἐπιστή- 
μην ἐπίδοσιν τῆς ᾿Αγίας. 

Τοιούτου τύπου εἰκὼν εὕρη- 
ται ἐν τῇ ἱερᾷ Μονῇ Σινᾶ, πό- 
νημα τοῦ Κρητὸς ἁγιογράφου 
Κορνάρου, τοῦ ΙΗ’ αἰῶνος. 


{Γ᾿Αλύπιος ὁ Κιονίτης. 
Εἰκονίζεται καθήμενος ἐπὶ κίο- 
νος, γέρων ὀξυγένειος καὶ μὲ 
μακρὰν κόμην, ἔχων τὰς χεῖρας, 
εἰς σχῆμα δεήσεως. 


Τ Στέφανος ὁ Νέος, ὃ 
ὁμολογητής. Ζωγραφίζεται 
εἰς μέσην ἡλικίαν, μὲ φυσιογνω- 
μίαν ἀσκητικήν, γερακομύτης, 
μαυρογένειος καὶ μακρυγένειος, 
μὲ ἀμφίεσιν ὁσίου. Κρατεῖ εἰς 
τὴν δεξιὰν εἰκόνα τοῦ Χριστοῦ, 
διὰ δὲ τῆς ἀριστερᾶς εἷλητά- 
ριον, ἐπὶ τοῦ ὁποίου εἶναι γε- 
γραμμένον «Εἴ τις οὐ προσκυνεῖ 
τὸν Κύριον ἡμῶν ᾿Ιησοῦν Χρι- 
στόν, περιγραπτὸν εἰκόνι, εἴη τὸ 


ἀνάθεμα». 
ᾗα Ἅγιος ᾿Ανδρέας, ὁ 

ΗΠ ΠΣ 


Ἡ πίστις εἶναι τὸ ἀποτέλεσμα τῆς ἐπισκέψεως 
τοῦ Θεοῦ μέσα εἰς τὴν καρδίαν τοῦ ἀνθρώπου, ποὺ 
σχυμένος μέσα εἰς τὰ βάθη τοῦ εἶναι του, μὲ ἀγά- 
πην καὶ προσευχήν, τὸν καρτερεῖ. Δὲν ὑπάρχει πί- 
στις χωρὶς τὴν ἐπίσκεψιν τοῦ Θεοῦ, δὲν ὑπάρχει πί- 
στις χωρὶς τὴν θέλησιν τοῦ ἀνθρώπου. Ὃ ἄνθρω- 
πος εἶναι πιστὸς τόσον καὶ ἐν ὅσῳ ὁ νοῦς! του βλέ- 
πει τὸν Θεόν, ἅπτεται τοῦ (θεοῦ, τὸν ἀκούει καὶ τὸν 
γεύεται, τὸν αἰσθάνεται μὲ τὰς αἰσθήσεις τὰς πνευ- 
ματικάς, ὅσον αὐτὸ εἶναι δυνατὸν εἰς τὴν ἀνθρώπινην 
ἀτέλειαν. 'Η πίστις εἶναι τὸ ἐπακόλουθον ἑνὸς γε- 
γονότος: τῆς ἐπαφῆς τοῦ ἀνθρώπου μὲ τὸν Θεόν. Δὲν 
εἶναι ἕνα διανοητικὸν ἐπίτευγμα, οὔτε μιὰ τυφλὴ πα- 
ραδοχή. 

Ποτὲ δὲν ἐπίστευσε κανεὶς μὲ λογικὰς ὑποδείξεις, 
διότι αὐταί, ἠμπορεῖ νὰ ἱκανοποιοῦν τὴν διανόησιν, 
ἀλλὰ ὅμως δὲν πείθουν, δὲν βεβαιώνουν. Δι᾽ ὅτι ἥμεθα 
βέβαιοι, εἶναι ἡ ὅρασις τοῦ πνεύματος ποὺ μᾶς βε- 
βαιώνει. Τὸ λογικὸν καὶ αἱ αἰσθήσεις τοῦ σώματος 
δὲν ἠμπόρεσαν νὰ μᾶς πείσουν, οὔτε διὰ τὸ ἂν ὑπάρχῃ 
ὁ ὑλικὸς κόσμος, οὔτε διὰ τὸ ἂν ὑπάρχουν ἄνθρω- 
ποι ἐκτὸς ἀπὸ ἡμᾶς, καὶ αὐτὸ τὸ ἀποδεικνύουν αἱ 
ἀτελείωτοι συζητήσεις τῶν φιλοσόφων, τῶν ἀξιοθρη- 
νήτων αὐτῶν ὄντων, ποὺ ἐσκότωσαν τὸ πνεῦμα των 
μὲ τὸ λογικόν των, χαὶ ποὺ μερικοὶ ἀπὸ αὐτοὺς Ἶρ- 
νήθησαν ὅτι ὑπάρχει κόσμος ὑλικός. 

«Πίστις ἐστὶ ἔλεγχος πραγμάτων οὐ βλεπομέ- 
νων», εἶναι ἡ βεβαιότης διὰ πράγματα ἀόρατα ἀπὸ 
τὰς αἰσθήσεις τοῦ σώματος, καὶ ἀκατάληπτα ἀπὸ τοὺς 
ἐλιγμοὺς τῆς σκέψεως. «Μακάριος εἶ σὺ Πέτρε, ὅτι 
σὰρξ καὶ αἷμα οὐκ ἀπεκάλυψέ σε ἀλλὰ ὁ Πατήρ μου 
ὁ οὐράνιος». Σὰρξ καὶ αἷμα εἶναι ὁ νοῦς ὁ ἁμαρτω- 
λός, «ὁ νοῦς τῆς σαρχὸς» ὅπως τὸν ὠνόμασεν ὁ ἀπό- 
στολος ]]αῦλος, ὁ νοῦς τῶν ᾿Αθηναίων φιλοσόφων, 
ποὺ ἐζητοῦσαν πρῶτον νὰ καταλάβουν, χ᾽ ἔπειτα νὰ 
πιστεύσουν. 

Ὃ νοῦς, ὅταν εἶναι καθαρὸς ἀπὸ τὴν ἁμαρτίαν, 
δέχεται τὴν ἔλλαμψιν, τοῦ θείου φωτὸς καὶ τὴν θερ- 
μότητα τῆς ἀγάπης τοῦ Θεοῦ, ὅπως ἡ γῆ δέχεται 
τὰς ἀκτίνας τοῦ ἡλίου, ὅταν διαλυθοῦν τὰ σύννεφα, 


1. Ὁ νοῦς, σύμφωνα μὲ τὴν διδασκαλίαν τῶν πατέρων, 
εἶναι τὸ ὀντολογικὸν κέντρον τοῦ ἀνθρωπίνου ὄντος, ὅ,τι βα- 
θύτερον καὶ ὅ,τι ἀνώτερον ἔχει τὸ ἀνθρώπινον πνεῦμα, ὁ δέ- 
χτης τῆς πνευματικῆς γνώσεως καὶ ἡ βάσις τῆς ἀνθρωπίνης 
ἐλευθερίας. Δὲν πρέπει νὰ συγχέεται μὲ τὴν λέξιν διάνοια, 
ποὺ ἐκφράζει τὴν ἰδιότητα τοῦ ἀνθρώπου νὰ διανοεῖται, νὰ 
σκέπτεται, ἰδιότης ποὺ ἔχει μὲν τὰς ρίζας της εἷς τὸν νοῦν, 
δὲν ἠμπορεῖ ὅμως νὰ πραγματοποιηθῇ χωρὶς τὸ μυαλό, τὸ 
θνητὸν αὐτὸ μέλος τοῦ ἀνθρωπίνου σώματος. 


Πρωτόκλητος τῶν Αποστόλων. Εἰκονίζεται εἰς γε- 
ροντικὴν ἡλικίαν, διχαλογένειος, μὲ κόμην βοστρυ- 
χώδη καὶ ἀναταραγμένην, ὅπως τοῦ Προδρόμου, εὐλο- 
γῶν διὰ τῆς δεξιᾶς, εἰς δὲ τὴν ἀριστερὰν κρατῶν σταυ- 
ρὸν ἐπάνω εἰς κοντὸν καὶ εἱλητάριον ἀνεπτυγμένον, 
ἐπὶ τοῦ ὁποίου εἶναι γεγραμμένη ἡ ρῆσις του αὕτη: 
«Εὑρήκαμεν τὸν Μεσσίαν, ὅ ἐστι μεθερμηνευόμενον 
Χριστός». (Ἴω. α΄ 42). 
Φ. ΚΟΝΤΟΓΛΟΥΣ 


καὶ γίνεται ὁ ἴδιος φῶς καὶ θερμότης. Ὁ ἄνθρωπος ' 


ποὺ προσπαθεῖ νὰ φθάσῃ τὸν Θεόν, τὴν ἀλήθειαν, μὲ 


τὴν σχέψιν, εἶναι ἕνας ὑπερήφανος ὁποὺ κτίζει τὸν 
πύργον τῆς Βαβέλ, προσπαθῶν νὰ φθάσῃ εἰς τὸν οὐ- 
ρανὸν μὲ τὰ ἰδικά του μέσα. Ἡ ὑπερηφάνεια ὅμως 
διώχνει μακριὰ τὸν Θεόν, καὶ καταντᾷ εἰς τὴν σύγ- 
χύσιν. 

Κανεὶς δὲν ἠμπορεῖ νὰ γνωρίσῃ τὸν Πατέρα εἰ- 
μὴ διὰ τοῦ Υἱοῦ, καὶ κανεὶς δὲν μπορεῖ νὰ γνωρίσῃ 
τὸν Υἱόν, ἐὰν δὲν τοῦ εἶναι δοσμένον ἀπὸ τὸν {Ια- 
τέρα, ὅπως λέγει ὁ ἴδιος ὁ ΜΚύριος. Πῶς τρέχουμε 
λοιπὸν νὰ γνωρίσωμεν τὸν Χριστὸν μέσα εἰς τὰ Εὐὖ- 
αγγέλια, βασιζόμενοι εἰς τὴν ἐπιστήμην μας, ἀφοῦ ὁ 
ἴδιος ὁ Χριστὸς μᾶς εἶπε, ὅτι δὲν ἡμποροῦμε νὰ τὸν 
γνωρίσωμεν, ἂν δὲν μᾶς φωτίσῃ ὁ Πατήρ του; Καὶ 
πῶς θὰ μᾶς φωτίσῃ ὁ Πατήρ του, ἂν δὲν ἥμεθα κα- 
θαροί; «Μακάριοι οἱ καθαροὶ τῇ καρδίᾳ, ὅτι αὐτοὶ 
τὸν Θεὸν ὅψονται». Νὰ ὁ δρόμος πρὸς τὴν πίστιν, ὁ 
δρόμος πρὸς .τὴν-γνῶσιν. «Ἂν μὲ ἀγαπούσατε, θὰ 
ἐκάματε τὰς ἐντολάς μου, καὶ τότε θὰ ἠρχόμεθα μὲ 
τὸν Πατέρα µου καὶ θὰ κατεσκηνώναμεν εἰς τὴν χαρ- 
δίαν σας». 

Βέβαια, χωρὶς μυαλὸ καὶ χωρὶς διανόησιν δὲν 
ἡμποροῦμεν νὰ γνωρίσωμεν τὰ τῆς οἰκονομίας τοῦ 
Λόγου. Τὸν (Θεὸν ποὺ ἐπῆρε σάρχα, μέσῳ τῆς σαρ- 
κὸς θὰ τὸν γνωρίσωμεν, καὶ μέσῳ τῆς σαρκὸς θὰ 
ἑνωθῶμεν μαζί του. ᾿Αλλὰ ἃς μὴ ξεχνοῦμεν ὅτι 
«νοῦς ὁρᾷ χαὶ νοῦς ἀχούει». Καὶ ὅπως ἕνας ἄἆφῃρη- 
μένος κυττάζει, χωρὶς νὰ βλέπῃ, ἔτσι χαὶ ὁ ἄνθρω- 
πος ὁποὺ ἔχει τὸ πνεῦμα του πεθαμένον, διαβάζει τὸ 
Εὐαγγέλιον χωρὶς νὰ τὸ ζῇ. Χωρὶς τὴν φώτισιν τοῦ 
ϑεοῦ ὁ Πέτρος δὲν θὰ ἔβλεπεν εἰς τὸν Χριστόν, παρὰ 
τὸ πολὺ-πολὺ ἕναν προφήτην ἢ ἕναν βασιλέα ἐγκό- 
σμιον. 

Ἡ πίστις εἶναι ἡ μόνη δυνατὴ γνῶσις, διότι 
αὐτὴ μόνη βεβαιώνει τὸν ἄνθρωπον, αὐτὴ μόνη τὸν 
φωτίζει, αὐτὴ μόνη τὸν χάμνει φωτιὰ ἀγάπης. Εἶναι 
ἡ γνῶσις ποὺ δὲν περιέχει τὸν Θεόν, οὔτε τὸν κάμνει 
ἀντικείμενόν της, οὔτε τὸν περιγράφει, ὅπως ἢ γνῶ- 
σις τῶν φιλοσόφων, διότι ὁ Θεὸς δέν χωρεῖ πουθενά, 
καὶ ὁ νοῦς μόνον νὰ ἑνωθὴ ἠμπορεῖ μαζί του. Εἶναι 
ἣ γνῶσις ἡ ὑπὲρ λόγον καὶ ὑπὲρ ἔννοιαν. Ἡ κατὰ 
κόσμον γνῶσις τῶν φιλοσόφων καὶ τῶν ἐπιστημό- 
νων, εἶναι σκότος καὶ ἀμφιβολία, διότι βασίζεται 
εἰς τὰς λογικὰς ἀποδείξεις, ποὺ μπορεῖ νὰ εἶναι λο- 
γικαί, χωρὶς νὰ εἶναι ἀληθιναί, καὶ ποὺ δὲν ἔχουν 
τὴν δύναμιν νὰ βεβαιώνουν. 

Πιστὸς εἶναι αὐτὸς ποὺ συγκατοικεῖ μὲ τὴν 
“Αγίαν Τριάδα, καὶ ποὺ εἶναι τόσον πιστός, ὅση 
εἶναι ἡ ἐπαφή του μ’ αὐτήν, διότι τὸ Άγιον Πνεῦμα 
ποτίζει τὸν ἄνθρωπον μέχρι μυελοῦ τῶν ὀστῶν του 
μὲ τὴν ἐνέργειάν του, ἔτσι ποὺ τοῦ εἶναι ἀδύνατον 
ν᾽ ἀμφιβάλλῃ, πολὺ πλέον ἀδύνατον ἀπὸ ὅ,τι εἶναι εἰς 
ἕνα ἀπὸ ἡμᾶς ν᾽ ἀμφιβάλλῃ διὰ τὴν ὕπαρξιν τοῦ φίλου 
του ποὺ ἔχει ἐμπρός του. Ὁ ἄνθρωπος αὐτὸς φωτίζε- 
ται, ὥστε νὰ μὴν ἔχῃ προβλήματα, καὶ οὔτε οἱ ἄλλοι 

ἔχουν πλευράς, ποὺ ἠμποροῦν νὰ τοῦ κρύψουν. "Ἔτσί 
οἱ ἅγιοι εἶναι καρδιογνῶσται, καὶ εἰς τὴν ψυχὴν 
αὐτῶν ποὺ τοὺς πλησιάζουν ρίπτουν ἕν πρωτόγνω- 
ρον φῶς. 

Μόνον ὁ ἄνθρωπος ποὺ εἶναι ἑνωμένος μὲ τὸ 
Σῶμα τοῦ Χριστοῦ, δηλαδὴ μὲ τὴν ᾿Εκλησίαν, μέσῳ 
τῶν Μυστηρίων, μόνον αὐτὸς ἠμπορεῖ νὰ γίνῃ ἅγιος, 
δηλαδὴ νὰ πιστεύῃ μὲ ὅλην τὴν ἔντασιν τῆς. Χοι- 
στιανυκῆς πίστεως. κατηχούμενος ἔρχεται. πρὸς 
τὸν Χριστόν, τραβηγμένος ἀπό τὸ φῶς. ποὺ τοῦ 
ἀποκαλύπτει τὸ "Άγιον. ᾿ἰνεῦμα, χωρὶς νὰ διακρίνῃ 
πολὺ καλὰ τὶ εἶναι αὐτὸ τὸ φῶς. Μόνον μὲ τὴν 
ζωὴν ἐν τῇ ᾿Βκκλησίᾳ, καὶ κατὰ τὸ μέτρον τῆς κά- 
θαρότητός του ἀπὸ τὰ πάθη, γίνεται ἱ ἱκανὸς νὰ προ- 
οδεύσῃ εἰς τὴν πίστιν καὶ νὰ γνωρίσῃ ὁλονὲν καὶ 
περισσότερον τὸν Θεόν, ὣς ὃν ἀκατανόητον καὶ ἆκα- 
τάληπτον, ἐνούμενος διαρκῶς καὶ περισσότερον μαζί 
του, ἀφομοιώνων τὴν σάρκα καὶ τὸ αἷμα τοῦ ἐναν- 
θρωπίσαντος Υἱοῦ τοῦ Θεοῦ, καὶ φλεγόμενος ἀπὸ 
τὴν ἀγάπην ποὺ τοῦ ἐμπνέει τὸ Πνεῦμα τὸ “Αγιον 
εἰς τὴν προσευχήν του. 

Ἢ πίστις, δηλαδὴ ἢ πραγματικὴ ὑπὲρ νοῦν γνῶ- 
σις, εἶναι δυνατὴ μόνον μέσα εἰς τὴν ᾿Εἰκκλησίαν τοῦ 
Χριστοῦ. Αἱ ἄλλαι θρησκεῖαι ἔχουν ἀναμφισβητήτως 
στοιχεῖα θεϊκά, τὰ ὁποῖα ὅμως εἶναι ἀναμεμιγμένοι 
μὲ στοιχεῖα δαιμονικὰ καὶ μὲ στοιχεῖα ἀνθρώπινα. 
Μόνον ὁ Χριστὸς καθαρίζει τὴν καρδίαν.- Χωρὶς 
ὕδωρ καὶ πνεῦμα, ἡ καθαρότης δὲν εἶναι δυνατή, 
ἄρα δὲν εἴναι δυνατὴ οὔτε ἡ πραγματικὴ πίστις. Οἱ 
μυστικισταὶ τῶν ᾿Ανατολικῶν θρησκειῶν ὑψώνουν καὶ 
αὐτοὶ τὸν ἰδικόν των πύργον τῆς Βαβέλ, διότι μέσα 
εἰς τὴν οἴησιν, ποὺ ἔγινε παντοτινὸς σύντροφος τοῦ 
ἀνθρωπίνου γένους ἀπὸ τὴν πτῶσιν καὶ ἔπειτα, πι- 
στεύουν πὼς ἡμποροῦν νὰ καθαρίσουν τὴν καρδίαν 
των μὲ τὰς ἰδικάς των καὶ μόνον δυνάμεις. Ἔτσι, ὁ 
θαυμάσιος ἀσκητισμός των πηγαίνει χαμένος, ἢ 
τουλάχιστον δὲν δίδει τοὺς καρπούς, ποὺ θὰ ἦμπο- 
ροῦσε νὰ δώσῃ μέσα εἰς τὸν Χριστιανισμόν. Οἱ 
ἀσκηταὶ καὶ μυστικισταὶ τῆς ᾿Ανατολῆς, κατεβάζον- 
τὰς τὸν νοῦν των εἰς τὴν καρδίαν των, συναντοῦν, 
πρῶτα ἀπ᾽ ὅλα τὸν διάβολον, συναντοῦν ἔπειτα τὰς 
ἰδικάς των προλήψεις καὶ φιλοσοφικὰς δοξασίας 
(Μωαμεθανισμόν, ᾿Ινδουϊσμόν, Βουδισμὸν κ.τ.λ.), 
καὶ μόνον ἔπειτα, καὶ ἀπὸ κάποιαν ἀπόστασιν, βλέ- 
πουν τὸν Θεόν, ὁ ὁποῖος ἀπὸ τὴν ἡμέραν τῆς πτώ- 
σεώς, ἔπαυσε νὰ κατοικῇ εἰς τὴν καρδίαν τῶν ἀνθρώ- 
πων, ποὺ τὴν κατέκτησεν ὁ διάβολος. Δὲν ὑπάρχει 
λοιπὸν οὔτε ἀληθινὸς φωτισμός, οὔτε βεβαιότης, | ἔξω 
ἀπὸ τὴν ᾿Ἐκκλησίαν, ἐπειδὴ οἱ δαίμονες ἠμπορεῖ νὰ 
κάμνουν ἀποκαλύψεις καὶ νὰ πέρνουν τὴν μορφὴν 
ἀγγέλων φωτός, δὲν φωτίζουν ὅμως τὴν ψυχήν, οὔτε 
τὴν θερμαίνουν μὲ ν ἀγάπην, οὔτε τὴν στερεώ- 
νουν μὲ τὴν εἰρήνην. Πάντως, ἃς μὴν ξεχνοῦμεν ὅτι 
τίποτε δὲν ἠμπορεῖ νὰ βάλῃ ὅρια εἰς τὸ ἔλεος τοῦ 
Θεοῦ. 

. 

Ἥ Χριστιανικὴ πίστις εἶναι ἐξ ἀποχαλύψεως ὄχι 
μόνον ἐπειδὴ ἀπεκαλύφθη μίαν φοράν, πρὶν ἀπὸ δύο 
χιλιάδες χρόνια, ἀλλὰ διότι ἀποκαλύπτεται εἰς τὸν 


κάθε πραγματικὸν πιστὸν εἰς ὁποιανδήποτε στιγμὴν 
τῆς ἱστορίας. Αὐτὴ ἡ ζωντανὴ ἀποκάλυψις εἶναι 
ἣ βάσις τῆς Χριστιανικῆς παραδόσεως, ποὺ δὲν ἔχει 
καμμίαν σχέσιν μὲ τὰς κοσμικὰς παραδόσεις. Καὶ αὖ- 
τῆς τῆς ζωντανῆς ἀποκαλύψεως καὶ ζωντανῆς παρα- 
δόσεως καρπὸς εἶναι τόσον ἡ “Αγία Γραφή, ὅσον καὶ 
τὰ βιβλία τῶν ἁγίων, καὶ κάθε ἄγραφος συνήθεια τῆς 
;Ορθοδοξίας. «“Όταν ἔλθῃ ὁ Παράκλητος, αὐτὸς ὁδη- 
γήσει ὑμᾶς εἰς πᾶσαν τὴν ἀλήθειαν». Τὰ Εὐαγγέλια 
δὲν ἦσαν ἁπλᾶ ἀπομνημονεύματα τῶν μαθητῶν τοῦ 
Χριστοῦ. Χωρὶς τὴν Πεντηκοστήν, ἧτο ἀδύνατος 
ε) συγγραφή των, καὶ χωρὶς τὴν Πεντηκοστὴν ποὺ 
γίνεται εἰς τὴν ψυχὴν τοῦ κάθε πραγματικοῦ πιστοῦ, 
εἶναι ἀδύνατος ἡ κατανόησίς των. 

'Ημεῖς ποὺ ἥμεθα βουτηγμένοι εἰς τὴν ἁμαρ- 
τίαν, ἐκλαμβάνομεν πίστιν μίαν ἁπλῆν φιλοσοφικὴν 
παραδοχήν. Τὰς περισσοτέρας φορὰς δὲν πιστεύομεν 
περισσότερον καὶ καλύτερον ἀπὸ ἕναν κατηχούμενον, 
καὶ οἱ πλέον μορφωμένοι ἀπὸ ἡμᾶς δὲν διαφέρουν ἀπὸ 
τοὺς φιλοσόφους, διότι παραδέχονται τὸν Χριστὸν 
ὅπως ὁ Πλάτων τὰς ἰδέας. Ιζαὶ μὲ τὴν ὑπερηφάνειαν 
ποὺ μᾶς συνοδεύει, μένομεν διὰ παντὸς μακρὰν ἀπὸ 
τὸν (Θεόν. Πῶς δὲν τρέμομεν ἀπὸ φόβον, ὅταν δια- 
βάζομεν τὰ λόγια αὐτὰ τοῦ ἁγίου, Γρηγορίου τοῦ 
Παλαμᾶ: «Ὥστε καὶ ἧ ὄντως ζωή, ἢ καὶ ψυχῇ καὶ 
σώματι πρόξενος τῆς ἀθανάτου καὶ ὄντως ζωῆς, ἐν 
τῷ τόπῳ τούτῳ τοῦ θανάτου ἕξει τὴν ἀρχήν, καὶ ὁ μὴ 
σπεύδων κτήσασθαι αὐτὴν χατὰ ψυχὴν ἐνταῦθα, μὴ 
κεναῖς ἐλπίσιν ἀπατάτω ἑαυτόν, ὡς λήψεται αὐτὴν. 
ἐκεῖ». ᾿Αλλοίμονόν μας, λοιπόν, ἂν ἀρκεσθῶμεν εἰς 
αὐτὴν τὴν κατὰ τὸ μᾶλλον ἣ ἧττον ἐξωτερικὴν πί- 
στιν, καὶ δὲν προσπαθήσωμεν νὰ ἀποκτήσωμεν τὴν 
ἐξ ἀποκαλύψεως πίστιν. θὰ κινδυνεύσωμεν νὰ μὴ 
ἰδοῦμεν ποτὲ τὴν Βασιλείαν τῶν Οὐρανῶν. Δι αὐτό, 
εἶναι μάταιον καὶ βλαβερὸν νὰ ζητῶμεν εἰς τὰς στιγμὰς 
τῆς ὀλιγοπιστίας μας νὰ βασίσωμεν τὴν πίστιν μας 
εἰς συλλογισμούς, ποὺ μόνον ὡσὰν βακτηρία ἡμποροῦν 
νὰ μᾶϊς χρησιμεύσουν. Εἰς τὸν δαίδαλον τῶν συλλο- 
γισμῶν δὲν θὰ εὕρωμεν παρὰ περισσότερον σκοτάδι, 
καὶ. τὸ μόνον ποὺ ἠμποροῦμεν νὰ κατορθώσωμεν μὲ 
αὐτούς, εἶναι νὰ πλησιάσωμεν πρὸς ἕνα εἴδωλον τοῦ 
Θεοῦ, ποὺ θὰ τὸ ἔχωμεν κατασκευάσει ἐμεῖς οἱ ἴδιοι 
εἰς τὴν φαντασίαν μας. Ληλαδὴ δὲν θὰ πλησιάσωμεν πρὸς 
τὸν Θεὸν τὸν Ζῶντα τοῦ ᾿Αβραάμ.,, τοῦ ᾿Ισαὰκ χαὶ τοῦ 
᾿Ιακώβ, ἀλλὰ πρὸς τὸν Θεὸν τῶν φιλοσόφων, ὅπως 
ἔλεγεν ὁ Πασκάλ, ὁ ὁποῖος δὲν εἶναι ἄλλο, παρὰ ἕνα. 
ἄψυχον σχῆμα τοῦ νοῦ. Αὐτὸ ποὺ κινδυνεύομεν 
νὰ πάθωμεν, ὅταν βασίζωμεν τὴν πίστιν μας εἰς τὴν 
λογωκήν, εἶναι νὰ μὴ ὁδηγηθῶμεν πρὸς τὰ μυστήρια 
τοῦ Θεοῦ, ἀλλὰ πρὸς τὴν ἰδέαν ποὺ ἔχομεν αὐτῶν τῶν 
μυστηρίων, ὅπως γίνεται εἰς τὴν παπικὴν καὶ προ- 
τεσταντικὴν θεολογίαν. 

. 

Ας διαβάζωμεν λοιπὸν τὸ Εὐαγγέλιον, καὶ ἃς 
μεταχειζώμεθα τὸ μυαλό μας, ἀλλὰ ἐν πνεύματι ἁγίῳ, 
καὶ «μὴ ἐν φθαρτοῖς ἀνθρωπίνης σοφίας λόγοις». 
Ἂς περιμένωμεν τὴν φώτισιν ἀπὸ τὸν Θεόν, μὲ προ- 
σευχήν, μὲ συντριβήν, μὲ ταπείνωσιν, καὶ ἐργαζόμε- 
νοι τὸ θέλημά Του, διότι «Ἰζύριος ὑπερηφάνοις ἀντι- 

Εἰς τὸ τεῦχος τῆς 15 Οκτωβρίου ἐ. ἔ. καὶ ἀπ᾽ 
ἀφορμῆς δυσαρέστων εἰδήῆσεων περὶ τῆς τύχης τῶν 
μεταναστῶν, ποὺ ἀθρόως ἐγκαταλείπουν μεταπολεμι- 
κῶς τὴν Ἑλληνικὴν ὕπαιθρον διὰ νὰ ἀναζητήσουν 
ἀμφίβολον πολλάκις βιοπορισμὸν εἰς τὴν μακρυνὴν 
Αὐστραλίαν ἢ ἀλλαχοῦ εἰς τὴν ξένην, ἡ Σύνταξις 
τῆς «Εκκλησίας» προτείνει τὴν ἵδρυσιν ἑνὸς Ὕπουρ- 
γείου ἣ Ὑφυπουργείου ᾿Αποδήμου “Ἑλληνισμοῦ, τοῦ 
ὁποίου ἔργον θὰ εἶναι ἡ παρακολούθησις καὶ προστα- 
σία τῶν μεταναστευόντων Ελλήνων. 

Ἥ πρότασις μοῦ δίδει ἀφορμὴν νὰ θίξω καὶ ἀπὸ 
τῶν στηλῶν τῆς «᾿Εκκλησίας» τὸ μεγάλο θέμα τῆς 
μεταναστεύσεως, ποὺ πρό τινος ἔθιξα καὶ ἀπὸ τῶν 
στηλῶν τῆς ἐφημερίδος «Τὸ Βῆμα» δι᾽ ἄρθρου μου, 
τὸ ὁποῖον, ὅπως μὲ ἐπληροφόρησαν φίλοι ἐξ ᾽Αμερι- 
κῆς, ἀνεδημοσιεύθη εἰς πλείστας ἀπὸ τὰς εἰς 'Ηνω- 
μένας Πολιτείας ἐκδιδομένας ᾿Ελληνικὰς ἐφημερίδας. 

Πρέπει νὰ ζήσῃ κανεὶς ἀπὸ κοντά, ἰδίως δὲ εἰς 
τὰ νησιὰ καὶ εἰς τὰ ἡμιορεινὰ διαμερίσματα τῆς χώ- 
ρας, αὐτὴν τὴν τρομακτικὴν ἀληθινὰ πρόσφατον μα- 
νίαν «φυγῆς», ποὺ κατέλαβεν μεταπολεμικῶς τὴν 
νεότητά μας χυρίως, ὅπως ὀρθὰ ἐσημείωσεν ἡ Σύν- 
ταξις τῆς «Ἐκκλησίας», ἀλλὰ συχνὰ χαὶ ὡρίμους 
ἀνθρώπους καὶ οἰκογενειάρχας, διὰ νὰ ἀντιληφθῇ 
ποῖοι χίνδυνοι διὰ τὸ Ἔθνος μας εἶναι πιθανοί, ἐὰν 
συνεχισθῇ ἡ «φυγὴ» μὲ τὸν αὐτὸν ρυθμόν. Πρόχειται 
ἀληθινὰ διὰ μίαν ἐθνοσὴν αἱμορραγίαν καὶ μάλιστα 
ἀλχίμου χαὶ καθαροῦ αἵματος, ὅσον ἄλκιμον καὶ χα- 
θαρὸν εἶναι τὸ αἷμα τῆς '᾿Ελληνυκῆὴς ὑπαίθρου. 

Τὰ τελευταῖα χρόνια μοῦ ἔτυχε συχνὰ νὰ παρα- 
κολουθήσω τὴν μετανάστευσιν πολλῶν νέων καὶ νεα- 
νίδων ἀπὸ τὰ χωριά μας, νὰ ζήσω τὸν σπαραγμὸν 
τοῦ χωρισμοῦ, ποὺ χυρίως ματώνει τὶς καρδιὲς τῶν 
ἀπομενόντων εἰς τὴν ἐρημιὰν γονέων, οἱ ὁποῖοι ἐκ 
διαισθήσεως, ἀλλὰ καὶ ἐκ πείρας καταλαβαίνουν ὅτι 
χάνουν δριστικὰ τὰ παιδιά των. Μοῦ ἔτυχεν ἀκόμη 
νὰ παρακολουθήσω τὸ θλιβερὸν κλείσιμον ὁλοχλῆρων 
σπιτιῶν εἷς τὴν περίπτωσιν -- συνήθη καὶ αὐτήν --- 
μεταναστεύσεως ὅλης τῆς οἰκογενείας. Ὑπάρχουν χω- 


τάσσεται, ταπεινοῖς δὲ δίδωσι χάριν». Μόνον ὅταν 
καθαρίσωμεν τὴν χαρδίαν μας ἀπὸ τὰ πάθη, μόνον 
τότε θὰ ἴδωμεν τὸν Χριστὸν νὰ λάμπῃ μέσα μας μὲ 
τὸ πρωτόγνωρον φῶς τῆς Μεταμορφώσεως, καὶ μόνον 
τότε θὰ μεταβληθῶμεν καὶ ἡμεῖς εἰς φῶς, πρὸς ὄφε- 
λος τῶν ἀδελφῶν μας. 

Αὐτὰ ὅλα μᾶς τὰ ἐδίδαξεν ὁ Χριστὸς καὶ οἱ ἅγιοι, 
οἱ ὁποῖοι δὲν ἐσπούδασαν θεολογίαν, ἀλλὰ τὴν ἔμα- 
θαν ἀπὸ τὸν Θεόν, ἐνῷ ἐβάδιζαν τὸ στενὸν μονοπάτι 
τῆς ἀσκήσεως, μακρὰν ἀπὸ τὰς ματαιότητας τοῦ κό- 
σμου. Αὐτοὺς ἡμεῖς τοὺς ἐξεχάσαμεν. Καὶ δὲν τοὺς 
ἐνθυμοῦνται, παρὰ μόνον κάποιοι μωροὶ κατὰ τὸν 
Χριστόν, κάποιοι πτωχοὶ τῷ πνεύματι, ποὺ εἴθε ὁ Κύ- 
ριος νὰ μᾶς ἀξιώσῃ νὰ γίνωμεν ὅμοιοί των. 

᾿Ἐν Ρενεύῃ τῆς “Ελβετίας. 

ΑΛΕΞ. ΚΑΛΟΜΟΙΡΟΣ 


ριὰ εἰς τὰ νησιά µας καὶ εἰς ὡρισμένας ἡμιορεινὰς ἢ 
ἀκριτικὰς περιφερείας, ὅπου ἡ φυγὴ αὐτὴ ἔχει λάβει 
μορφὴν ὁμαδικῆς σχεδὸν μεταναστεύσεως, ποὺ ἂν 
κάπως ἐπιβραδύνεται, αὐτὸ ὀφείλεται ὄχι εἰς ἰδοκῆν 
μας ἀνασχετικὴν προσπάθειαν, ἀλλὰ εἰς τὰς διατυ- 
πώσεις, ποὺ ἐπιβάλλουν αἱ χῶραι πρὸς τὰς ὁποίας 
στρέφονται οἱ ὑποψήφιοι μετανάσται. 

Κάποιοι ἀτέγκτως καὶ ὅλως διόλου ρεαλιστυκὰ 
--χατ᾽ ἐπιφάνειαν, ἐννοεῖται, διότι εἰς τὴν οὐσίαν 
εἶναι συνήθως δοῦλοι θεωρητικῶν κατασκευῶν --- «με- 
λετηταὶ» τῆς “Ελληνικῆς οἰκονομίας ὑποστηρίζουν ὅτι 
ἡ ἀθρόα μετανάστευσις εἶναι ἡ μόνη λύσις τἆῦ Ἑλλη- 
νικοῦ δημογραφικοῦ προβλήματος. Βέβαια δὲν πρό- 
κειται ἀπὸ τῶν στηλῶν τῆς «Εκκλησίας» νὰ ἀνοί- 
ἕωμεν συζήτησιν περὶ τοῦ ὀρθοῦ ἢ μὴ τῶν τοιούτων 
ἀντιλήψεων --- εἶναι πολύ, χαὶ πρὸς τιμὴν τῆς Συν- 
τάξεως ἑνὸς καθαρῶς πνευματικοῦ ὀργάνου τῆς ᾿Εκ- 
κλησίας µας, τὸ ὅτι ἀπὸ καιροῦ εἰς χαιρὸν ἀσχολεῖ- 
ται καὶ μὲ. κάποια. κοινωνικὰ θέματα ἐνδικφέροντα, 
κατ᾽ εὐρυτὰτην ὀπέκτασιν καὶ τὴν ᾿Εκκλησίαν --- θὰ 
σημειώσωμεν μόνον τὸ ἑξῆς : “Ότι θετικὸς καὶ ἁρμό- 
διος ἐπιστήμων τῆς περιωπῆς τοῦ καθηγητοῦ τῆς 
᾿Ανωτάτης Σχολῆς Οἰκονομικῶν καὶ ᾿Εμπορικῶν ᾿Ε- 
πιστημῶν κ. Πινδάρου Χριστοδουλοπούλου εἰς σχετι- 
κὴν ὁμιλίαν του πρό τινος ἐπεσήμανεν τὸν ὄχι ἔστω 
ἄμεσον, ὅμως σχεδὸν βέβαιον χίνδυνον τοῦ "Έθνους 
ἀπὸ δημογραφικῆς ἀπόψεως, λόγῳ τῆς διαγραφομέ- 
νης ἤδη μελλοντιαῆς πτώσεως τῆς γεννητικότητος, ἢ 
ὁποία συνδυαζομένη τυχὸν καὶ μὲ ἀθρόαν μετανά- 
στευσιν, ἀκμαίου μάλιστα ἀνθρωπίνου ὑλικοῦ, δυνα- 
τὸν ὄχι μόνον νὰ ἀνακόψῃ τὴν σημερινὴν αὔξησιν 
τοῦ πληθυσμοῦ τῆς “Ελλάδος, ἀλλὰ καὶ νὰ ὁδηγὴσῃ 
εἰς μείωσίν του. 

ΕἼ 


Βέβαια μέσα εἰς τοὺς αἰῶνας τῆς ᾿Ελληνυκῆς διαρ- 
κείας ἢ ἀποδημία ὑπῆρξε πάντοτε συνδεδεμένη μὲ τὸν 
κάτοικον τοῦ τόπου μας καὶ πάντοτε ἀπὸ τὶς ἀτε- 
λείωτες ἀκρογιαλιές μας τὰ καράβια, καὶ ἀπὸ τὰ βουνά 
μας τὰ καραβάνια ἐχινοῦσαν πρὸς τὴν ξένην, διὰ νὰ 
μεταφέρουν ἐκεῖ ἕνα περίσσευμα ἀνθρώπων, περίσ- 
σευμα, σημειωτέον, ὄχι ἀπὸ πλευρᾶς ἀριθμητικῆς 
πυχνότητος πληθυσμοῦ, ἀλλὰ οἰκονομικῆς καὶ ἐργα- 
σιακῆς τοιαύτης. Ὅμως, μέχρι τουλάχιστον τοῦ πρώ- 
τοὺ παγκοσμίου πολέμου, ἀπὸ τὸν τόπον ἔφευγαν οἱ 
πλεονάζοντες, ἔφευγαν οἱ πτωχοί, ἡ ἀπόφασις περὶ 
μεταναστεύσεως ἦτο ἔνδειξις πενίας καὶ ὄχι τίτλος. 
Καὶ πάντοτε ἢ ἀπόφασις ἐλαμβάνετο μὲ πολὺν χόπον 
καὶ δισταγμὸν καὶ μὲ τὸ ὄνειρον τῆς συντόμου ἐπι- 
στροφῆς εἰς τὴν πατρίδα. Σήμερον τὰ πράγματα ἥλ- 
λαξαν σημαντικῶς. "Ένα μεγάλο μέρος νέων ἰδίως, 
ἀλλὰ δυστυχῶς καὶ «μεστωμένων» ἀκόμη ἀνθρώπων, 
ὑποψηφίων μεταναστῶν, κατέχεται ἀπὸ μίαν ἀδικαιο- 
λόγητον ἐν πολλοῖς μανίαν φυγῆς ἁπλῶς διὰ τὴν 
φυγήν, ἀπὸ ἕνα πνεῦμα τυχοδιωκτικόν, ἀπὸ ἕναν 
κακῆς ποιότητος «κοσμοπολιτισμόν». Καὶ στρέφεται 
πρὸς τὴν ἀποδημίαν, ὄχι διότι ἐδῶ δὲν μπορεῖ νὰ 

ΠΑΡΑΤΗΡΗΣΕΩΝ ΣΤΗΛΗ 


Νέον πνεῦμα γεννᾶται. 


Οἱ "Άγγλοι καὶ Γάλλοι ἀποικιοκράται ἠρνήϑη- 
σαν ἀτυχῶς νὰ ὑπακούσουν εἰς τὴν ἐντολὴν τῆς παμ- 
ψηφίας σχεδὸν τῆς Γενικῆς Συνελεύσεως τῶν ΄Ηνω- 
μένων ᾿[Ἰϑνῶν, ἐξωϑοῦντες τὸν ᾿Οργανισμὸν αὐτὸν 
εἰς ἠϑικὴν χρεωκοπίαν. 

Διότι ὄχι μόνον δὲν ἀνέστειλαν τὴν ἀδικαιολό- 
γητον καὶ ἀνίερον ἐναντίον τῆς ἀτυχοῦς Αἰγύπτου 
ἐπίϑεσίν των, ἀλλὰ καί, τοὐναντίον, ἐπροχώρησαν 
εἰς ἀποβάσεις στρατευμάτων καὶ εἰς ρίψεις ἆλεξι-- 
πτωτιστῶν ἐπὶ τοῦ αἰγυπτιακοῦ ἐδάφους, ὅπου διε- 
ξήχϑησαν ἤδη μάχαι φονικώταται. 

Οἳ Ρῶσσοι ἀφ᾽ ἑτέρου, ἀνερυϑρίαστοι καὶ αὐτοὶ 
ἐκμεταλλευταὶ τῶν λαῶν καὶ: κάπηλοι πάσης εὖγε- 
νοῦς ἰδεολογίας, ἔπνιξαν εἰς πραγματικὸν λουτρὸν 
αἵματος τὴν ἡρωϊκὴν ἐπανάστασιν τῆς Οὐγγαρίας, 
τῆς ὁποίας ἡ πρόσφατος ἐξέγερσις ϑὰ παραμείνῃ 
ἀσφαλῶς ἐν τῇ ἱστορίᾳ, ὡς ἕνα ἀπὸ τὰ φωτεινότερα 


παραδείγματα αὐτοϑυσίας, καὶ τῆς ἐμφύτου δίψης 
τῶν λαῶν πρὸς τὴν ᾿Ελευϑερίαν. 

Τοιουτοτρόπως, καὶ ἀπὸ τὰς δύο πλευρὰς ἅπερ- 
ρίφϑησαν ἰταμῶς τὰ προσωπεῖα, καὶ κατέρρευσαν 
παταγωδῶς αἲ ὑποκριτικαὶ διακηρύξεις, τὰς ὁποίας 
ἠνέμιζαν ὡς λάβαρον πρὸς ἐξαπάτησιν τῶν ἀφελῶν. 

“Οσονδήποτε ὅμως ἀπογοητευτικὴ καὶ ἂν ἐμφα- 
νίξεται ἢ κατάστασις, εἶναι βέβαιον, ὅπως τοῦτο 
προκύπτει ἀπὸ τὴν καϑολικὴν ἀποδοκιμασίαν τῶν 
᾿Εϑνῶν πρὸς τὰ συμβαίνοντα, ὅτι ἀπὸ τὴν γηράσα- 
σαν πλέον σάρκα τοῦ Κόσμου, γεννᾶται καὶ ἀποσπᾶται 
ἕνα νέον πνεῦμα. [Καὶ εἶναι προσεχεστάτη ἡ ἡμέρα 
κατὰ τὴν ὁποίαν ϑὰ παρασυρϑοῦν εἰς πτῶσιν καὶ 
εἰς ἀφανισμὸν ὅλα τὰ ἀνερυϑρίαστα ψεύδη καὶ ὅλα 
τὰ εἰδεχϑῆ συστήματα καπηλείας καὶ ἐκμεταλλεύ- 
σεως τῶν ἀδυνάτων ἀπὸ τοὺς ἰσχυρούς. 

0 ἀντιϑρησκευτικὸς καὶ ἄϑεος ὑλισμὸς βαδίζει 
ἀσφαλῶς πρὸς τὴν ὁλοκληρωτικήν του χρεωκοπίαν. 
Θανάσιμος δὲ εἶναι ὃ ἀγών, ὃ ὁποῖος τὴν στιγμὴν 


πραγματοποιήσῃ μίαν στοιχειώδη ἔστω, ἀλλ᾽ ἀσφαλῆ 
σταδιοδρομίαν, ἀλλὰ διότι νομίζει ὅτι εἰς τὴν ξένην 
αἱ συνθῆκαι, ἐργασίας θὰ εἶναι ὀλιγώτερον κοπιώδεις 
καὶ αἱ δυνατότητες πλουτισμοῦ περισσότερον πιθα- 
ναί. Γνωρίζω ἀρχκετοὺς νέους καλῶν καὶ εὐπόρων οἷ- 
κογενειῶν, ποὺ ἔφυγαν ἀπὸ τὴν Ελλάδα διὰ νὰ ἐγ- 
κατασταθοῦν εἰς τὴν ξένην, χωρὶς νὰ ἔχουν καμμίαν 
οἰκονομικὴν ἢ χοινωνυκὴν ἀνάγκην. Γνωρίζω νοικο- 
κύρηδες χωρικοὺς μὲ περιουσίαν, ποὺ ἐζοῦσαν σχε- 
δὸν ἄνετα εἰς τὰ χωριά των, οἱ ὁποῖοι ἐγκατέλειψαν 
τὰ κτήματά των, ἐπώλησαν τὰ ζῶά των καὶ τὰ κι- 
νητά των καὶ ἔφυγαν ἀπὸ τὸν τόπον. Γνωρίζω ἐμ.- 
πορευομένους, ἢ ἄλλους ἀσκοῦντας ἐλεύθερα ἐπαγγέλ- 
ματα, ποὺ μὲ τὴν πρώτην μικρὰν κακοτυχίαν ἐτρά- 
πησαν καὶ αὐτοὶ εἰς φυγὴν πρὸς ἀπιθάνους μάλιστα 
χώρας. 

Ἔγινε ὀλίγον «τῆς μόδας» ἢ μετανάστευσις. Αὐτὴ 
ἡ ἄλλοτε δραματικὴ καὶ συγκλονιστικὴ ὑπόθεσις, ποὺ 
ἐνέπνευσε εἰς τὴν δημώδη καὶ τὴν λογίαν ποίησίν μας 
τόσους πικροὺς καὶ πονεμένους στίχους εἰς βάρος 
τῆς «μαύρης: ξενητειᾶς», ἐπῆρε εἰς τὰς ἡμέρας μας 
μιὰν μορφὴν εὔχολης καὶ σχεδὸν ἀνώδυνης μετουκε- 
σίας. Εἶναι ἴσως καὶ αὐτὸ συνέπεια τοῦ «κοσμοπο- 
λιτισμοῦ», ποὺ διακρίνει. τὴν ἐποχήν μας, τῆς πυκ- 
νώσεως καὶ εὐκολίας τῶν μέσων συγκοινωνίας, τῆς 
ἐπιδράσεως τῶν «πνευματικῶν» :καὶ «πολιτιστικῶν» 
μέσων: τοῦ ραδιοφώνου, τοῦ κινηματογράφου, τῆς 
ἐκμαθήσεως ξένων γλωσσῶν, τῶν περιοδικῶν κ.λ.π. 

Ὅμως τὰ ἀποτελέσματα μιᾶς ἀνεξελέγκτου καὶ 


πυκνῆς μεταναστεύσεως εἶναι δυνατὸν νά ἀποβοῦν: 


κάποτε τραγικὰ διὰ τὸ Ἔθνος. Ἤδη πολλὰ χωριά 
μας ἀπειλεῖ ἀληθινὴ ἐρήμωσις, ἂν ληφθῇ ὑπ᾽ ὄψιν 
ὅτι τώρα --- ἄλλο μεγάλον θέμα --- κατὰ πυχνὰ πλήθη 
φεύγουν οἱ κάτοικοι τῆς ὑπαίθρου καὶ πρὸς τὴν πρω- 
τεύουσαν χαὶ τὰς ἄλλας μεγάλας σχετικῶς πόλεις. 
Ἤδη εἰς πολλὰ χωριά µας μένουν σιγὰ σιγὰ μόνον 
ὀλίγοι γέροντες, καὶ χωρὶς νεότητα ὁ τόπος εἶναι 


καταδικασμένος εἰς μαρασμόν. "δη χωράφια μένουν 
ἀκαλλιέργητα, καρποὶ μένουν ἀσυγκόμιστοι, παραγω- 
γικὰ ζῶα ὁδηγοῦνται εἰς τὸ σφαγεῖον, σπίτια ἐγκα- 
ταλείπονται διὰ νὰ τὰ ἐρημώσῃ σιγὰ σιγὰ ὁ ἀδυσώ- 
πητος χρόνος. Δὲν χρειάζεται φυσικὰ νὰ ἀναπτύξῃ 
κανεὶς περισσότερον τοὺς αὐτονοήτους χινδύνους, ποὺ 
ἀπειλοῦν τὴν ζωντάνια τῆς χώρας μας, ἂν αὐτὴ ἡ 
σποραδική, ἔστω, ἐρήμωσις, λάβῃ μίαν εὐρυτέραν 
ἔκτασιν. 
3ε 


Οἱ λειτουργοὶ τῆς ᾿Εκκλησίας μας δύνανται νὰ 
γίνουν πολύτιμοι βοηθοὶ μιᾶς σταυροφορίας κατὰ τῆς 
τυχὸν ἀδυκαιολογήτου μεταναστεύσεως μέρους τοῦ 
ποιμνίου τῶν, δύνανται νὰ ἐξηγοῦν τοὺς ἠθικοὺς καὶ 
οἰκονομικοὺς χινδύνους, ποὺ ἐγκλείει ἡ ἀμελέτητος 
πολλάκις φυγὴ ἀπὸ τὸ πάτριον χῶμα, ὅταν μάλιστα 
αὐτὸ μᾶς ἐξασφαλίζει τὸ ψωμάκι μας. Δύνανται νὰ 
ὁμιλοῦν διὰ τὰ ἀγαθὰ μιᾶς ζωῆς εἰς τὸ φυσικὸν καὶ 
οἰκογενειακὸν περιβάλλον τοῦ τόπου τῆς γεννήσεώς 
μας. Καὶ ἀντιστοίχως νὰ ἐπισημαίνουν τὸν πόνον, ποὺ 
φέρνει εἰς τὴν ψυχὴν τῶν ξενητευμένων, ἀνεξαρτή- 
τως οἱασδήποτε ὑλυκῆς ἐπιτυχίας, ἡ διαρκὴς νοσταλ- 
γία τῆς μικρῆς πατρίδος καὶ τὸ ἀπραγματοποίητον, 
συνήθως, ὄνειρον τῆς ἐπιστροφῆς. Ὄχι μόνον κατ᾿ 
ἰδίαν. ἀλλὰ καὶ ἀπὸ τοῦ ἄμβωνος οἱ ἱερεῖς μας µπο- 
ροῦν νὰ φωτίζουν τοὺς πιστοὺς διὰ τοὺς χινδύνους 
τῆς ἀποδημίας, διὰ τὴν ἀνάγκην συνέσεως πρὸ πά- 
σης μετακινήσεως, διὰ τὴν ἀξίαν τῆς ζωῆς χαὶ τὸ 
εὐφρόσυνον αὐτῆς ἀνάμεσα εἰς τοὺς συγγενεῖς, τοὺς 
συμπολίτας καὶ τοὺς φίλους. 

Ἡ πεποίθησις ὅτι ἡ συμβολὴ τοῦ Κλήρου εἰς 
μίαν ὀρθὴν πατριωτυκήν, ἀλλὰ χαὶ χριστιανικὴν ποδη- 
γέτησιν ἐπὶ τοῦ θέματος τῆς μεταναστεύσεως δυνατὸν 
νὰ εἶναι πολύτιμος, δικαιολογεῖ, νομίζω, τὸ παρὸν 
ἄρθρον ἀπὸ τῶν στηλῶν τῆς «Ἐκκλησίας». 

αὐιὴν διεξάγεται μεταξὺ τῆς ἀληϑείας, καὶ τοῦ ψεύ- 
δους καὶ τῆς φενάκης. 

᾿Αλλὰ τὸ πνεῦμα τοῦ Χριστοῦ πνέει παντοῦ παν- 
τοδύναμον καὶ λυτρωτικόν. Καὶ ὁ ἑλληνοχριστιανι- 
σμός, τοῦ ὁποίου ἣ πρώτη νέα ξωηφόρος ἑστία ἠνά- 
φϑη εἰς τὴν Κύπρον μας, εἶναι βέβαιον ὅτι ϑὰ 
πλημμυρίσῃ μὲ τὸ φῶς του τὰς συνειδήσεις. Διὰ νὰ 
σχηιιατισϑῇ ἡ νέα σὰρξ τοῦ κόσμου, ἐξηγιασμένη 
--- ἀλλοίμονον --- ἀπὸ ποταμοὺς νεομαρτυρικῶν αἷ- 
μάτων. 


Η“Ελληνικὴ Εκκλησία χαίρει 


Ἡ πνοὴ τῆς ἐλευθερίας, ἡ ὁποία συνεκλόνισεν 
προσφάτως τὴν [ΓΙολωνίαν καὶ τὴν Οὐγγαρίαν, ὡδή- 
γηήσεν θριαμβευτικῶς τοὺς δύο Καρδιναλίους ΙΜιντζέντυ 
καὶ Βυσζίνσκυ, ἀπὸ τὰς φυλακὰς εἰς τὰς ὁποίας ἐπὶ 
μακρὰ ἔτη ἐσήποντο ὡς ἐχθροὶ τοῦ καθεστῶτος, εἰς 
τοὺς ἀρχιεπισκοπικοὺς καὶ πάλιν θρόνους των. 

Εἶχον καὶ οἳ δύο τους δοκιμάσει ὅλην τὴν φρί- 
χην τῆς ὠμῆς καὶ ἀπροκαλύπτου βίας. Δὲν ἐγνώρι- 
σαν ὅμως τὸν φόβον. Καὶ ἐβάστασαν ἡρωϊκῶς τὸν 
Σταυρὸν τοῦ μαρτυρίου των, ὣς ἄξιοι στρατιῶται τοῦ 
Χριστοῦ, ὁ ὁποῖος παραγγέλλει, «μὴ φοβεῖσθε ἀπὸ 
τῶν ἀποκτεινόντων τὸ σῶμα, τὴν δὲ ψυχὴν μὴ δύυνα- 
μένων ἀποκτεῖναι». 

-. Μαὶ τὸ φωτεινόν τους παράδειγμα δὲν ἐνεθάρ- 
ρυνε καὶ δὲν ἐνεφύχωσε μόνον τοὺς λαούς των. ᾿Αλλὰ 
καὶ ὅλον τὸ Χριστιανικὸν πλήρωμα. Λικαίως δὲ πα- 
νηγυρίζεται σήμερον ἡ ἀπελευθέρωσίς των, ὡς θρίαμ- 
βος τῆς Χριστιανικῆς ἰδέας. Καὶ ὡς ὑψηλὴ ἀπάντη- 
σις τῆς ᾿Εκκλησίας τοῦ Χριστοῦ εἰς τὴν θείαν της 
κλῆσιν, τὸν θρίαμβον δηλαδὴ κατὰ τοῦ κακοῦ καὶ 
τὴν ἐν ἐλευθερίᾳ ἀνακαίνισιν ὅλης τῆς κτίσεως. 

Εἰς μίαν ἐποχήν, ὅπως ἡ ἰδική μας, βαθείας 
τραγωδίας τῆς ἀνθρωπότητος καὶ συγκλονιστικῆς 
ἠθιρεῆς κρίσεως, οἱ δύο Καρδινάλιοι ἀπέβησαν ὑπό- 
δειγμα γενναιότητος, καρτερίας καὶ πίστεως, καὶ ἔρ- 
Οιψαν τὸ παρήγορον φῶς τοῦ Εὐαγγελικοῦ νόμου εἰς 
τὰ σκότη τὰ ὁποῖα μᾶς κυκλώνουν. Διότι ὁ ἄνθρω- 
πος χωρὶς τὸν Θεὸν--ὅπως κηρύττει καὶ πιστεύει ὁ 
Κομμουνισμὸς--καὶ μὲ τὰ πτερὰ τῆς ᾿Επιστήμης του 
καὶ μόνον, δὲν εἶναι δυνατὸν νὰ ὑψωθῇ ὑπεράνω τοῦ 
ἑαυτοῦ του. ᾿Αργὰ δὲ ἢ γρήγορα, ὅπως ὃ παλαιὸς 
ἐκεῖνος "Ίκαρος, συντρίβεται ἐπάνω εἰς τοὺς βρά- 
χους τῶν παθῶν του καὶ τῆς ἰδιοτελείας του. 

Ὁ “Ελληνικὸς ᾿Ορθόδοξος λαός µας, ὁ ὁποῖος 
θρησκεύεται γνησίως καὶ βαθέως, ἐχαιρέτισεν μὲ εἷ- 
λικρινῆ καὶ πηγαίαν χαρὰν τὴν ἀπελευθέρωσιν τῶν 
δύο Καθολικῶν Καρδιναλίων. 

“Η δὲ “Ελληνικὴ ᾿Ορθόδοξος ᾿Εκκλησία µας, τῆς 
ὁποίας ἕμας ἐμπνευσμένος “Ηγέτης κρατεῖται σήμε- 
ον ἐξόριστος μακρὰν τοῦ ποιμνίου του μάρτυς τῆς 
Χριστιανικῆς ἐλευθερίας, χωρὶς τοῦτο νὰ συγκινήσῃ, 
ὅσον θὰ ἔπρεπε τὴν Χριστιανικήν μας "Ηγεσίαν, χαί- 
ρει ὄντως, χαρὰν μεγάλην, εὐχομένη, ὅπως ἡ νίκη 
κατὰ τῆς βίας ἀποβῇ πανταχοῦ ὁριστική. 

Διότι πίστις της ἀπόλυτος εἶναι, ὅτι κατάργησις 
τῆς’ Ελευθερίας σημαίνει καὶ κατάλυσιν τῆς ἠθικῆς ἀξίας 
τῆς ζωῆς, καὶ μετασχηματισμὸν τοῦ ἀνθρώπου εἰς 


αὐτόματον. Λιὰ τοῦτο, καὶ ἐκράτησεν καὶ θὰ κρατῇ 

- / 
πάντοτε εἰς τὰς χεῖράς της τὸ λυτρωτικὸν λάβαρον 
τῆς ᾿Ελευθερίας, καὶ θὰ προμαχῇ ὑπὲρ αὐτοῦ. 


“Η ἑορτὴ τῆς Αγίας Σκέπης. 


Σχετικῶς μὲ τὸν πανηγυρικὸν ἑορτασμὸν τῆς 
98ης Οκτωβρίου ἐγράφησαν πολλὰ εἷς τὸν ἡμερήσιον 
τύπον μας. Καί τινα μάλιστα ἀπὸ τὰ ἔγκυρα ὄργανά 
του, ἐπέκριναν σφοδρῶς τὴν Κυβέρνησιν», ὣς ἐπιδιώ- 
κουσαν δῆθεν νὰ μειώσῃ τὴν σημασίαν της. Καὶ 
βαθμηδὸν καὶ κατ᾽ ὀλίγον, νὰ ἐξαλείψῃ ἀπὸ τὴν 
μνήμην τῶν πολιτῶν τὴν ἱεράν της ἀνάμνησιν. 

Νομίζομεν, ὅτι πρόκειται περὶ ὑπερβολῶν. Διότι 
ὁ κατ᾽ ἀρχὴν πανηγυρικώτερος ἑορτασμός της εἰς τὴν 
Θεσσαλονίκην δὲν ἦτο ἄσκοπος. Τοὐναντίον, πιστεύο- 
μεν, ὅτι ἦτο ἐπιβεβλημένος, καὶ ὅτι ἢ δευτέρα αὐτὴ 
καὶ ὑψίστης σημασίας διὰ τὴν ζωὴν τοῦ "ἔθνους μας 
πρωτεύουσά µας δικαιοῦται ἀπολύτως πολὺ μεγαλυ- 
τέρας προσοχῆς καὶ στοργῆς. "ἴσως μάλιστα θὰ ἔπρε- 
πεν νὰ μεταφερθοῦν ἐκεῖ μονίμως ἔνια τῶν Ὕπουρ-. 
γείων μας, καὶ πολλὰ ἐκ τῶν "Ιδρυμάτων μας. Καὶ 
ἂς σκεφθοῦν καλῶς τοῦτο οἱ διάφοροι ἁρμόδιοι. 

“Ημεῖς, ἐκεῖνο τὸ ὁποῖον ἐσημειώσαμεν ὄντως 
ὡς ἐντελῶς ἀδικαιολόγητον παράλειψιν τοῦ ἐν ’Αθή- 
γαις ἑορτασμοῦ της, εἶναι ἡ παράλειψις τῶν ἕορτα- 
στικῶν ἐκδηλώσεων τῆς νεότητός μας ἐνώπιον τοῦ 
μνημείου τοῦ ᾿Αγνώστου Στρατιώτου, ὅπως τοῦτο 
ἐγίνετο ἄλλοτε. 

Καὶ τοῦτο, ὄχι μόνον διότι πρέπει νὰ στιγματί- 
ζεται ἡ ἐντελῶς ἄδικος καὶ ἀπρόκλητος ἐπίθεσις 
ἐναντίον τοῦ εὐγενικοῦ καὶ ἀθώου λαοῦ μας. ᾿Αλλὰ 
καὶ διότι ἔχομεν χρέος νὰ ἐνθυμίζωμεν εἰς τὰ παιδιά 
μας τὰ ἔνδοξα κατορθώματα καὶ τὸν ἄφθαστον ἡρωϊ- 
σμὸν τοῦ "Εθνους μας, τὸ ὁποῖον, μὲ ᾿Αρχιστράτη- 
γόν του τὴν []ανάχραντον Θεοτόκον, ποὺ τόσον βαρ- 
βάρως προσέβαλαν οἱ ἐπιδρομεῖς, τελικῶς τοὺς συν- 
έτριψεν. 

Διὰ τοῦτο ἡ ἁγία µας ᾿Εκκλησία, δι᾽ ἀποφάσεως 
τῆς “ἱερᾶς μας Συνόδου, συνέδεσε τὸν πανηγυρικὸν 
ἑορτασμὸν τῆς ὅδης ᾿Οκτωβρίου, μὲ τὴν Θεομητο- 
ρικὴν ἑορτὴν τῆς ἁγίας Σκέπης. Ὅπως ἀκριβῶς ἔχει 
συνδέσει καὶ τὴν ἐπέτειον τῆς ᾿Εθνικῆς μας ἑορτῆς 
μὲ τὸν [ῥαγγελισμὸν τῆς Θεοτόκου. Καὶ ἀποτελεῖ 
τοῦτο ἔξοχον ὄντως χαρακτηριστικὸν γνώρισμα τῆς 
εὐσεβείας τοῦ "Εθνους μας. ᾿Αλλὰ καὶ ἁπτὴν καὶ 
συγκινητικὴν ἀπόδειξιν τῆς ἀδιαπτώτου συνεχείας 
τῶν ὡραιοτέρων ΕΒυζαντινῶν μας παραδόσεων. Θέλο- 
μεν δὲ νὰ ἐλπίξωμεν, ὅτι εἰς τὸ ἑξῆς, δὲν θὰ ἐμφα- 
νισθῇ πλέον τὸ σφάλμα τῆς ἀπουσίας κατὰ τὴν σχε- 
τικὴν τελετὴν εἰς τὸν Μητροπολιτικόν μας ναὸν τῶν 
διαφόρων ἀπομενόντων ἐδῶ ἐπισήμων, τὴν ὁποίαν, 
μετὰ πολλῆς μας ὁμολογουμένως λύπης, παρετηρήσα-- 
μεν ἐφέτος. 


Οἱ νέοι χοροί. 


-. «ΡῬὀκ-ἐντ-Ρόλλ» εἶναι ὃ νέος χορὸς «ποὺ χαλᾶ 
τὸν κόσμο σ᾽ ὅλο τὸν κόσμο», ὅπως τὸν ἀνεγνώσα-- 
μεν διαφημιξόμενον εἰς κάποιαν ἐφημερίδα. 

Ὃ χορὸς λοιπὸν αὐτὸς εἶναι τόσον ἔξαλλος, καὶ 

τόσον ἀφορήτως θορυβώδης ἡ μουσική του, ὥστε οἱ 
ὁπάλληλοι ἑνὸς μεγάλου χορευτικοῦ κέντρου ἀπήργη- 
σαν, ἀξιώσαντες νὰ τοὺς χορηγηθοῦν βουλώματα διὰ 
τὰς ἀχοάς των | 

Καὶ ὅμως, ὁ νέος αὐτὸς χορός, ὁ ὁποῖος ἐμφα- 
νίζει τοὺς ἐκτελεστάς του ὡς φρενοπλήκτους, κατα- 
κτᾶ τὴν πρωτεύουσάν μας. Πρὸ ἡμερῶν δὲ ἢ χρυσῆ 
νεολαία τῶν ’Αθηνῶν τὸν ἐχόρευσεν, ὑπὸ τὰ ἔκπλη- 
κτα μάτια τοῦ πλήθους εἰς τὸ Ζάππειον, ' κάτω ἀπὸ 
τοὺς καννιβαλικοὺς βρυχηθμοὺς μιᾶς ’ Αμερικανικῆς 
μπάντας. Τόση δὲ ἦτο ἡ φρενίτις τῶν νέων µας, 
ὥστε ἠναγκάσθη νὰ τοὺς διαλύσῃ ἡ ἀστυνομία! . 

Δὲν ἤρκουν, ὧν φαίνεται, τὰ διάφορα «πάρτυ» 
καὶ οἳ ἀσύδοτοι ἐξωφρενισμοί των διὰ τὴν νεολαίαν 
μας. “Η ἀνήθικος πρωτοτυπία ἔπρεπε νὰ πραγματο- 
ποιήσῃ ὅλας τὰς ἐμετικὰς ἀκρότητας τοῦ ψευδοπολι- 
τισμοῦ τῆς Λύσεως, καὶ νὰ ἐμφανισθῇ καὶ ὁ ἐξευτε- 
λισμὸς αὐτὸς τῆς νεότητός μας. 

Καὶ ἂς μὴ νομίσῃ κανείς, ὅτι ᾿ἀντιφερόμεθα βα- 
σικῶς κατὰ τοῦ χοροῦ. Λιότι οὗτος εἶναι ὄχι ἁπλῶς 
ἀνεκτός, ἀλλὰ καὶ εὐχάριστος ὡς καλλιτεχνικὴ ἐκδή- 
λωσις καὶ δημιουργία. Καὶ ὧς συμμετριοὴ καὶ πλή- 
ρῆς νοήματος ἔκφρασις τοῦ πνευματικοῦ κάλλους καὶ 
τῆς ψυχικῆς ὡραιότητος. Καὶ τοιοῦτοι εἶναι οἳ ἆρρε- 
νωποί, καὶ γεμᾶτοι ἀπὸ γραφικότητα καὶ ἀνθηρότητα 
“Βλληνικοὶ χοροί, οἳ ὁποῖοι εἶναι καλῶς ἐκτελούμε- 
νοι, ἀριστουργήματα ρυθμοῦ καὶ χορογραφικῆς τέχνης. 

᾿Ενῶ οἱ ἐξωφρενικοὶ νέοι χοροὶ εἶναι διὰ τοὺς 
εὐπρεπεῖς ἀνθρώπους, ἀπαράδεκτοι. Καὶ ἐξαμβλώ- 
ματα κινήσεων. Καὶ ὁδηγοῦν τοὺς νέους εἷς ἀπροσμε- 
τρήτους ψυχικοὺς καὶ σωματικοὺς κινδύνους. Καὶ 
διὰ τοῦτο, νομίζομεν, ὅτι πρέπει ν᾽ ἀπαγορευθοῦν, 
ὡς διαφθείροντες τὴν νεολαίαν μας. 

Πάντως οἳ γονεῖς πρέπει ν᾽ ἀντιδράσουν μὲ ὅλας 
του τὰς δυνάμεις. Λιότι ὑπάρχει κίνδυνος αἱ αἴθου- 
σαι τῶν χοροδιδασκαλείων καὶ τῶν διαφόρων χορευ- 
τικῶν κέντρων, μὲ τὰ ὑποβλητικά των ἡμίφωτα καὶ 
μὲ τὴν συμπαρομαρτοῦσαν χρῆσιν τοῦ οἰνοπνεύματος, 
γἀποβοῦν κυριολεκτικῶς οἳ τάφοι, μέσα εἰς τοὺς 
ὁποίους θὰ θάπτεται ἡ ἁγνότης καὶ ἢ ἀληθινὴ εὐτυ- 
χία τῆς νεολαίας μας 


᾽Αφελὴς καὶ σοφιστικὴ ἄποψις. 


Εἶναι λίαν ἀφελὴς εἷς «εὐαγγελικὸς» δήμοσιο- 
γράφος, ὃ ὁποῖος διὰ μιᾶς ἐπιστολῆς του, δημοσιευο- 
μένης εἰς τὸ τεῦχος τοῦ ᾿Οκτωβρίου τοῦ «’ Αστέρος 
τῆς ᾿ ἀνατολῆς», προσπαθεῖ γὰ πείσῃ τοὺς ἀναγνώ- 
στας του, ὅτι ἡ αἰτία τοῦ προσηλυτισμοῦ πολλῶν 
“Ελλήνων τῆς ΛΙ. ’ Ασίας εἰς τὸ προτεσταντικὸν δό- 
γμα ἦτο ὄχι ἡ ξένη προτεσταντικὴ προπαγάνδα, 


ἀλλ᾽ ἣ ἀνάγνωσις τοῦ μετεφρασμένου εἰς τὴν νεοελ- - 


ληνικὴν γλῶσσαν Εὐαγγελίου. Οὗτοι--κατὰ τὸν ἐπι- 
στολογράφον--διὰ τῆς ἀναγνώσεως ταύτης ἀφυπνί- 
σθήησαν, «ἐπροχώρησαν εἰς τὰς ἀποφάσεις των» καὶ 
«ἀπεσχίσθησαν ἀπὸ τὴν ᾿Εκκλησίαν τῶν πατέρων 
των». Οἱονεὶ δὲ διὰ μαγικοῦ καὶ ταχυδακτυλουργι- 
κοῦ τρόπου ὅλως αὐτομάτως, ἄνευ ξένης ἐπεμβά- 
σεως καὶ καθοδηγήσεως (;), ἀνεκάλυψαν ἑαυτοὺς 
καὶ ἀλλήλους ὡς ἀφυπνισθέντας καὶ μάλιστα τείνον- 
τας --- ὦ! τοῦ θαύματος --- πρὸς τὰς ἰδίας προτεσταν- 


τικὰς παραφυάδας, αἳ ὁποῖαι δροῦν εἰς τὴν μακρὰν 
εὑρισκομένην Λύσιν! (Καὶ οὕτω «συνέπηξαν ᾿Εκκλη- 
σίας συμφώνως...πρὸς τὸ γνήσιον Εὐαγγὲλιον τοῦ 
Χριστοῦ». Ὁ ἐπιστολογράφος ὄχι μόνον παρουσιά- 
ζει τὸν ἑαυτόν του ὡς ἀφελῆ, ἀλλὰ πιστεύει προφα- 
νῶς, ὅτι καὶ οἱ ἀναγνῶσταί του εἶναι ἀφελεῖς καὶ 
ἕτοιμοι νὰ δεχθοῦν τὰς σοφιστικὰς ἀπόψεις του, αἱ 
ὁποῖαι εἶναι καὶ πλήρεις ἀσυνεπειῶν καὶ ἀντιφάσεων. 

“1 ἀνάγνωσις τῆς Κ. Δ. ὄχι μόνον δὲν εἶναι 
δυνατὸν νὰ ἀπομακρύνῃ ἐκ τῆς ᾿Ορθοδοξίας, ἄλλ᾽ ἀν- 
τιθέτως πείθει πάντα ἀπροκατάληπτον μελετητήν, 
ὅτι ὁ Προτεσταντισμὸς ἔχει ἐξοβελίσει πλεῖστα εὖ- 
αγγελικὰ στοιχεῖα, τὰ ὁποῖα διασῴζονται ἐν τῇ 
;Ορθοδοξίᾳ. Τοιουτοτρόπως ἐξηγεῖται καὶ ἢ πρωτο- 
φαγνὴς νοσταλγία τῶν ᾿Ορθοδόξων θεσμῶν, ποὺ παρα- 
τηρεῖται τὰς τελευταίας δεκαετηρίδας εἰς τοὺς φω- 
τισμένους προτεσταντικοὺς κύκλους τῆς Λύσεως, ὡς 
ἀποδεικνύει τὸ λαμπρὸν βιβλίον «Η νοσταλγία 
τῆς ᾿Ορθοδοξίας», ποὺ ἐκυκλοφόρησεν πρὸ 
ὀλίγου ἐν “Ελλάδι. ᾿Αλλὰ δυστυχῶς, ἂν οἳ ξένοι 
προτεστάνται παρουσιάζουν ἐσχάτως εὐρύτητα σκέ- 
ψεως, πολλοὶ ἀπὸ τοὺς ἐν “Ελλάδι εὑρισκομένους 
« Εὐαγγελικοὺς» ἔχουν μονολιθικὴν νοοτροπίαν. 


᾿Αποχρωματισμὸς ᾿Ορϑοδόξων "ἱερέων. 


᾽Ερωτώμεϑα, ἐὰν κανονικῶς ἐπιτρέπωνται συ}- 
λειτουργίαι καὶ συμπροσευχὴ ἑτεροδόξων μετὰ ἥμε- 
τέρων, ὧς τοῦτο φέρεται ἐπισυμβαῖνον ἓν ᾿Αμερικῇ. 
Καὶ ἀπαντῶμεν καϑηκόντως, ὅτι τοῦτο καὶ ἄηϑες 
εἶναι καὶ ἀντικανονικόν, ἀλλὰ καὶ συντελούμενον 
ἀσκεῖ ὀλεθρίαν ἐπίδρασιν. 

Ὅτι μὲν ϑεωρητικῶς εἶναι ἀντικανονικὴ ἢ αὖ- 
τοῦ τοῦ εἴδους ἐπαφὴ μὲ τοὺς ἑτεροδόξους εἶναι 
γνωστὸν τοῖς πᾶσι. ᾿Αλλὰ καὶ ἀπαράδεκτος, διότι 
πῶς εἶναι δυνατὸν ᾿Ορϑόδοξος ἱερεὺς νὰ συλλει- 
τουργῇ μὲ ἑτερόδοξον [[ροτεστάντην ἱερέα, ὅστις τὸν 
ϑεσμὸν τῆς ᾿Εκκλησίας δὲν δέχεται, οὔτε μυστήρια 
παραδέχεται καὶ πλεῖστοι ἐξ αὐτῶν οὔτε εἰς τὴν 
ϑεότητα τοῦ Χριστοῦ πιστεύουν, οὔτε εἰς τὴν “Α- 
γίαν Τριάδα. 

᾿μὰν αὐτὰ εἶναι ἀληϑὴ --- ὅπως καὶ εἶναι --- εὔ- 
κολον εἶναι καὶ νὰ συμπεράνῃ κανεὶς ὁποίαν ὀλε- 
ϑρίαν ἐπίδρασιν τοῦτο ἀσκεῖ εἰς τὸ “Ελληνικὸν "Ορ- 
ϑόδοξον ποίμνιον τῆς ᾿Αμερικῆς. Καὶ ἄμεσον ϑὰ 
προκύσπτῃ ἐξ αὐτοῦ τὸ συμπέρασμα, ὅτι οὐδεμία δια- 
φορὰ ὑφίσταται μεταξὺ ᾿Ορϑοδόξων καὶ ΠΙροτεσταν- 
τῶν, καὶ ὅτι εἶναι εὔκολος ἢ μεταπήδησις ἀπὸ τῆς 
᾿ὈΟρϑοδόξου ᾿Εκκλησίας εἰς οἰανδήποτε Προτεσταν- 
τικὴν ὁμολογίαν. 

[]άντα ταῦτα σαφῶς δεικνύου», --- ἐὰν ἀληϑεύ- 
ουν ἐπαναλαμβάνομεν --- ὅτι ἤρχισεν ἀτυχῶς νὰ 
ὑφίσταται σοβαρὸς ὁ ἀποχρωματισμὸς τῶν “Ελλήνων 
ἱερέων, καὶ πρὸ παντὸς τῆς νέας γενεᾶς, τῆς ἐκ τῆς 
Σχολῆς τῆς Βοστώνης προερχομένης, ἀπὸ τὸ ᾿Ορϑό- 
δοξον πνεῦμα καὶ τὴν Ὀρϑόδοξον συνείδησιν. 

᾿Εν τοιαύτῃ περιπτώσει, πιστεύομεν ὣς ἀπολύ- 
τως ὀρϑὴν καὶ ἐπιβαλλομένην τὴν γενομένην πρότα- 
σιν, ὅπως οἱ ἐξερχόμενοι τῆς Σχολῆς τῆς Βοστώνης 
φοιτῶσιν διὰ μερικὰ ἔτη εἰς ᾿Ὀρϑοδόξους Θεολογι- 
κὰς ἃ ᾿Εκκλησιαστικὰς Σχολὰς τῆς “Ελλάδος. 

ΕΚΚΛΗΣΙΑΣΤΙΚΑ ΧΡΟΝΙΚΑ 


ΕΚΚΛΗΣΙΑ ΕΛΛΑΔΟΣ 


Ἱερὰ Σύνοδος 


Ἡ Ἱ. Σύνοδος, προεδρευομένη ὑπὸ τοῦ ᾿Αντιπροέδρου 
Αὐτῆς Σεβ. Μητρ. Φθιώτιδος κ. ᾿Αμβροσίου, λόγῳ ἀσθε- 
νείας τοῦ Μακαριωτάτου Προέδρου Αὐτῆς, συνεδριάζει κατὰ 
τὰς τακτὰς ἡμέρας Συνεδριῶν διεκπεραιοῦσα ὑπηρεσιακὰς 
ὑποθέσεις. 


-Ἡ Ἱ. Σύνοδος, διὰ τοῦ Συνοδικοῦ Συνέδρου Σεβ. Μη- 
τροπ. Χίου κ. Παντελεήμονος, ἐπέδωκεν εἰς τὸ Ὑπουργεῖον 
Θρησκευμάτων ἔγγραφον αὐτῆς περὶ ἐξευρέσεως λύσεως τοῦ 
φοιτητικοῦ ζητήματος τοῦ ἀναγομένου εἰς τὴν αὔξησιν τῶν 
διδάκτρων τῶν φοιτητῶν τοῦ Πανεπιστημίου. 


--Δι᾽ ἐγκυκλίου αὐτῆς ὑπ᾽ ἀριθμ. 882/20-10-1956 ἡ “Ἱ. Σύ- 
νοδος παρεκάλεσε τοὺς Σεβ. “Ἱεράρχας περὶ τελέσεως δεήσεως 
ἐν τῇ Ἕδρᾳ τῶν ἐπαρχιῶν αὐτῶν ἐπὶ τῷ ἑορτασμῷ τῆς 
ἡμέρας τῶν “Ηνωμένων ᾿Ἐθνῶν. 


- Διὰ τῆς ὑπ᾽ ἀριθ. 883/22-10-56 ἐγκυκλίου αὑτῆς πρὸς 
τοὺς Σεβ. Ἱεράρχας τῆς ᾿Εκκλησίας τῆς 'Ελλάδος ἡ Ἱ. Σύνο- 
δοε πληροφορεῖ αὐτούς, ὅτι ὁ ἐν ᾿Αμερικῇ ᾿Αρχ. Χριστοφό- 
ρος Χριστοδούλου καθῃρέθη ὑπὸ τοῦ Οἰκουμενικοῦ ΓΠατριαρ- 
χείου. 


-Διὰ τῆς ὑπ᾽ ἀριθ.. 884/6-11-56 ἐγκυκλίου αὑτῆς πρὸς 
τοὺς Σεβ. Ἱράρχας τῆς ᾿Εκκλησίας τῆς Ἑλλάδος ἡ Ἱ. Σύνοδος 
ζητεῖ πληροφορίας περὶ τοῦ ἐν Βραζιλίᾳ διαμένοντος ἱερέως 
Ἰωάννου Χρυσάκη. 


᾿Αρχιεπισκοπὴ ᾿Αϑηνῶν 


᾿Εκπροσωπῶν τὴν Α.Μ. τὸν ᾿Αρχιεπίσκοπον ᾿Αθηνῶν 
καὶ. πάσης Ἑλλάδος κ. Δωρόθεον ὁ Σεβ. Μητροπολίτης 
Φλωρίνης κ. Βασίλειος παρέστη τῇ 27ῃ παρ. μηνὸς ᾿Οκτο- 
βρίου κατὰ τὴν ἐν τῇ ᾿Ακαδημίᾳ ᾿Αθηνῶν τελεσθεῖσαν τε- 
λετὴν τῆς ᾿Εθνικῆς 'Ἑορτῆς. 


-- Τῇ ἑπομένῃ 28 Οκτωβρίου ἐκ προσώπου τῆς Α. Μα- 
καριότητος τοῦ ᾿Αρχιεπισκόπου ὁ Θεοφιλέστατος ᾿Ἐπίσκο- 
πος Εὐρίπου κ. ᾿Αλέξιος τὴν μὲν πρωΐαν παρέστη εἰς τὴν 
ἐπὶ τῇ ᾿Εθνικῇ “Εορτῇ τελεσθεῖσαν ἐν Πειραιεῖ δοξολογίαν 
καὶ παρέλασιν, τὸ δὲ ἑσπέρας εἰς τὴν ἐν τῷ Πανεπιστημίῳ 
᾿Αθηνῶν τελεσθεῖσαν ἐπίσημον τελετήν. 


-᾽Ἐντολῇ τοῦ Μακαριωτάτου ᾿Αρχιεπισκόπου ὁ Θεοφι- 
λέστατος Επίσκοπος. Μαραθῶνος κ. Δαμασκηνὸς ἐκάλεσε 
κληρικοὺς καὶ συνειργάσθη μετ᾽ αὐτῶν διὰ τὸ πνευματικὸν 
ἔργον τῆς “Ἱερᾶς ᾿Αρχιεπισκοπῆς. 


ΕΠΑΡΧΙΑΙ 
Ἱερὰ Μητρόπολις Ξάνθης 


Μετ’ ἐξαιρετικῆς ἐπιβλητικότητος ἐτελέσθησαν τῇ 4-11-56 
τὰ ἐγκαίνια τῆς «ΧΡΙΣΤΙΑΝΙΚΗΣ ΣΤΈΓΗΣ» τὴς ἹἹερᾶς Μη- 
τροπόλεως Ξάνθης παρουσίᾳ τῶν ᾿Αρχῶν τῆς πόλεως καὶ 
πλήθους Χριστιανῶν. 


Εἰς τὸ ἐγκαινιασθὲν εὐρύχορον οἴκημα περιλαμβάνονται 
εἰς μὲν τὸ ἰσόγειον αἴθουσα διαλέξεων χωρητικότητος 400 
περίπου ἀτόμων καὶ 4 δωμάτια, χρησιμεύοντα ὡς ἐντευκτή-- 
ρια τῶν διαφόρων κύκλων πνευματικῆς ἐργασίας, μετὰ βι- 
- βλιοθήκης καὶ ἀναγνωστηρίου, εἰς δὲ τὸν ἄνω ὄροφον, αἴ- 
θουσα κηρυγμάτων καὶ Κατηχητικῶν μαθημάτων, χωώρητι- 
κότητος 150 ὡς ἔγγιστα ἀτόμων, ὡς καὶ ἐξώστας διὰ τὴν 
παρακολούθησιν τῶν διαλέξεων ἐν τῇ μεγάλη αἰθούσῃ. 


Τὸν ᾿Αγιασμὸν ἐτέλεσεν ὁ Σεβασμιώτατος Μητροπολί- 
της κ. ᾿Ἀντώνιος, ὅστις καὶ ὡμίλησε ἐπικαίρως τονίσας ὅτι, 
δὲν ἐφείσθη θυσιῶν ἡ Ἱερὰ Μητρόπολις προκειμένου νὰ ἐξ- 
υπηρετήση τὰς πνευματικὰς ἀνάγκας τῶν ᾿Ορθοδόξων Χρι- 
στιανῶν. Πρὸς τοῦτο ἐδημιούργησε τὴν πνευματικὴν ταύ- 


την κυψέλην, ἡ ὁποία θὰ συμβὰάλη εἰς τὴν ἀνάπτυξιν τοῦ 
θρησκευτικοῦ συναισθήματος τῆς μαθητιώσσης καὶ ἐργαζο- 
μένης νεολαίας, τῶν γονέων καὶ κηδεμόνων, ὥς καὶ τῶν ἔπι- 
στημόνων τῆς πόλεως, οἱ ὁποῖοι ἐν αὐτῇ θὰ εὕρωσι τὸ κα- 
τάλληλον περιβάλλον καὶ τὴν ἀναγκαιοῦσαν αὐτοῖς πνευ- 
ματικὴν τροφήν. 


ΟΙΚΟΥΜΕΝΙΚΟΝ ΠΑΤΡΙΑΡΧΕΙΟΝ 


Εἰς τὸ «Ερίβοορα] ΟΠητοππ6Υψ8» τὸ ἐκδιδόμενον ἐν ταῖς 
'Ἡνωμέναις Πολιτείαις τῆς ᾿Αμερικῆς ἀνεγράφη προσφάτως 
τὸ ἑξῆς σχόλιον τῆς Διευθύνσεώς του: «Ἢ Κωνσταντινού- 
πολις ἦτο κάποτε τὸ κέντρον τοῦ κόσμου. Ὅτε ἣ Εὐρώπη 
εὑρίσκετο εἰς τὸ σκότος ἡ πρωτεύουσα αὐτὴ τοῦ Βυζαν- 
τίου ἦτο ἡ πόλις τοῦ φωτός. Πολὺ πρὶν οἰκοδομηθῇ εἰς 
τὴν Δύσιν: μεγάλος τις χριστιανικὸς ναός, ὁ ναὸς τῆς ᾿Αγίας 
Σοφίας ἐκυριάρχει ὡς Μητρόπολις τῆς Ρωμαϊκῆς Αὐτοκρα- 
τορίας. Τὸ 1453 ἡ πόλις αὕτη τελικῶς ἔπεσεν ὑπὸ τοὺς 
Τούρκους καὶ παραμένει ἔκτοτε εἰς χεῖράς των μέχρι σήμε- 
ρον, ὑπὲρ τὰ 500 δηλ. ἔτη. Τὰ πάντα παρῆλθον ἐκτὸς 
τῆς ἀναμνήσεως τῆς μεγάλης αὐτῆς Αὐτοκρατορίας. ᾿ΕἘδῶ 
καὶ ἐκεῖ βλέπει κανεὶς νὰ ὑπάρχῃ ἀκόμη κάποιος ἀρχαῖος 
Βυζαντινὸς γαός.. Πολλοὶ ἐξ αὐτῶν κατεστράφησαν κατὰ 
τοὺς τελευταίους βαρβάρους βανδαλισμοὺς τοῦ Σεπτεμβρίου 
τοῦ παρελθόντος ἔτους. Εἴδομεν καὶ ἐμετρήσαμεν αὐτοτπρο- 
σώπως δέκα ἐξ αὐτῶν τελείως κατεστραμμένους ναοὺς ἀπὸ 
τοὺς Τούρκους καὶ πολὺ περισσοτέρους ὑποστάντᾶς τοι- 
αύτας βλάβας ὥστε νὰ μὴ εἶναι δυνατὴ πᾶσα ἐπισκευή 
των. ᾿Ανεκτίµητα κειμήλια ἐποδοτπατήθησαν ὡς ἀντικείμενα 
ἄνευ ἀξίας τινος, ὑπὸ ἑνὸς παράφρονος ὄχλον. Ἡ ᾿Αγία 
Σοφία, ἴσως ὁ εὐγενέστερος ναὸς ποὺ ἐκτίσθη μέχρι σήμε- 
ρον ἀπὸ χριστιανικὰς χεῖρας, εἶναι σήμερον μουσεῖον. ΓΠλη- 
σίον τοῦ ἀρχαίου τείχους τῆς Πόλεως εἴδομεν ἕνα παλαιὸν 
Βυζαντινὸν ναὸν κατεστραμμένον μὲ θαυμάσια μωσαϊκὰ πέ- 
ραν πάσης περιγραφῆς. 


᾿Αλλὰ διατί ἡ καταστροφὴ αὐτή; Διατί οἱ Τοῦρκοι 
ἠθέλησαν νὰ καταστρέψουν τοὺς “Ελληνικοὺς αὐτοὺς ναούς; 
Μερικοὶ λέγουν, ὅτι τοῦτο ὀφείλεται εἰς τὸ ζήτημα τῆς 
Κύπρου καὶ εἰς τὴν ἐπιθυμίαν τῶν Τούρκων νὰ κάμουν κά- 
ποιαν ἐπίδειξιν. "Αλλοι ὑποστηρίζουν, ὅτι ὑπάρχουν βα- 
θύτεροι λόγοι παρὰ αὐτοί. Ὃ Τοῦρκος εἶναι ἀργὸς καὶ 
βραδυκίνητος καὶ ἴσως ἀπὸ μακροῦ νὰ ἐγεννήθη εἰς τὴν 
ψυχήν του ἕνα φθονερὸν μῖσος ἕνεκα τῆς εὐημερίας πολ- 
λῶν Ἑλλήνων ἐμπόρων τῆς Κωνσταντινουπόλεως. "Αλλοι 
πάλιν φαίνεται νὰ πιστεύουν, ὅτι τὸ Βρετταννικὸν Ὕπουρ- 
γεῖον τῶν ᾿Ἐξωτερικῶν ἐνέπνευσεν εἰς τοὺς Τούρκους τοὺς 
βανδαλισμοὺς αὐτοὺς διὰ νὰ δείξουν ἀκριβῶς εἰς τοὺς Ἕλ- 
ληνας, ὅτι δὲν ἀρέσει εἰς αὐτοὺς ὅ,τι συμβαίνει εἰς Κύπρον. 
Τοῦτο δὲν πιστεύομεν, ἂν καὶ μᾶς τὸ εἶπεν ἄνθρωπος ἀπο- 
λύτου ἐμπιστοσύνης μας διὰ τὴν εἰλικρίνειαν καὶ τὴν ἀκρί- 
βειαν τῶν λεγομένων του...». 


ΠΑΤΡΙΑΡΧΕΙΟΝ ΑΛΕΞΑΝΔΡΕΙΑΣ 


ἯΑ.Θ.Μ. ὁ Πατριάρχης ᾿Αλεξανδρείας κ. Χριστοφό- 
ρος ἀπηυθύνθη πρὸς τοὺς προκαθημένους τῶν ᾿Ὀρθοδόξων 
᾿Εκκλησιῶν, ὅπως οὗτοι διαμαρτυρηθοῦν τηλεγραφικός διὰ 
τὸν διωγμόν, τὸν ὁποῖον ὑφίσταται ἡ ᾿Εκκλησία Κύπρου. 
Εἰς τὴν πρότασιν ταύτην τοῦ Πατριάρχου ᾿Αλεξανδρείας 
ἀπήντησαν αἱ ᾿Ορθόδοξοι ᾿ΕἘκκλησίαι Ρωσσίας, Ρουμανίας 
καὶ Βουλγαρίας. Οἱ μὲν Πατριάρχαι Ρωσίας καὶ Ρουμανίας 
ἀπήντησαν ἐκφράζοντες συμπάθειαν καὶ ὑποσχόμενοι ὅτι 
ἕκαστος ἐξ αὐτῶν θὰ διαμαρτυρηθῆ ὅπου δεῖ, ἡ δὲ Ἔκκλη- 
σία Βουλγαρίας, δι᾽ ἐνθέρμου τηλεγραφήματος τοῦ Προκα- 
θημένου αὐτῆς, μεταδίδουσα ἀντίγραφον διαμαρτυρίας πρὸς 
τὸν Ο. Η. Ε., ὄχι μόνον στιγματίζει τὸν διωγμὸν τῆς Ἔκ- 
Κλησίας τῆς Κύπρου, ἀλλὰ καὶ συνηγορεῖ ὑπὲρ τῆς αὐτο- 
. τοῦ Κυπριακοῦ λαοῦ «δικαιουμένου νὰ ζῇ ἐἔλευ- 

έρου». 


15 Νοεμβρίου 1956, ᾿Αριϑ. 99 


ΕΚΚΛΗΣΙΑ 


397 


ΠΑΤΡΙΑΡΧΕΙΟΝ ΑΝΤΙΟΧΕΙΑΣ 


Μακαριώτατε ᾿Αρχιεπίσκοπε ᾿Αθηνῶν καὶ Πάσης 
“δλλάδος, ἐν Χριστῷ τῷ Θεῷ λίαν ἀγαπητὲ καὶ περι- 
σπούδαστε ἀδελφὲ καὶ συλλειτουργὲ Κύριε Λωρόθεε, 
τὴν Ὑμετέραν Μακαριότητα ἐν Κυρίῳ ἀσπαζόμενοι 
ὑπερήδιστα προσαγορεύομεν. 


Βαθέως καὶ πάλιν ἐλύπησεν ἡμᾶς καὶ τὴν περὶ ἡμᾶς 
ἁγίαν καὶ Ἱερὰν Σύνοδον τὸ περιεχόμενον τῆς ἀπὸ 2δης 
π. μηνὸς Σεπτεµβρίου ἐπιστολῆς, τῆς Ὑμετέρας περισπου- 
δάστον Μακαριότητος. 

Τὸ φρικτὸν καὶ ἀπάνθρωπον δρᾶμα, ὅπερ τελεῖται ἐπὶ 
τοῦ Κυπριακοῦ Γολγοθᾶ, τὰ ἀνήκουστα μαρτύρια κατὰ 
τοῦ ὀρθοδόξου πληρώματος τῆς ἁγιωτάτης τοῦ ᾿Αποστό- 
λου Βαρνάβα ᾿Εκκλησίας, ἡ πέραν τοῦ ᾿Ὠκεανοῦ αἰχμαλοο- 
σία τοῦ Σεπτοῦ Προκαθημένου αὐτῆς Μακαρίου καὶ τέλος 
οἳ συνεχεῖς ἀποτρόπαιοι ἀπαγχονισμοὶ νεαρῶν Κυπρίων 
πατριωτῶν, παρὰ τοὺς θρήνους καὶ κλαυθμοὺς τῶν προσ- 
"φιλῶν των γονέων, ἀποτελοῦν φαινόμενον ἀποκαρδιωτικὸν 
διὰ ττᾶσαν: πεπολιτισμένην ψυχήν. 

Δεινὸς ἀληθῶς ὁ κλύδων, δεινοτάτη ἣ θύελλα καὶ λυσ- 
σῶντα τὰ κύματα, ἅτινα πλήττουσι τὴν θεότευκτον Κυ- 
πριακὴν “Ολκάδα. 

Σκόπελοι καὶ ὕφαλοι ἐπλήρωσαν τὴν τέως γαληνιαίαν 
αὐτῆς θάλασσαν λαίλαπες καὶ ἄνεμοι ἰσχυροὶ περὶ αὐτὴν 
συρίζοντες, προσπαθοῦν νὰ ἐξαλείψουν αὐτὴν ἐκ τῆς πα- 
τρῴας γῆς. 

Μή τι ἔφθασε τὸ τέλος αὐτῆς; Μή τι αἱ δυνάμεις τοῦ 
σκότους καὶ τῆς ἀπανθρωπίας ἐκυριάρχησαν τῶν δυνάμεων 
τοῦ φωτὸς καὶ τῆς ἀληθείας; Βλάσφημος τοιαύτη ὑπόθεσις. 
᾿᾽Αλλ᾽ ὥσπερ ὁ χρυσὸς πάντοτε δοκιμάζεται ἐν τῇ καμίνῳ 
τοῦ πυρός, διατηρῶν πάντοτε τήν ἀξίαν καὶ τὰ πρωτεῖα 
του ὥς μέταλλον, οὔτω καὶ νῦν ὁ τῆς ᾿Εκκλησίας Δομήτωρ 
οὐκ ἐάσῃ τὸ θεῖον Αὐτοῦ οἰκοδόμημα καταπεσεῖν ἢ ἀπολε- 
σθῆναι ἀλλ᾽ ἀνυψώσῃ ἐν οὐ πολὺ καὶ πάλιν τὸ θεῖον αὖ- 
τοῦ οἰκοδόμημα καὶ τὸν ἐκλεκτὸν αὐτοῦ, συντρίβων τοὺς 
ἐργαζομένους τὴν ἀδικίαν ὑπὸ τοὺς πόδας Του. 

Οἱ ποταμοὶ πολυτίμου αἵματος ἀνθρωπίνου, αἱ ὑπὲρ 
τῆς ἐλευθερίας καὶ τῶν ἀνθρωπίνων δικαιωμάτων ἀνθρώπι- 
ναι θυσίαι οὐκ ἀποβήσονται μάταιαι, ἀλλὰ ταχέως ὁ Κύ- 
ριος ὁ ἐπιβλέπων ἐπὶ τὴν γῆν καὶ ποιῶν αὐτὴν τρέμειν ἐξα- 
ποστελεῖ τὴν ἐξ ὕψους Αὐτοῦ χάριν καὶ τὸ ἄπειρον Αὐτοῦ 
ἔλεος, ἐγκαθιδρύων διὰ τῆς θείας Ίου δυνάμεως τὴν ἐπὶ γῆς 
κυριαρχίαν Αὐτοῦ καὶ τὴν ἐφαρμογὴν τῶν εὐαγγελικῶν 
ἀρχῶν. 

Σὺν τῷ ἀποτροπιασμῷ ἡμῶν δι᾽ ὅσα ὑπὸ τῶν ἀποι- 
κιοκρατῶν διαπράττονται, ἐκφράζοντες τὴν ἀμέριστον συμ- 
πάθειαν ἡμῶν πρός τε τὴν ᾿Εκκλησίαν τῆς Ἑλλάδος καὶ 
τὴν μαρτυρικὴν Κύπρον, προσεπιδηλοῦντες ἅμα ὅτι ἐκτὸς 
τῶν πρὸς Θεὸν προσευχῶν μας, προέβημεν εἰς τὰς ἀναλό- 
γοὺς ἐντόνους διαμαρτυρίας ὅπου δεῖ, 

περιπτυσσόμεθα ἀδελφικῶς τὴν Ὑμετέραν Μακαριότητα 

ἀγαπητὸς ἐν Χριστῷ ἀδελφὸς καὶ συλλειτουργὸς 
καὶ ὅλως πρόθυμος 
{ Ὁ ᾿Αντιοχείας ᾿Αλέξανδρος 
Ἔν Δαμασκῷ τῇ 18 ᾿Οκτωβρίου 1956. 


ΠΑΤΡΙΑΡΧΕΙΟΝ ΙΕΡΟΣΟΛΥΜΩΝ 


Κατὰ πληροφορίας ἐξ Ἱεροσολύμων ἡ ἐκλογὴ τοῦ νέου 
᾿Ὀρθοδόξου Πατριάρχου Ἱεροσολύμων ἀνεβλήθη διὰ μίαν 


ἀκόμη φορὰν κατόπιν προσφυγῆς τῶν ᾿Αραβοορθοδόξων . 


ἐνώπιον τοῦ ᾿Ανωτάτου Δικαστηρίου καὶ ὑποβολῆς ἐνστά- 
σεως κατὰ τῆς ἀδείας ποὺ ἔδωσεν ὁ Πρωθυπουργὸς τῆς 
Ιορδανίας διὰ τὴν συνέχισιν τῆς προπαρασκευῆς τῆς ἐκλο- 
γῆς. Οἱ ᾿Αραβοορθόδοξοι ἀπὸ τοῦ θανάτου τοῦ Πατριάρχου 
Δαμιανοῦ ὑπέβαλον ὑπόμνημα ζητοῦντες μεταξὺ ἄλλων 
συγκυριαρχίαν ἐπὶ τῶν ᾿Αγίων Τόπων καὶ τὸν ἐξαραβι- 
σμὸν τοῦ ᾿Ανωτάτου Κλήρου τοῦ Πατριαρχείου Ἱεροσολύ- 
μων. Τὸ Πατριαρχεῖον εὑρισκόμενον πρὸ νέας σοβαρᾶς τρο- 
πῆς τῶν πραγμάτων, ἐζήτησε ὅπως τὸ ᾿Ανώτατον Δικα- 
στήριον ὁρίσῃ τὸ ταχύτερον δικάσιμον τῆς ἐνστάσεως τῶν 
᾽Αραβοορθοδόξων, διὰ νὰ καταστῇ δυνατὸν νὰ διεξαχθῇ ἡ 
ἐκλογὴ τοῦ Πατριάρχου. "Ηδη διεξήχθη ἡ δίκη καὶ τὸ δι- 
καστήριον ἠκύρωσε τὴν ἀπόφασιν τοῦ Ὑπουργικοῦ Συμ- 


βουλίου, θεωροῦν αὐτὸ ὡς ἀναρμόδιον διὰ τοιαύτας ἀπο- 
φάσεις. 


ΕΚΚΛΗΣΙΑ ΣΕΡΒΙΑΣ 


Τὸ Μουσεῖον τοιχογραφιῶν τοῦ Βελιγραδίου προέβη καὶ 
ἐφέτος εἰς ἀντιγραφὴν τοιχογραφιῶν τῶν μεσαιωνικῶν μο- 
νῶν τῆς Σερβίας καὶ τῆς Μακεδονίας. Μέχρι τοῦδε ἀντέ- 
γραψε ἄνω τῶν 30 τοιχογραφιῶν τῶν μονῶν Ραβάνιτσα 
(14ος αἰών), Μανάσιγια (15ος αἰὼν) καὶ Γκρατσάνιτσα 
(14ος αἰών). Κατ᾽ αὐτὰς δὲ περατοῦται ἣ ἀντιγραφὴ τῶν 
τοιχογραφιῶν τῶν μονῶν Στάρο Ναγκορίτσανι (14ος αἰών), 
Νταβιντόβιτσα (13ος αἰὼν) καὶ Σοπότσανι (13ος αἰὼν) 
καὶ τοῦ Πατριαρχείου τοῦ ᾿Ἰπέκ (14ος αἰών). 

Μέχρι τέλους τοῦ ἔτους τὸ Μουσεῖον τοιχογραφιῶν τοῦ 
Βελιγραδίου θὰ ἐκθέσῃ ὅλα τὰ ἀντίγραφα αὐτὰ καὶ οὕτω 
θὰ παράσχῃ τὴν δυνατότητα εἰς τοὺς ἐπισκέπτας νὰ ἴδουν 
τὴν ἐπὶ τοῦ τοίχου εἰκονογραφίαν: τοῦ ΙΓ’, ΙΔ’ καὶ ΙΕ’ 
αἰῶνος. 


ΕΚΚΛΗΣΙΑ ΡΟΥΜΑΝΙΑΣ 


Ἡ Α. Μ. ὁ Πατριάρχης τῆς Ρουμανικῆς ᾿Ορθοδόξου 
᾿Εκκλησίας κ. ᾿Ιουστινιανὸς προσεκάλεσε τὴν Προτεσταντι- 
κὴν ᾿Εκκλησίαν τῆς Δανίας, ἵνα ἀποστείλῃ ἀποστολὴν πρὸς 
ἐπίσκεψιν τῆς Ρουμανικῆς ᾿Ὀρθοδόξου ᾿Εκκλησίας καὶ τὴν 
Ρουμανίαν. Ἡ ἐπίσκεψις θὰ διαρκέσῃ περὶ τὰς δύο ἑβδομάδας. 

-- Τὸ ἐπίσημον ὄργανον τῆς Αὐτοκεφάλου ᾿Ορθοδόξου 
Ρουμανικῆς ᾿Εκκλησίας (Βιβοτῖοα Οτγἰο]οχᾶ Ποπιΐηᾶ Νο 5 
]ἀϊος 1956) παραθέτον ὁλοσέλιδον εἰκόνα τοῦ Μακαριωτάτου 
᾿Αρχιεπισκόπου ᾿Αθηνῶν καὶ πάσης Ἑλλάδος κ. Δωροθέου, 
ὑπὸ τὸν τίτλον «ὁ νέος ᾿Αρχιεπίσκοπος τῆς ᾿Ορθοδόξου 
Ἑλληνικῆς Εκκλησίας», γράφει τὰ ἀκόλουθα : 

«Ἡ εἴδησις τῆς ἐκλογῆς τοῦ νέου Αρχιεπισκόπου 
᾿Αθηνῶν καὶ πάσης Ἑλλάδος ἐγνωστοποιήθη τῷ Μακα- . 
ριωτάτῳ Πατριάρχῃ ᾿Ιουστινιανῷ ὑπ᾽ αὐτοῦ τοῦ Μακα- 
ριωτάτου Δωροθέου, δι᾽ εἰρηνικῆς ἐπιστολῆς, εἰς ἣν οὗτος 
ἀπήντησεν ἐκφράζων τὴν μεγάλην του χαρὰν ἐπὶ τούτῳ». 

«Ἡ ὑπὸ τοῦ ἡμετέρου Πατριάρχου ᾿Ιουστινιανοῦ ἐκδη- 
λωθεῖσα χαρὰ στηρίζεται εἰς τὸ γεγονὸς ὅτι, ἡ ὥς ἄνω 
ἐκλογὴ ἀντιπροσωπεύει: ἓν πραγματικὸν κέρδος διὰ τὴν 
᾿Ορθόδοξον ᾿Εκκλησίαν τῆς Ἑλλάδος. Ὁ Μακαριώτατος 
Δωρόθεος ἡλικίας 68 ἐτῶν παρουσιάζεται εἰς ὁλόκληρον 
τὸν ᾿Ορθόδοξον κόσμον ὡς μία προσωπικότης αὐστηρὰ 
καὶ ἀκάματος ἐν τῷ ἀγρῷ τῆς ᾿Εκκλησιαστικῆς διοικήσεως 
καὶ παιδείας. 

Γεννηθεὶς ἐν τῇ νήσῳ Ὕδρᾳ τῷ 1888, υἱὸς ἁπλοῦ 
ναυτικοῦ καὶ μὲ μέτρια ὑλικὰ μέσα, ἀπὸ νεαρᾶς ἡλικίας 
ὁ Δωρόθεος Κοτταρᾶς ἠγωνίσθη σκληρῶς ὅπως ἐπιτύχη 
τὴν μετὰ ταῦτα νίκην, παλαίσας μὲ τὴν ἀνέχειαν, τὴν ἀπο- 
ξένωσιν καὶ τὰς ἀνάγκας τῆς Μοναχικῆς ζοοῆς. ᾿Αποδείξας 


-ἐξαιρετικὰς ἰδιότητας ἐν τῇ ᾿Εκκλησιαστικῇ διακονίᾳ καὶ 


ταῖς σπουδαῖς, νεώτατος ἐχειροτονήθη Διάκονος, μεταβὰς 
κατόπιν εἷς τὴν Λειψίαν τῆς Γερμανίας ὅπου ἐσπούδασε 
Φιλοσοφίαν. Διὰ τὴν ἁποπεράτωσιν τῶν σπουδῶν τοῦ' ἧτο 
ἠναγκασμένος νὰ ἐργάζεται, ἐκτὸς τῶν ὡρῶν τῶν μαθη- 
μάτων του σκληρῶς, διότι τὰ ὑλικά του μέσα δὲν ἦσαν 
ἀρκετὰ νὰ ζήσῃ. 

Διπλωματοῦχος τῆς Νομικῆς τοῦ Πανεπιστημίου τῶν 
᾿Αθηνῶν, πεπροικισμένος μὲ μόρφωσιν ποικίλην καὶ πλου- 
σίαν ὁ Δωρόθεος Κοτταρᾶς εἰς ἡλικίαν 34 ἐτῶν προήχθη 
εἰς Μητροπολίτην Κυθήρων. Τὴν ἐπαρχίαν ταύτην ἐποί- 
μανε μέχρι τοῦ 1936 μετατεθεὶς κατὰ τὸ ἔτος τοῦτο εἰς τὴν 
ἐπαρχίαν Λαρίσης καὶ Πλαταμῶνος, κατὰ δὲ τὴν ἄνοιξιν 
τοῦ παρόντος ἔτους κληθείς, ἵνα ἀνέλθῃ τὸν ὕπατον βαθμὸν 
τῆς Ἑλληνικῆς Ἱεραρχίας. 

Ὃ νέος Προκαθήμενος τῆς ᾿Ορθοδόξου ᾿Εκκλησίας τῆς 
Ἑλλάδος εἶναι πλουσιώτατος εἰς ψυχικὰ προτερήματα. 
Διακεκριμένος ρήτωρ, τυγχάνει συνάμα καὶ εἷς δεινὸς ἀπο- 
λογητὴς τῆς ᾿Ορθοδοξίας. Ἔν τῇ ᾿Εκκλησιαστικῇ διοική- 
σει μεγάλως ἐβοηθήθη ἀπὸ τὴν τελείαν γνῶσιν τῶν ἐκκλη- 
σιαστικῶν καὶ πολιτικῶν νόμων. ᾿Αναπτύξας ἔξοχον δη- 
μοσιογραφικὴν δραστηριότητα, δικαίως εἶναι γνωστὸς μεταξὺ 
τῶν Ἕλ. Μητροπολιτῶν, ὡς εἷς τῶν δοκιμωτέρων συγγρα- 
φέων. Αἱ ὑπ᾽ αὐτοῦ συγγραφεῖσαι μελέται, ἀνερχόμεναι πε- 

ρίπου εἰς τεσσαράκοντα, χαρακτηρίζονται διὰ τὸ βάθος τῶν 
σκέψεων καὶ τὴν σαφήνειαν τοῦ ὕφους των. 

Ὁ Ὑψηλοπανιερώτατος Δωρόθεος προβάλλεται καὶ ὡς 
ἓν λαμπρὸν παράδειγµα τῆς πρὸς τοὺς ἀνθρώπους ἀγάπης. 
Ἡ φιλανθρωπική του δρᾶσις πηγάζουσα ἀπὸ τὸ βάθος τῶν 
χριστιανικῶν του πεποιθήσεων ἐθεράπευσε πολλὰς ἀνθρω- 
πίνας στερήσεις, ἐπὶ κινδύνῳ πολλάκις καὶ αὐτῆς τῆς ζωῆς 
του. Ὁ Μητροπολίτης Τριφυλλίας καὶ Ὀλυμπίας Δαμασκη- 
νὸς μαρτυρεῖ ὅτι, τῷ 1942 ὅτε εἶχε κλεισθῇ ὑπὸ τῶν Γερ- 
μανῶν εἰς τὸ ἐν Λαρίσσῃ στρατόπεδον συγκεντρώσεως ἐγέ- 
νετο ἀντικείμενον μιᾶς συγκινητικῆς χειρονομίας ἀπὸ μέρους 
τοῦ Ὑψηλοπανιερωτάτου Δωροθέου, ὅστις ἀσθενὴς ὢν καὶ 
μὴ δυνάμενος προσωπικῶς νὰ τὸν ἐπισκεφθῇ, ἀπέστειλεν 
αὐτῷ ἄμφια καὶ τὰ ἀναγκαῖα ἱερὰ σκεύη διὰ τὴν τέλεσιν 
τῆς θείας λατρείας καθὼς καὶ τροφάς. 

Μὲ ἕνα τοιοῦτον Πρωθιεράρχην ἡ ᾿ΟὈρθόδοξος ᾿Εκκλη- 
σία τῆς Ἑλλάδος ἔχει δίκαιον νὰ χαίρῃ καὶ νὰ ἀποκτᾷ 
μεταξὺ πάντων τῶν ἀνθρώπων τῆς Οἰκουμένης πραγματι- 
κὴν ἀγάπην. 

Τὸ περιοδικόν μας συμμερίζεται πλήρως. τὴν χαρὰν τῶν 
᾿Ὀρθοδόξων πιστῶν τῆς Ἑλλάδος καὶ εὔχεται εἰς τὸν νέον 
᾽Αρχιποιμένα πλήρη εὐδοκίμησιν ἐπὶ ἔτη πολλὰ εἰς τὸ πνευ- 
ματικὸν αὐτοῦ στάδιον». 

--Δι᾽ ἐπιστολῆς Αὐτοῦ ἀπὸ 19 Οκτωβρίου 1956 (ἐρ. 760) 
πρὸς τὸν Μακαριώτατον ᾿Αρχιεπίσκοπον ᾿Αθηνῶν καὶ πά- 
σης Ἑλλάδος κ. Δωρόθεον ὁ Μακ. Πατριάρχης Ρουμανίας 
κ, ᾿Ιουστινιανὸς ἀπαντᾷ εἰς ἐπιστολὰς καὶ τηλεγραφήματα 
τοῦ Μακαριωτάτου Προκαθημένου τῆς ᾿Ἐκκλησίας τῆς Ἕλ- 
λάδος διὰ τὰ μαρτύρια τῆς διωκομένης ᾿Εκκλησίας τῆς Κύ- 
πρου καὶ τοῦ χριστεπωνύμου πληρώματος αὐτῆς. Μεταξὺ 
ἄλλων ὁ Μακαριώτατος Πατριάρχης γράφει τὰ ἑξῆς : 

«Ὁ Κλῆρος καὶ οἱ πιστοὶ τῆς ᾿Ορθοδόξου Ρουμανικῆς 
᾿Εκκλησίας εἶναι κατὰ πάντα ἠγανακτισμένοι πληροφορού- 
μενοι τὰς βαρβαρότητας καὶ τὰ ἀπάνθρωπα καὶ ἀνάξια μέ- 
σα τὰ χρησιμοποιηθέντα ἐναντίον τῶν χριστιανῶν τῆς Κύ- 
πρου ὑπὸ μιᾶς χριστιανικῆς χώρας ἥτις ἔκαμε τόσον θόρυ- 
βον διὰ τὴν διάδοσιν τῆς Βίβλου εἰς ὅλας τὰς γλώσσας 
τῆς γῆς. 

Αἱ θυσίαι τῶν Κυπρίων Χριστιανῶν θέλουσι παραμείνῃ 
ἐν τῇ Ἱστορίᾳ, τὸ στῖγμα τῶν ἀνομιῶν διὰ τοὺς ἡγέτας 
τοῦ ᾿Αγγλικοῦ λαοῦ--διὰ δὲ τὸν “Ελληνοκυπριακὸν λαὸν 
μὶα ἡρωϊκὴ πρᾶξις ἐν τῷ ἀγῶνι τῆς ἀπελευθερώσεως ἐκ 
τῆς δουλείας μιᾶς ποτατπτῆς καὶ ἐγκληματικῆς τυραννίας. 

Διαβεβαιοῦμεν τὴν Ὑμετέραν Μακαριότητα ὅτι ἣ “Ἱερὰ 
Σύνοδος τῆς ᾿Ορθοδόξου Ρουμανικῆς ᾿Εκκλησίας καὶ “Ημεῖς 
προσωπτικῶς εἴμεθα παρὰ τὸ πλευρὸν τοῦ ᾿Ελληνικοῦ λαοῦ 
ὅστις δὲν ζητεῖ τίποτε ἄλλο εἰ μὴ τὸ δικαίωµα ὅπερ ἔχωσι 
καὶ πρέπει νὰ ἔχωσιν ὅλα τὰ ἔθνη τοῦ κόσμου : Τὴν ἔλευ- 
θερίαν τῆς αὐτοδιαθέσεως καὶ τῆς ἀπελευθερώσεως ἐκ τῆς 
τυραννίας ἄλλων ἐθνῶν». 


ΕΚΚΛΗΣΙΑ ΠΟΛΩΝΙΑΣ 


Τὴν ϑην ᾿Ιουλίου 1956 ἑωρτάσθη ἡ Ε΄’ ἐπέτειος τῆς ἐν- 
θρονίσεως τοῦ Προκαθημένου τῆς ᾿Ορθοδόξου ᾿Εκκλησίας 
τῆς Πολωνίας κ. Μακαρίου. Τὴν ἡμέραν αὐτὴν ἐτελέσθη 
Λειτουργία εἰς τὸν καθεδρικὀὸν ναὸν τῆς Βαρσοβίας καὶ πα- 
νηγυρικὴ δοξολογία, μετὰ τὴν ὁποίαν ὁ κλῆρος καὶ οἱ πι- 
στοὶ ὑπέβαλον τὰ συγχαρητήριά των καὶ τὰς εὐχάς των 
εἰς τὸν Μακαριώτατον Μητροπολίτην Βαρσοβίας καὶ πά- 
σης Πολωνίας κ. Μακάριον. Κατὰ τὴν διαρρεύσασαν πεν- 
ταετίαν ἐγένετο ἀναδιοργάνωσις τῆς Πολωνικῆς ᾿Εκκλησίας. 
Ἱδρύθησαν 4 ἐπισκοπαὶ καὶ συνεστήθησαν εἰς τὰς ἐπαρχίας 
μητροπολιτικὰ γραφεῖα μέσῳ τῶν ὁποίων διοικοῦνται αἱ 
ἐπαρχίαι. Κατὰ τὸ διάστημα αὐτὸ ὁ Μακαριώτατος Μητρο- 
πολίτης Βαρσοβίας ἀφιέρωσεν ὅλως ἰδιαιτέραν προσοχὴν εἰς 
τὴν λειτουργίαν τῆς “Ἱερατικῆς Σχολῆς τῆς Βαρσοβίας. Εἰς 
τὴν δυτικὴν περιοχὴν τῆς χώρας ἱδρύθησαν ἄνω τῶν 40 
νέων ἐνοριῶν. Μὲ τὴν εὐλογίαν τοῦ Μακαριωτάτου διενερ- 
γοῦνται ἔρανοι πρὸς ἐπισκευὴν τῶν κατεστραμμένων ναῶν 
εἰς τὰς πτωχὰς ἐνορίας καὶ πρὸς ἀγορὰν ἐκκλησιαστικῶν 
σκευῶν. 

-᾽Απὸ τοῦ 1954 ἐκδίδεται χάρις εἰς τὰς φροντίδας τοῦ 
Προκαθημένου τῆς ᾿Ορθοδόξου Πολωνικῆς ᾿Εκκλησίας τὸ 


μηνιαῖον περιοδικὸν «(οτκονηγὶ Ὑθβίη]]ς» (Ἔκκλησιαστι- 
κὸς Κήρυξ) ὡς ἐπίσημον ὄργανον τῆς ᾿Εκκλησίας. 


ΕΚΚΛΗΣΙΑ ΤΣΕΧΟΣΛΟΒΑΚΙΑΣ 


Καθ’ ἃ γράφει τὸ ἐν Πράγᾳ ἐκδιδόμενον τριμηνιαῖον 
θεολογικὸν καὶ ἐκκλησιαστικο - ιστορικὸν περιοδικὸν «᾿Ορθό- 
δοξος σκέψις» (τεῦχος 3, 1956), ἀντιπροσωπεία τῆς ᾿Ορθο- 
δόξου ᾿Εκκλησίας τῆς Τσεχοσλοβακίας μὲ ἐπὶ κεφαλῆς τὸν 
Μητροπολίτην Πράγας κ. ᾿Ιωάννην ἐπεσκέφθη τὴν Μόσχαν, 
τὸ Λένινγκραντ, τὸ Κίεβον καὶ τὴν Τυφλίδα. Ἡ ἀντιπρο- 
σωπεία παρέμεινε εἰς τὴν Ρωσσίαν ἀπὸ τῆς 14 ᾿Ιουλίου 
μέχρι τῆς 4 Αὐγούστου 1956. Ὃ Προκαθήμενος τῆς ᾿Ορθο- 
δόξου ᾿Εκκλησίας τῆς Τσεχοσλοβακίας κ. ᾿Ιωάννης ἐπέδωκε 
εἰς τὸν Πατριάρχην Μόσχας κ. ᾿Αλέξιοον τὸ Παράσημον 
τῶν ἁγίων ἰσαποστόλων Κυρίλλου καὶ Μεθοδίου Α΄ τάξεως. 
Τὸ ἴδιον παράσημον ἀπενεμήθη καὶ εἰς τὸν Μητροπολίτην 
τοῦ Λένινγκραντ ᾿Ελευθέριον. Ἡ ἀντιπροσωπεία ἀπεκόμισεν 
ἀρίστας ἐντυπώσεις σχετικῶς μὲ τὴν συνεργασίαν ᾿Ἔκκλη- 
σίας καὶ Πολιτείας, τὴν εὐπρέπειαν τῶν ναῶν, ποὺ ἦσαν 
γεμᾶτοι πιστῶν καὶ τὴν μεγάλην πίστιν τῶν σοβιετικῶν 
ἀνθρώπων «εἰς τήν νίκην τῆς εἰρήνης καὶ τῆς δικαιοσύνης». 

-- Ὁ Μητροπολίτης Πράγας καὶ πάσης Τσεχοσλοβα- 
κίας κ. ᾿Ιωάννης (κατὰ κόσμον Μιχαὴλ ᾿Ιβάνοβιτς Κούχτιν) ᾿ 
ἐγεννήθη τὸ 1901 εἰς χωρίον τι τῆς περιφερείας Ροστόβου, 
ὅπου ὁ πατὴρ αὐτοῦ ὑπηρέτει ὣς ἱερεύς. ᾿Ετελείωσε τὴν 
Δ’ τάξιν τῆς “Ἱερατικῆς Σχολῆς τοῦ Νοβοτσερκὰσκ καὶ εἶτα 
τὸ 1920 μετηνάστευσε εἰς τὴν Ἑλλάδα. Μετὰ δύο ἔτη 
μετέβη εἰς τὴν Γιονγκοσλαβίαν καὶ συνέχισε τὰς σπουδάς 
του εἰς τὴν Ἱερατικὴν Σχολὴν Πρεζρένης, τὴν ὁποίαν ἐτε- 
λείωσε τὸ 1926. 

Τὸ Μοναχικὸν σχῆμα ἠσπάσθη τὸ 1927. Τὸ ἴδιον ἔτος 
χειροτονεῖται ὑπὸ τοῦ ἐπισκόπου Νύσσης Δοσιθέου εἰς ἱερο- 
διάκονον καὶ μετ᾽ ὀλίγον εἰς ἱερομόναχον. Εἰς τὴν Γιουγκο- 
σλαβίαν παρέμεινε μέχρι τὸ 1950. Κατὰ τὸ διάστημα αὐτὸ 
διετέλεσε ἄλλοτε ἐφημέριος καὶ ἄλλοτε ἡγούμενος διαφόρων 
μονῶν τῆς Σερβικῆς ᾿Εκκλησίας. Τὸ 1936 ἐτελείωσε τὴν 
Θεολογικὴν Σχολὴν Βελιγραδίου, τὸ δὲ 1948 διωρίσθη 
καθηγητὴς τῆς “Ἱερατικῆς Σχολῆς Πρεζρένης. Μετὰ δύο ἔτη 
ἐγκατεστάθη εἰς τὴν Βουλγαρίαν καὶ ἐκεῖθεν μετέβη εἰς τὴν 
Ἰσεχοσλοβακίαν τὸ 1951] κατόπιν προσκλήσεως τοῦ Μητρο- 
πολίτου Πράγας κ. ᾿Ελευθερίου. ᾿Εκεῖ ἐξελέγη ὑφηγητὴς 
τῆς ἐν Πριάσεφ ᾿Ορθοδόξου Θεολογικῆς Σχολῆς. 

Τὴν 24ην Οκτωβρίου 1954 ἐξελέγη ἐπίσκοπος τῆς ἐπαρ- 
χίας Ζάτετς, τὴν δὲ 17ην Μαΐου 1956 Μητροπολίτης Πρά- 
γας καὶ πάσης Τσεχοσλοβακίας. 


ΟΡΘΟΔΟΞΟΣ ΦΙΛΛΑΝΔΙΚΗ ΕΚΚΛΗΣΙΑ 


Τὸ παρελθόντα ᾿Ιούλιον συνεκροτήθη ἐν Φιλλανδίᾳ τὸ 
τρίτον Συνέδριον μεταξὺ ᾿Ορθοδόξων καὶ Λουθηρανῶν. Ἢ 
Φιλλανδία ἔλαβε τὸν Χριστιανισμὸν ἐκ τῆς ᾿Ανατολῆς ὅσον 
καὶ ἐκ τῆς Δύσεως. Τοιουτοτρόπως ὑφίσταται ἐν τῇ χώρᾳ 
᾿Ὀρθόδοξος Εκκλησία καὶ Προτεσταντικὴ χωρὶς νὰ χωρίζη 
τοὺς κατοίκους γλωσσικὴ διαφορὰ ἢ διαφορὰ πολιτισμοῦ. 
᾿κτὸς τῶν Φιλλανδῶν ᾿Ὀρθοδόξων καὶ Λουθηρανῶν τοῦ 
Συνεδρίου μετέσχον ἀντιπρόσωποι ἐκ Σουηδίας καὶ τοῦ ἐν 
Ἑλβετίᾳ ᾿Ινστιτούτου τοῦ Π.Σ. Ε., ὡς καὶ ὁ Σεβ. Μητρο- 
πολίτης Μελίτης κ. ᾿Ιάκωβος ὡς ἐκπρόσωπος τοῦ Οἰκουμε- 
νικοῦ Πατριαρχείου. 


ΡΩΜΑΙΟΚΑΘΟΛΙΚΗ ΕΚΚΛΗΣΙΑ 


Ἥ Ρωμαιοκαϑολικὴ ᾿Εκκλησία σκέπτεται νὰ ἐλαττώσῃ 
τὴν χρῆσιν τῶν Λατινικῶν εἰς τὰς τελετὰς καὶ τὰς προσευ- 
χάς της. Ὑποδείξεις διὰ τὴν ἐλάττωσιν αὐτὴν προέρχον- 
ται ἀπὸ τὸν καθολικὸν κλῆρον ὅλου τοῦ κόσμου, ὁ ὁποῖος 
τονίζει τὴν ἀνάγκην ὑποκαταστάσεως τῶν Λατινικῶν μὲ 
τὰς κατὰ τόπους γλώσσας εἰς ὡρισμένα μέρη τῆς Λειτουρ- 
γίας καὶ εἰς τὸ “Ὡρολόγιον. Ἕνα ἐκ τῶν προβαλλομένων 
ἐπιχειρημάτων διὰ τὴν ἐλάττωσιν τῶν Λατινικῶν εἰς τὰς 
τελετὰς εἶναι ὅτι ἡ Λατινικὴ γλῶσσα δὲν ἦτο πάντοτε ἡ 
κυρία γλῶσσα τοῦ Καθολικισμοῦ. Τὰ Λατινικὰ ἀποτελοῦν 
πρόβλημα τόσον διὰ τοὺς πολίτας, ὅσον καὶ διὰ τοὺς κλη- 

ΠΑΡΑΡΤΗΜΑ 


Ἱερὰ Μητρόπολις Νευροκοπίου καὶ Ζιχνῶν 


Προκειμένου νὰ προβῶμεν εἷς τὴν πλήρωσιν τῶν κενῶν 
ἐφημεριακῶν θέσεων τοῦ ἐν Δήμητρᾳ Ἱεροῦ Ναοῦ τοῦ Αγίου 
Γεωργίου καὶ τοῦ ἐν Λευκοθέᾳ Ἱεροῦ Ναοῦ Κοιμήσεως τῆς 
Θεοτόκου, καλοῦμεν τοὺς βουλομένους καὶ ἔχοντας τὰ ὑπὸ 
ἄρθρου 4] παράγραφος 1 ἐδάφιον 2 τοῦ Α. Ν. 2200/40 
«περὶ Ἱερῶν Ναῶν καὶ ᾿Ἐφημερίων», ἵνα ἐντὸς μηνὸς ἀπὸ 
τῆς δημοσιεύσεως τῆς παρούσης ὑποβάλωσιν ἡμῖν τὰ ὑπὸ 
τοῦ Νόμου ὁριζόμενα πιστοποιητικά. 

Ἔν Νέᾳ Ζίχνῃ τῇ 22ᾳ ᾿Οκτωβρίου 1956 

{ Ὁ Νευροκοπίου καὶ Ζιχνῶν ᾿Αγαθ άγγελος. 


Ἱρρὰ Μητρόπολις Φϑιώτιδος 


Προσκαλεῖ τοὺς βουλομένους νὰ καταλάβωσι τὴν κενὴν 
θέσιν τακτικοῦ ἐφημερίου τοῦ ἱεροῦ ἐνοριακοῦ Ναοῦ τῆς 
Κοιμήσεως τῆς Θεοτόκου ᾿Αγραπιδιᾶς καὶ ἔχοντας τὰ ὑπὸ 
τοῦ ἄρθρου 47 τοῦ Α. Ν. 2200/40 «περὶ “Ἱερῶν Ναῶν καὶ 
᾿Εφημερίων» ὡς ἐτροποποιήθη διὰ τοῦ ἄρθρου 2 τοῦ Α. Ν.. 
807/1945 ὁριζόμενα προσόντα, ὅπως ἐντὸς μηνὸς ἀπὸ τῆς 
δημοσιεύσεως τῆς παρούσης ὑποβάλωσιν εἰς τὰ Γραφεῖα 
τῆς “Ἱερᾶς Μητροπόλεως Φθιώτιδος τὰ ὑπὸ τοῦ ἄρθρου 48 
τοῦ Α. Ν. 2200/40 προβλεπόμενα πιστοποιητικὰ μετὰ τῆς 
σχετικῆς αἰτήσεώς των. 

Ἔν Λαμίᾳ τῇ 22ᾳ ᾿Οκτωβρίου 1956 

{ Ὁ Φθιώτιδος ᾿Αμβρόσιος. 


Ἱερὰ Μητρόπολις Χαλκίδος 


"Ἔχοντες ὑπ᾽ ὄψει τὰς διατάξεις τοῦ Νόμου «περὶ ἱερῶν 
Ναῶν καὶ ᾿Εφημερίων» καλοῦμεν τοὺς βουλομένους νὰ κα- 
ταλάβωσι τὰς κενὰς ὀργανικὰς θέσεις: α) ᾿Αγίου ᾿Αθανασίου 

. Ἱστιαίας, προσόντα Θεολόγου ἢ ἀποφοίτου ᾿Ανωτέρου 
᾿Εκκλησιαστικοῦ Φροντιστηρίου, καὶ β) Γεννήσεως Θεοτόκου 
Αγίας "Άννης, προσόντα Γ΄’ κατηγορίας, ὅπως ἐντὸς μηνὸς 
ἀπὸ τῆς δημοσιεύσεως εἰς τὸ δελτίον «᾿Ἐκκλησίοα» ὑποβά- 
λωσιν εἰς τὴν Ἱερὰν Μητρόπολιν τὰ ὑπὸ τῶν ἱερῶν κανό- 
νων καὶ τοῦ νόμου προβλεπόμενα πιστοποιητικά. 

Ἔν Χαλκίδι τῇ 24ῃ ᾿Οκτωβρίου 1956 


η 


{ἰ Ὁ Χαλκίδος Γρηγόριος. 
“Ἱερὰ Μητρόπολις Μονεμβασίας καὶ Σπάρτης 


Ἡ “Ἱερὰ Μητρόπολις Μονεμβασίας καὶ Σπάρτης, διὰ τῆς 
ὑπ’ ἀριθ. 1497 προκηρύξεως αὐτῆς, συνφδά τῷ ἄρθρῳ 26 


ρικούς, ὣς ἰσχυρίζονται μερικοὶ καθολικοὶ ᾿Αμερικανοὶ ἱερεῖς. 
᾿Απὸ τῆς ἀναρρήσεώς του ὁ νῦν πάπας Πίος ὁ 12ος ἐπέ- 
τρεψεν τὴν ἀντικατάστασιν τῶν Λατινικῶν μὲ τὰς κατὰ τό- 
πους γλώσσας εἷς μεγάλα μέρη τῶν τελετῶν τοῦ βαπτί- 
σματος, τοῦ γάμου καὶ τῆς κηδείας. Ἤδη συζυτεῖται ἡ γε- 
νίκευσις τῆς ἀντικαταστάσεως. 


ΟΙΚΟΥΜΕΝΙΚΗ ΚΙΝΗΣΙΣ 


Τὸν παρελθόντα μῆνα Αὔγουστον συνεκροτήθη ἐν Γε- 
νεύῃ τῆς “Ελβετίας συνέδριον διὰ φοιτητὰς τῆς Θεολογίας 
τῶν ᾿Ἐκκλησιῶν - μελῶν τοῦ Παγκοσμίου Συμβουλίου τῶν 
᾿Ἐκκλησιῶν. Τούτου μετέσχον καὶ Ἕλληνες φοιτηταὶ τῆς 
Θεολογίας. Κύριος σκοπὸς τοῦ συνεδρίου ἧτο ἡ ἀλληλο- 
γνωριμία μεταξὺ τῶν νέων προερχομένων ἐκ διαφόρων Ἔκ- 
κλησιῶν καὶ χριστιανικών ὁμολογιῶν. ᾿Ἐθίγησαν κατὰ τὰς 
μεταξὺ τῶν φοιτητῶν ἐπαφὰς καὶ ἄλλα θέματα δογματικά, 
τελετουργικὰ κλπ., διὰ τὰ ὁποῖα ἐξεφράζοντο διάφοροι 
ἀπόψεις. 

-Ἡ Ἐκκλησία τῶν Βαπτιστῶν τῆς Οὐγγαρίας, ἡ ᾿Αγ- 
γλικανικὴ ᾿Εκκλησία τῆς Κεντρικῆς ᾿Αφρικῆς καὶ ἡ Εὐαγγε- 
λικὴ ᾿Εκκλησία τοῦ Ρίο Πλάτα τῆς Ν. ᾿Αμερικῆς ἐγένοντο 
δεκτὰ ὥς νέα µέλη τοῦ Π.Σ.Ε. 


τοῦ ἀναγκ. Νόμου 2200/1940 «Περὶ Ιερῶν Ναῶν καὶ Ἔφη- 
μερίων», καλεῖ τοὺς βουλομένους ὅπως ἐντὸς μηνὸς ἀπὸ τῆς 
δημοσιεύσεως εἰς τὸ περιοδικὸν «Ἐκκλησία» ὑποβάλωσιν 
αἰτήσεις ὑποψηφιότητος μετὰ τῶν νομίμων πιστοποιητικῶν 
πρὸς συμμετοχὴν διὰ τὴν συμπλήρωσιν τῆς χηρευούσης 
θέσεως τακτικοῦ ᾿Εφημερίου ἐν τῇ ἐνορίᾳ Κρεμαστῆς Ζώ- 
ρακος. 
Ἔν Σπάρτη τῇ 27η Οκτωβρίου. 1956 
Ἐ Ὁ Μονεμβασίας καὶ Σπάρτης Διονύσιος, 


Ἱερὰ Μητρόπολις Τοίκκης καὶ Σταγῶν 


Προκειμένου νὰ προβῶμεν εἰς ἀνακήρυξιν ὑποψηφίων 
πρὸς πλήρωσιν τῶν κενῶν ᾿Εφημεριακῶν θέσεων τῶν “Ἱερῶν 
Ναῶν τῶν χωρίων : 1) Κοιμήσεως Θεότόκου ᾿Αχελινάδος, 
2) “Αγίου Δημητρίου Γεωργανάδων καὶ 3) “Αγίου ᾿Αθανα- 
σίου Πυργετοῦ, προσκαλοῦμεν τοὺς βουλομένους καὶ ἔχον- 
τας τὰ ὑπὸ τοῦ ἄρθρου 47 τοῦ ᾿Αναγκαστικοῦ Νόμου 
2200/1940 «περὶ Ἱερῶν Ναῶν καὶ ᾿Ἐφημερίων», ὡς τοῦτο 
ἐτροποποιήθη διὰ τῶν ᾿Αναγκ. Νόμων 536/45 καὶ 5407/45, 
ὁριζόμενα προσόντα, ἵνα ἐντὸς μηνὸς ἀπὸ τῆς δημοσιεύ- 
σεώς τῆς παρούσης ὑποβάλωσιν ἡμῖν τὰ σχετικὰ πιστο- 
ποιητικά. 

Ἔν Τρικκάλοις τῇ 28ῃ ᾿Οκτωβρίου 1956 


ἲ Ὁ Τρίκκης καὶ Σταγῶν Δωρόθεος. 
Ἱερὰ Μητρόπολις Κορινθίας 


Ἔχοντες ὑπ᾽ ὄψει τὰς διατάξεις τοῦ 2200/40 «περὶ Ἵε- 
ρῶν Ναῶν καὶ ᾿Εφημερίων» Α. Ν. καλοῦμεν τοὺς βόυλομέ- 
νους καὶ ἔχοντας τὰ ὑπὸ τοῦ Νόμου ὁριζόμενα προσόντα 
νὰ καταλάβωσι τὴν κενὴν θέσιν τοῦ ᾿Ἐφημερίου τοῦ ἐν Στι- 
μάγκα “Ἱεροῦ Ναοῦ “Αγίου Γεωργίου ὅπως ἐντὸς μηνός ἀπὸ 
σήμερον, ὑποβάλλωσιν ἡμῖν τὰ ὑπὸ τοῦ ὡς ἄνω Νόμου 
δριζόμενα πιστοποιητικά, προκειµένου νὰ ἀνακηρυχθῶσι 
ὑποψήφιοι ᾿Εφημέριοι τοῦ ὡς ἄνω “Ἱεροῦ Ναοῦ. 

Ἐν Κορίνθῳ τῇ 29ῃ ᾿Οκτωβρίου 1956 


Π 


τ Ὁ Κορινθίας Προκόπιος 
Ἱερὰ Μητρόπολις Κορινθίας 


Ἔχοντες ὑπ᾽ ὄψει τὰς διατάξεις τοῦ 2200/40 «περὶ ε- 
ρῶν Ναῶν καὶ ᾿Εφημερίων» Α. Ν. καλοῦμεν τοὺς βουλομέ- 
νους καὶ ἔχοντας τὰ ὑπὸ τοῦ Νόμου ὁριζόμενα προσόντα 
νὰ καταλάβωσι τὴν κενὴν θέσιν τοῦ ᾿Εφημερίου τοῦ ἐν Πα- 
ναρυνίῳ “Ἱεροῦ Ναοῦ Αγίου ᾿Ιωάννου ὅπως ἐντὸς μηνὸς 
ἀπὸ σήμερον ὑποβάλλωσιν ἡμῖν τὰ ὑπὸ τοῦ ὡς ἄνω Νό- 
μου ὀριζόμενα πιστοποιητικά, προκειµένου νά ἀνακηρυχθῶσι 
ὑποψήφιοι ᾿Εφημέριοι τοῦ ὡς ἄνω Ἱεροῦ Ναοῦ. 

Ἔν Κορίνθῳ τῇ 29ῃ ᾿Ὀκτωβρίου 1956 

Τ Ὁ Κορινθίας Προκόπιος, 


Ἱερὰ Μητρόπολις Ὕδρας, Σπετσῶν καὶ Αἰγίνης 


Προκειμένου νὰ προβῶμεν εἰς τὴν πλήρωσιν τῶν κενῶν 
ἐφημεριακῶν ὀργανικῶν θέσεων : 1) τοῦ ἐν “Ἑρμιόνῃ “Ἱεροῦ 
Ναοῦ τῆς Κοιμήσεως τῆς Θεοτόκου, 2) τοῦ ἐν ᾿Ανιτσαίῳ 
Αἰγίνης Ἱ. Ναοῦ τῆς Κοιμήσεως τῆς Θεοτόκου, 3) τοῦ ἐν 
Κάτω Φαναρίῳ Δρυόπης “Ἱεροῦ Ναοῦ τοῦ ᾿Αγίου Χαρα- 
λάμπους καὶ 4) τοῦ ἐν Παλαιοῖς Λουτροῖς Μεθάνων “Ἱεροῦ 
Ναοῦ τῆς Κοιμήσεῶως τῆς Θεοτόκου, προσκαλοῦμεν τοὺς 
βουλομένους νὰ ἱερωθῶσι καὶ ἔχοντας τὰ ὑπὸ τοῦ ᾿Αναγκ. 
Νόμου 536/45 ὁριζόμενα προσόντα, ὅπως ἐντὸς μηνὸς ἀπὸ 
τῆς δημοσιεύσεως τῆς παρούσης ὑποβάλωσιν ἡμῖν τὰ ὑπὸ 
τοῦ ἀνωτέρω Νόμου προβλεπόμενα πιστοποιητικά. 

Ἔν Ὕδρᾳ τῇ 30ῇ Οκτωβρίου 1956 

{ Ὁ Ὕδρας, Σπετσῶν καὶ Αἰγίνης Προκόπιος, 


ἀΌ6 ΕΚΚΛΗΣΙΑὰ 


15 Νοεμβρίου 1956, 'Αριθ. 43 


ΚΛΗΤΗΡΙΑ ΕΠΙΚΡΙΜΑΤΑ 


Τὸ κατὰ τὸν Νόμον 5383 Πρωτοβάθμιον Συνοδικὸν Δι- 

καστήριον 
Πρὸς τὸν Διάκονον Σμάραγδον Γιωτόπουλιον 
(Αγνώστου διαμονῆς) 

Καλεῖσαι, ἵνα, βάσει τοῦ ἄρθρου 55 τοῦ ὡς ἄνω Νό- 
μου, ἐμφανισθῆς αὐτοπροσώπως ἐνώπιον τοῦ Πρωτοβαθμίου 
Συνοδικοῦ Δικαστηρίου ἐν τῷ Συνοδικῷ Μεγάρῳ τὴν 13ην 
Δεκεμβρίου 1956 ἡμέρᾳ Πέμπτη καὶ ὥρᾳ θη π. μ. ἵνα δικα- 
σθῆς ὥς κατηγορούμενος ἐπὶ τῇ κατηγορίᾳ περὶ ἧς ἁπε- 
λογήθης ἐνώπιον τοῦ ἐκτελοῦντος χρέη ἀνακριτοῦ Σεβ. Μη- 
προπολίτου Κορινθίας κ. Προκοπίου. ν 

Προσεπιδηλοῦμέν σοι, ὅτι ἂν μὴ ἐμφανισθῇς τῇ ὡς ἄνω 
ἡμέρᾳ τε καὶ ὥρᾳ θέλεις δικασθῇ ἐρήμην. 

Ὁ Πρόεδρος τοῦ Πρωτοβαθμίου Συνοδικοῦ Δικαστηρίου 
ἵ Ὁ Φθιώτιδος ᾿Αμβρόσιος. 


Τὸ κατὰ τὸν Νόμον 5383 Πρωτοβάθμιον Συνοδικὸν Δι- 
καστήριον 

Πρὸς τὸν Διάκονον Γεώργιον Τσίμην ἢ Τσιμόπουλον 

(Αγνώστου διαμονῆς) 

Καλεῖσαι, βάσει τοῦ ἄρθρου 55 τοῦ ὡς ἄνω Νόμου, ἵνα 
ἐμφανισθῆς αὐτοπροσώπως ἐνώπιον τοῦ Πρωτοβαθμίου 
Συνοδικοῦ Δικαστηρίου ἐν τῷ Συνοδικῷ Μεγάρῳ τῇ 13ῃ 
Δεκεμβρίου 1956 ἡμέρᾳ Πέμπτῃ καὶ ὥρᾳ 9η π. μ., ἵνα δι- 
κασθῆς ὡς κατηγορούμενος ἐπὶ τῇ δι’ ἣν διεξήχθη ἔνορκος 
ἀνάκρισις ἐναντίον σου κατηγορίᾳ. 

Προσεπιδηλοῦμεν δέ σοι ὅτι, ἂν μὴ ἐμφανισθῇς τῇ ὡς 
ἄνω ἡμέρᾳ τε καὶ ὥρᾳ θέλεις δικασθῆ ἐρήμην. 

Ὁ Πρόεδρος τοῦ Πρωτοβαθμίου Συνοδικοῦ Δικαστηρίου 

ἲ Ὁ Φθιώτιδος ᾿Αμβρόσιος. 


ΒΙΒΛΙΟΓΡΑΦΙΑ 


Τπε (Ωνεοῖς ΟΥυἱποάος ΈΠεοἰοφιοεαὶ Πουίευ, Εθβἴθτ 
ἱ55ι6 1956. γο]. 2. Ν. Ί. ΒγοοΚ]]ηο, Μ855. 1956. ρρ. 128. 
Περιεχόμενα: Βί6ιιορ ΑἰΠπεπαφονα5, Βογοπὰ {36 (Το55. --- 
Τοῦ αὐτοῦ, Οτ!ποἆοχ ἩΤίη655. --Υ. Βου. Ευο. δίερ!ναηουι, 
Αη Οτίποάοχ ἀρρτοαοΏ {ο οπτἰβ{18η ρ[Ι]ο5ορ[γ.-- Υ. Βου. 
ΏἑονἽε5 ΕἸονουδκυ, Ββοπαίοίοσγ ἱη {Πο Ρα{τιβί1ο Ασο: Αῃ 
]ηἱτοαποί]οη. -- Υ. Μου. α. Ραραάορονἰο5, Τπ6 Βονθἰαίοιγ 
ο[αγαοίοτ οἳ {16 Ν. Γορίαπιρηί 8πἠ Ποἰγ Ττααιίίοη ἴπ 
{πο Οτίποάοχ (ΟΠΠΓΟΠ. -- Βου. 0. 5. Βογιαπἰάὀ6, Οτϊποάοχ 
Εοε]65ίο]οσν Αοοοτάϊης {ο Αἰοχὶ5 ΚΠποπιἰα(κοι (1804-1860). 
-- δι. 5. Καγαώας, Αἰθχθαηάθτ Ν. Τοϊτιπἱαπιβ ος {Πο Ῥτ6- 
89πΐ Αρθ.---... Ραραγοἰν., ῬΏΠοβορπίοα] απὰ Μοίαρ]γαὶ- 
οᾱ] Βϑοῖβ οἵ Ιοοη Ὑθηθταίίοη: 1η {πο Εαβίργη Ογίποάοχ 
(Οπατο[. --- Ὀογιείγίος Όνμοα6, Το Τοοπηίαα6 οἳ Ῥγπαπ{η6 
]οοη-Ραϊπί1ησ. --- Βοοὶς γουΐἰειυθ. -- Νειυε απὰ (ΟἩνολἰοἶεβ. 

«Θεολογία». ᾿Εκδιδοµένη ὑπὸ τῆς «᾿Ἐκκλησίας» ἐπισή- 
μου δελτίου τῆς Ἱερᾶς Συνόδου τῆς ᾿Εκκλησίας τῆς 'Ελλά- 
δος. Διευθύνουσα. Σ. ᾿Επιτροπή: ἡ Α. Μ. ὁ ᾿Αρχιεπίσκο- 
πος ᾿Αθηνῶν χ. Δωρόθεος καὶ οἱ Καθηγηταὶ τοῦ ΙΤανεπι- 
στημίου κ. κ. Μπρατσιώτης, Βέλλας καὶ Καρμίρης. Ἔπιμε- 
λείᾳ τοῦ ὑφηγητοῦ κ. Σ. Λῴλη. ᾿Εξεδόθη τὸ Γ’ τεῦχος τοῦ 
Ἰουλίου--Σεπτεμβρίου 1956. ΙἸΤεριεχόµενα: ΚΝ. Λυο- 
" βουνιώτου (γΥ), Ἱστορικαὶ εἰδήσεις ἐκ τῆς ἑρμηνείας τῆς ᾿Α- 

ἘΦ ος τοῦ Κυρίλλου τοῦ Πατρέως. Σ. [Γκόσεβιτς, Ἡ 
περὶ θείας Χάριτος διδασκαλία ᾿Ιωάννου τοῦ Χρυσοστόμου. 
Σ. ᾿Αγουρίδη, Ἡ ἰουδαὐκὴ ἐσχατολογία τῶν χρόνων τῆς Κ. 
Διαθήκης. Μητρ. Β. ᾿ΗΑτέση, Ὁ "Ανδρου Σωφρόνιος. 4. []Ια- 
σχάλη (γ), Βυζαντιναὶ καὶ Μεταβυζαντιναὶ ἐκκλησίαι τῆς 
"Άνδρου. Ν᾽. Κεφαλᾶ (γ), “Ἱστορικὴ μελέτη περὶ τῶν διατε- 
ταγμένων νηστειῶν. Ε. Χρυσανθοπούλου, Τὰ βιβλία θαυμά- 
των τοῦ ἁγίου Δημητρίου, τὸ χρονικὸν τῆς Μονεμβασίας καὶ 
αἱ σλαβικαὶ ἐπιδρομαὶ εἷς τὴν Ελλάδα. Κριτικὸν καὶ βιβλιο- 
γραφικὸν δελτίον, ὑπὸ τῶν καθηγητῶν κ. κ. Π. ΛΙπρατσιώ- 
του, Β. Σταυρίδου, Δ. Π]άλλα, 4ρος Δ. Καλλιμάχου. Ἔπι- 
στημονικαὶ εἰδήσεις, ὑπὸ τοῦ καθηγητοῦ κ. Β. Σταυρίδου. 


τν α'.,,,.......,,,,,,,ἃ,ἡ,ἡ,,“᾽ὋῬὈὋΘΘΘΘΘΘννν ν,ν'ν'''ν'ν'''''''''''''''''' 


ἜΚΚΛΗΣΙΑ, 

ΕΠΙΣΗΜΟΝ ΔΕΛΤΙΟΝ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
"ΕΕχδιδόμενον κατὰ δεκαπενϑήμερον 
ΕΠΟΠΤΕΥΟΥΣΑ ΕΠΙΤΡΟΠΗ 

ΓΤ Ὁ ᾿Αϑηνῶν ΔΩΡΟΘΕΟΣ 
ἴ Ὃ Σάμου καὶ Ἰκαρίας ΕΙΡΗΝΑΙΟΣ 
{ Ὁ ᾿Αλεξανδρουπόλεως ΙΩΑΚΕΙΜ 
ΔΙΕΥΘΥΝΤΗΣ Ξ 
ΘΕΟΔΟΣΙΟΣ Κ. ΣΠΕΡΑΝΤΣΑΣ 


Ἡ «Ἐκκλησία» ἐκδίδει ἐπίσης τὸν «᾿Ἔ- 
φημέριον» διανεμόμενον δωρεὰν εἰς ἅ- 
παντας ἀνεξαιρέτως τοὺς κληρικούς, ὡς καὶ τὸ 
ἐπιστημονικὸν περιοδικὸν «Θεολογία», τὴν 
ὁποίαν λαμβάνουν ἐπίσης δωρεὰν ἅπαντες 
οἱ 'Ἱεράρχαι καὶ οἱ Θεολόγοι ΜΚληρικοί. 


ΠΕΡΙΕΧΟΜΕΝΑ «ΕΚΚΛΗΣΙΑΣ» 


Σεβ. Μητρος. Σάμου Εἰρηναίου, Ὁ Ο.Η.Ε. καὶ ἢ 
᾿Ορθόδοξος “Ελληνωκὴ ᾿Εκκλησία. 

/]ω. Καρμίρη, Τὸ ἱερὸν αἴτημα τῆς ἑνώσεως τῶν 
᾿Ενσλησιῶν. Α’, 

Φ, Κόντογλου, Οἱ ἁγιογραφικοὶ χαρακτῆρες Αγίων 
ἑορταζομένων κατὰ τὸν μῆνα Νοέμβριον. Β΄. 

Α. Καλομοίρου, 'Η πίστις. 

Π, Γλέξου, Η ἀνάγκη ἑνὸς κηρύγματος. 

Παρατηρήσεων Στήλη : Νέον πνεῦμα γεννᾶται.--'Η 
Ἑλληνυκή Εκκλησία χαίρει.--'Η. ἑορτὴ τῆς 'Α- 
γίας Σχέπης.--Οἱ νέοι χοροί.--᾽Αφελὴς χαὶ σοφι- 
στυκὴ ἄποψις. -- ᾿Αποχρωματισμὸς ᾿Ορθοδόξων 
ἱερέων. 

᾿Εκκλησιαστικὰ Χρονικά. 

Ποοκηρύξεις ἐκλογῆς ξερέων. 

Κλητήρια ἐσεικρίματα. 

Βιβλιογραφία. 


Οἱ ἱερεῖς, ἀπευθύνεσθε πάντοτε ἀνεν- 
δοιάστως πρὸς τὴν Διεύθυνσιν τῆς «Ἐκ - 
κλησίας», διὰ πᾶν ζήτημα ποὺ σᾶς 
ἀπασχολεῖ. ᾿Απάντησιν θὰ λαμβάνετε ἁμέ- 
σως διὰ τοῦ «Ἐφρημερίου». 


ΑΝΑΚΟΙΝΩΣΙΣ 


Ἡ ἀλληλογραφία τῆς «᾿Ενοκλησίας» δημοσιεύε- 
ται πάντοτε εἰς τὸν «᾿Ἐφημέριον». 


ΕΙΔΟΠΟΙΗΣΙΣ 


Εἰδοποιοῦνται οἱ ἀναγνῶσται τῶν πε- 
ριοδικῶν τῆς ᾿Εκκλησίας τῆς “Ελλάδος 
«᾿ΕἘκκλησίας», «᾿ΕἘφημερίου» καὶ «Θεολο- 
γίας», ὅπως συνδρομὰς ἢ ἄλλα ἐμβάσματά 
των ἀποστέλλουν δι᾽ ἐπιταγῆς μόνον ἐπ᾽ 
ὀνόματι τῆς Διαχειρίσεως τῆς 
«Ἐκκλησίας». 


--------------------------------------------------------------------- 
“Ὑπούϑυνος Τυπογραφείου: ΤΙΜΟΛΕΩΝ ΡΟΥΤΣΗΣ 


Ἔκ τοῦ Τυπογραφείου τῆς ᾿Αποστολικῆς Διαχονίας τῆς ᾿Εκκλησίας τῆς 'Ελλάδος. ᾿Εν ᾿Αθήναις, Ιασίου 1. 


